SunOnline: WC2018: Uruguay katuvaalai semi ge furathama jaaga France ah\nއުރުގުއޭ ކަޓުވާލައި ސެމީގެ ފުރަތަމަ ޖާގަ ފްރާންސަށް\nމުޙައްމަދު ޝަމްޢޫން 06 Jul 2018, 21:46\nއުރުގުއޭއާ ފްރާންސް ވާދަކުރި މެޗުގެ ތެރެއިން --- ފޮޓޯ/ އޭޕީ\nދެކުނު އެމެރިކާގެ އުރުގުއޭ ކަޓުވާލައި ވޯލްޑް ކަޕްގެ 2018ގެ ސެމީ ފައިނަލްގެ ފުރަތަމަ ޖާގަ ފްރާންސުން ހޯދައިފިއެވެ.\nރަޝިއާގެ ނިޒްނީ ނޮވްގްރާޑް ސްޓޭޑިއަމްގައި މިރޭ ކުޅުނު މެޗު ފްރާންސުން ކާމިޔާބުކުރީ 2-0ގެ ނަތީޖާއަކުންނެވެ.\nމިއީ 1998 ވަނަ އަހަރު ފްރާންސުން ވޯލްޑް ކަޕް ކާމިޔާބުކުރި ފަހުން ވޯލްޑް ކަޕެއްގެ ސެމީ ފައިނަލަށް އެޓީމު ދަތުރުކުރި ދެވަނަ ފަހަރެވެ. 2002 ވަނަ އަހަރުގެ ވޯލްޑް ކަޕްގެ ގްރޫޕް ސްޓޭޖުން ފްރާންސް ކެޓިއިރު، 2006 ވަނަ އަހަރުގެ ފައިނަލްގައި ފްރާންސް ވަނީ ކުޅެފައެވެ.\nއޭގެ ފަހުން 2010 ވަނަ އަހަރުގެ ވޯލްޑް ކަޕްގެ ގްރޫޕް ސްޓޭޖުން ފްރާންސް ކެޓިއިރު، 2014 ވަނަ އަހަރު ބްރެޒިލްގައި ކުޅުނު ވޯލްޑް ކަޕުން ފްރާންސް ކެޓީ ގަދަ 16އިންނެވެ.\nމިރޭގެ މެޗަށް ނުކުތް އިރުު، އުރުގުއޭއަށް ކުރިމަތިވެފައި އޮތް އެންމެ ބޮޑު މާޔޫސްކަމަކީ ޓީމުގެ އެންމެ މުހިއްމު ފޯވަޑް އެޑިސަން ކަވާނީ އަނިޔާގައި ހުރުމެވެ. މިރޭގެ މެޗުގައި އޭނާ ފެނިފައިނުވާ އިރު، އުރުގުއޭގެ އެޓޭކް ފެނުނީ ވަނދުކޮށެވެ. ހާއްސަކޮށް މެޗުގައި ފްރާންސްގެ އެޓޭކް ފެނުނީ ވަރަށް ވަރުގަދަކޮށްކަން ފާހަގަކޮށްލެވުނެވެ.\nމެޗަށް ނުކުތް އިރު، އުރުގުއޭއަށް އޮތް ބޮޑު އިތުބާރަކީ އެޓީމުގެ ޑިފެންސިވް ރެކޯޑު ނަމަވެސް، ފުރަތަމަ މިނެޓުން ފެށިގެންވެސް ފްރާންސްގެ އެޓޭކް ކުޅުންތެރިންގެ ބާރު ސްޕީޑް އުރުގުއޭގެ ޑިފެންސަށް ނުރައްކާ ކުރިއެވެ. ހާއްސަކޮށް އަރިމަތިން ކުޅެމުންދިޔަ ކިލިއަން އެމްބާޕޭއާއި އެންޓޮއިން ގްރީޒްމަންގެ ނުރައްކާ ފާހަގަކޮށްލެވުނެވެ.\nފުރަތަމަ ހާފްގެ ކުރީކޮޅުގައި އެމްބާޕޭއަށް ލިބުނު ފުރުސަތު އޭނާ ބޮލުން ފޮނުވާލި ނަމަވެސް ދިޔައީ ގޯލްގެ މަތިން ބޭރަށެވެ. ހުރަސް ނަގައިގެން ކުޅެން މަސައްކަތްކުރި ފްރާންސުން ޓާގެޓްކުރީ އެޓީމުގެ ފޯވަޑް އޮލިވިއާ ޖިރޫގެ ބޮލަށެވެ. ޕައުލް ޕޮގްބާއާއި ބެންޖަމިން ޕަވާޑްގެ ހުރަސްވެސް ޖިރޫ ބޮލުން ޖެއްސި ނަމަވެސް، އޭނާ ފޮނުވާލި ދެ ހަމަލާ ދިޔައީ ގޯލާ އަމާޒުނުވެއެވެ.\nފުރަތަމަ ހާފް ނިމެންދަނިކޮށް 40 ވަނަ މިނެޓުގައި ފްރާންސް ލީޑު ނެގިއެވެ. އުރުގުއޭގެ އޭރިއާ ކަނާތް ފަޅިން ލިބުނު ހުރަސް ގްރީޒްމަން ނަގައިދިން އިރު، އެ ބޯޅަ ގޯލަށް ވައްދާލީ ރަފޭލް ވަރާންގެ ބޮލުންނެވެ. ފްރާންސުން ހާފް ނިމުމުގެ ކުރިން ލީޑު ނެގި ނަމަވެސް، ހާފް ނިމެން ދަނިކޮށް އުރުގުއޭއިން ވަނީ މެޗުގެ ނަތީޖާ ހަމަހަމަ ކުރުމަށް ރަނގަޅު ފުރުސަތެއް ތަނަވަސްކޮށްފައެވެ.\nމާޓިން ކަސަރޭސްގެ ބޮލުން ފޮނުވާލި ހަމަލާ ހުޝިޔާރުކަމާއެކު ދިފާއުކުރީ ފްރާންސްގެ ކެޕްޓަން ހޫގޯ ލޮރިސްއެވެ.\nދެވަނަ ހާފް ފެށިގެންވެސް ވަރުގަދައަށް ކުޅެމުންދިޔަ ފްރާންސުން ލީޑު ފުޅާކުރިއެވެ. މެޗުގެ 62 ވަނަ މިނެޓުގައި އޭރިއާ ބޭރުން ގްރީޒްމަން ފޮނުވާލި ހަމަލާ ގޯލަށް ވަނީ އުރުގުއޭގެ ގޯލް ކީޕަރު ފެނާންޑޯ މުސުލޭރާ އަތުން ކައްސާލައިގެންނެވެ. އޭގެ ފަހުންވެސް ފުރުސަތުތައް ތަނަވަސްކުރީ ފްރާންސުންނެވެ. އެގޮތުން މެޗުގެ 72 ވަނަ މިނެޓުގައި ކޮރެންޓީން ޓޮލީސޯއަށް ލިބުނު ފުރުސަތުގައި އޭނާ ފޮނުވާލި ބޯޅަ ދިޔައީ މަތިންނެވެ.\nމިއީ ވޯލްޑް ކަޕްގެ ސެމީ ފައިނަލަށް ފްރާންސް ދަތުރުކުރި ހަ ވަނަ ފަހަރެވެ. އޭގެ ތެރެއިން އެޓީމު ފައިނަލް ކުޅެފައި ވަނީ ދެ ފަހަރެވެ. މިހާތަނަށް ދެ ފަހަރު ވޯލްޑް ކަޕް ކާމިޔާބުކޮށްފައިވާ އުރުގުއޭ މިދިޔަ އަހަރުގެ ވޯލްޑް ކަޕުން ކެޓީ ގަދަ 16އިންނެވެ.


MSS ge aa boat genaun mi mahu fahukolhah lasvejje - One Online\nއެމްއެސްއެސްގެ އާ ބޯޓު ގެނައުން މިމަހު ފަހުކޮޅަށް ލަސްވެއްޖެ\nއެސްޓީއޯގެ ސަބްސިޑަރީ ކުންފުނި، މޯލްޑިވްސް ސްޓޭޓް ޝިޕިން (އެމްއެސްއެސް) އިން ގަން ދެވަނަ ބޯޓު މިހާރު ގެނެވޭނެ ކަމަށް ބެލެވެނީ މިމަހު ފަހުކޮޅު ކަމަށް އެސްޓީއޯ އިން ބުނެފިއެވެ.\nސިންގަޕޫރުގެ ކޮސްކޯ ޝިޕިން ކުންފުނިން ގަނެގެން ގެންނަ އެ ބޯޓަކީ 43,000 ޓަނުގެ ބަލްކު ކެރިއާއެކެވެ. މިހާރު ބޯޓު އޮތީ ޔޫއޭއީގައެވެ.\nއެމްއެސްއެސްގެ މެނޭޖިން ޑިރެކްޓަރު އަބްދުﷲ ސައީދު މީގެ ކުރީން "ވަން" އަށް ވިދާޅުވި ގޮތުގައި، ޔޫއޭއީން މުދާ ބަރުކޮށްގެން މިދިޔަ މަހުގެ ފަހުކޮޅު ރާއްޖެ ގެނެވޭނެއެވެ. ނަމަވެސް އެ ބޯޓު އަދިވެސް ރާއްޖެ ގެނެސްފައެއް ނުވެއެވެ.\nއެސްޓީއޯގެ މެނޭޖިން ޑިރެކްޓަރު އަދި ސީއީއޯ "ވަން" އަށް މިއަދު ވިދާޅުވީ، ބޯޓު ގެނައުމުގައި ލަސްތަކެއް ކުރިމަތިވެފައިވާ ކަމަށެވެ. ބޯޓު މިހާރު ގެނެވޭނެ ކަމަށް ބެލެވެނީ މިމަހު ފަހުކޮޅު ކަމަށް ވިދާޅުވިއެވެ.\nސައީދު ވިދާޅުވި ގޮތުގައި، އެ ބޯޓުން ގެންނާނީ އިމާރާތް ކުރުމަށް ބޭނުންވާ ސިމެންތި އަދި ހިލަވެލި ފަދަ ތަކެތި ގަނޑުކޮށް ގެނެސް, ހުސް ނުވެ ލިބޭނެ މަގު ފަހިކުރުމަށް ކަމަށެވެ. އަދި އެތަކެތި ލިބޭ ހުރިހާ ގައުމަކަށް ބޯޓު ދަތުރުކޮށް ތަކެތި ގެންނާނެ ކަމަށް ވިދާޅުވިއެވެ.\nމި ބޯޓަކީ ރާއްޖޭގެ ޝިޕިން ތާރީހުގައި ގައުމީ ޝިޕިން ލައިނަކުން ގަނެގެން ގެންނާނެ އެންމެ ބޮޑު ބޯޓެވެ. އެ ބޯޓުގެ ކުރޫންގެ ގޮތުގައި 22 މީހުން މަސައްކަތްކުރާ އިރު, އޭގެ ތެރެއިން ހަތަރު މީހުން ފިޔަވައި ދެން ހިމެނެނީ ހުސް ދިވެހިންނެވެ.


ވެބިނަރތައް މެދުވެރިކޮށް ޗައިނާގެ ހާހަކަށްވުރެ ގިނަ ޓްރެވަލް އެޖެންޓުންނަށް ރާއްޖޭގެ މައުލޫމާތު ދީފި ވެބިނަރތައް މެދުވެރިކޮށް ޗައިނާގެ ހާހަކަށްވުރެ ގިނަ ޓްރެވަލް އެޖެންޓުންނަށް ރާއްޖޭގެ މައުލޫމާތު ދީފި\nވެބިނަރތައް މެދުވެރިކޮށް ޗައިނާގެ ހާހަކަށްވުރެ ގިނަ ޓްރެވަލް އެޖެންޓުންނަށް ރާއްޖޭގެ މައުލޫމާތު ދީފި\nރާއްޖޭގެ ފަތުރުވެރިކަން ޗައިނާގައި އިތުރަށް އިޝްތިހާރުކުރުމަށް ކުރިއަށްގެންދާ ސިލްސިލާ ވެބިނަރތަކުގައި މިހާތަނަށްް އެޤައުމުގެ ހާހަަކަށްވުރެ ގިނަ ޓްރެވަލް އެޖެންޓުން ބައިވެރިވެފައިވާކަމަށް އެމްއެމްޕީއާރުސީން ހާމަކޮށްފިއެވެ.\nމޯލްޑިވްސް މަރކެޓިންގ އެންޑް ޕަބްލިކް ރިލޭޝަންސް ކޯރޕަރޭޝަން، އެމްއެމްޕީއާރުސީން މިހާތަނަށް ވަނީ ޗައިނާ މަރކެޓަށް އަމާޒްކޮށްގެން5ވެބިނަރއެއް ބާއްވާފައެެވެ.\n10 މަސްދުވަހުގެ މުއްދަތަށް ކުރިއަށްގެންދާ ސިލްސިލާ ވެބިނާތައް މެދުވެރިކޮށް ޗައިނާގެ ޓުއަަރ އޮޕަރޭޓަރުންނަށް ރާއްޖެއާއި ގުޅޭ މައުލޫމާތުތައް ހިއްސާކުރާނެއެވެ. އަދި އެފަރާތްތަކުން އޮޅުންފިލުވަން ބޭނުންވާ ކަންތައްތައް އެމްއެމްޕީއާރުސީން ސާފުކޮށްދޭނެއެވެ.\nވެބިނަރގެ ތެރެއިން، ފޮޓޯ- އެމްއެމްޕީއާރުސީ\nޗައިނާއަކީ ރާއްޖޭގެ ފަތުރުވެރިކަމަށް މުޙިއްމު ޤައުމެކެވެ. ތަފާސްހިސާބުތައް ދައްކާގޮތުން މިއަހަރުގެ ޖެނުއަރީމަހު އެކަނިވެސް 31744 ( އެއްތިރީސް ހާސް ހަތް ސަތޭކަ ސާޅީސް ހަތަރު) ފަތުރުވެރިން ވަނީ ޗައިނާއިން ރާއްޖެއަށް ޒިޔާރަތްކޮށްފައެވެ. މިއީ މިދިޔަ އަހަރުގެ މި މުއްދަތާއި އަޅާބަލާއިރު 23 އިންސައްތަ އިތުރު އަދަދެކެވެ.\nއެމްއެމްޕީއާރުސީން ދަނީ ރާއްޖޭގެ ފަތުރުވެރިކަން އިޝްތިހާރުކުރުމަށްޓަކައި ގިނަ މަސައްކަތްތަކެއް ކުރަމުންނެވެ. އެގޮތުން ދާދިފަހުންވަނީ އިންޑިއާގެ ފަތުރުވެރިކަމުގެ މާކެޓަށް އަމާޒުކޮށްގެންވެސް ހާއްސަ ވެބިނަރއެއް ބާއްވާފައެވެ.


Kairi ... Namaves dhurugaivaa Maliku 20 - One Online\nކައިރި ... ނަމަވެސް ދުރުގައިވާ މަލިކު 20\nމަލިކު އަންހެނުން ރޯނު ވަށަނީ --- ފޮޓޯ: އެފް.ޖީ\nރޯނުވެށުމާއި ބޮލިހިލުމާއި ރުއްއެރުމަކީ މަލިކުމީހުން އިހުޒަމާނުގައި ދިރިއުޅުމަށްޓަކައި ކޮށްއުޅުނު މަސައްކަތްތަކުގެ ތެރެއިން މިހާރު ނުމިއި ނުދިރިހުރި މަސައްކަތްތަކެވެ.\nއިންޑިޔާކަނޑުގެ ވިޔަފާރީގެ ތާރީޚަށް ބަލާއިރު ދިވެހިރާއްޖޭގެ ބޮއްޔާއި، ރޯނާއި، ހަކުރާއި، ދިލަޖެއްސިމަހާއި، ރާއްޖޭގައި ވިޔާ ކަސަބުގެ ކިނާރީއާއި، ފަށުއިފޭރާމާއި، މާވަހަރަކީ އެތެރެވަރީގައި ވަރަށް އަގުހުރި ބާވަތްތަކެކެވެ. މީލާދީން ސާދަވަނަ ސައްތައިގެ ފަހުކޮޅުން ފެށިގެން ޔޫރަޕުގެ ވިޔަފާރިވެރީން އެތެރެވަރިއަށް އައުމަށްފަހު އެމީހުންވެސް އެންމެބޮޑަށް ބޭނުންވި ވިޔަފާރިމުދަލުގެ ތެރޭގައި ދިވެހިރާއްޖޭގެ މިދެންނެވި އުފެއްދުންތައް ހިމެނެއެވެ.\nމަލިކު އަންހެނަކު ބޮނބިފަލަކުން ބޮނބި ނަގަނީ --- ފޮޓޯ: އެފް.ޖީ\nދިވެހިރާއްޖޭގެ އަތޮޅެއްގެ ގޮތުންނާއި އަޅުގަނޑުމެންގެ ދުރު ކާފައިންގެ ދަރީންގެ ޙައިޘިއްޔަތުން މަލިކުގައިވެސް އޭރު މިދެންނެވި ހުރިހާ ބާވަތްތަކެއް އުފައްދަމުން ގެންދިޔައެވެ. މަހާއި، ކުފުރާއާއި، ބޮއްޔާއި، ރޯނާއި، ހަކުރާއި، ކިނާރީއާއި، ފަށުއިފޭރާން ހިފައިގެން އިންޑިޔާގެ ބަނދަރުތަކަށާއި ސިލޯނުގެ ބަނދަރުތަކަށް ދަތުރުކުރި ދިވެހި އޮޑިފަހަރުގެ ތެރޭގައި މަލިކު އޮޑިފަހަރުވެސް އޭރު ހިމެނުނެވެ.\nނަމަވެސް އެތެރެވަރިޔާއި ދުނިޔޭގެ ވިޔަފާރިއަށް އައި އިންޤިލާބާ ވިދިގެން ދިވެހިރާއްޖޭގެ ރޯނުވެށުމާއި، ބޮލިހިލުމާއި، ރުއްއެރުމާއި، ފޭރާން ވިޔުމަށް އައި ހީނަރުކަން މަލިކުއަތޮޅުގެ މިދެންނެވި މަސައްކަތްތަކަށްވެސް ވަނީ އައިސްފައެވެ. ކުރިންވެސް ދެންނެވިފަދައިން ރާއްޖެއެކޭ އެއްފަދައިން މިހާރު މަލިކުގައިވެސް ފޭރާންވިޔުމެއް ނެތެވެ. ރާއްޖޭގެ މީހުންވެސް ޓޫރިސްޓުންނަށް ވިއްކުމަށް ރީތިބޮލި ހޮވައިއުޅޭގޮތަށް މަލިކު މީހުންވެސް ބޮޑުބޮލިނަގައެވެ. ރާވެރިކަމާއި ރޯނުވެށުމުގައި ހިސާބެއްގެ ނޭވާފަށެއް އަދިވެސް އެބަހުއްޓެވެ.\nމަލިކު އަންހެނުން ރޯނު ފޯލިފޯއްޔަށް އަޅަނީ --- ފޮޓޯ: އެފް.ޖީ\nރޯނު ފޯލި ފޯއްޔަށް އަލާފައި --- ފޮޓޯ: އެފް.ޖީ\nމަލިކުމީހުންވެސް ރޯނުވަށާއިރު ފުރަތަމަ ކުރާ ކަމަކީ ބޮނބިފާކުރުމެވެ. އެކަމަށްޓަކައި ކޮނެފައިހުންނަ ވަޅުވަޅަށް އެމީހުން ކިޔަނީ އޮޅެވެ. "އޮޅަށް" ބޮނބިފާކުރަން އެޅުމަށް އެމީހުން ކިޔަނީ ބޮނބިތެމުމެވެ. އެމީހުން މިމަސައްކަތްކުރަނީ ހަމަ އަޅުގަނޑުމެންވެސް ކުރާ ގޮތަށެވެ. ބޮނބިތެޅުމާއި، ތަޅައި ނިމިގެންވެސް މޫދުންދޮވެ ކުނޑިފިލުވުމާއި، އަވީލައި ހިއްކުމާއި، ބޮނބި ފިނދުމާއި، ލީލިއެޅުމާއި، ރޯނުވެށުމުގައި ރާއްޖެއާއި މަލިކާ ތަފާތެއް ނެތެވެ. މަލިކުގައި ރޯނުފޯއްޔެއްގައި އޮންނަނީ އެކާވީސް އުޅިއެވެ. ބާރަފޯލި އެއްކޮށްފައި އެއްފޯލިރޯނު އޭގެ ބޭރުން ހުރަހަށް ބާރަށް އޮޅާލީމާ އެއޮތީ ރޯނުބޮނޑިޔަކަށް ވެފައެވެ. ފަންސަވީސް ބޮނޑި ރޯނު އެއްކޮށް ބަނދެފައި އޮންނައިރު އެއީ ބަންޑެއްޔެކެވެ.\nއިހުގައި ރާއްޖޭގައިވެސް ވިޔަފާރިކުރާ ތަންތަނަށް ނުވަތަ އެނޫންވެސް ތަކެތި ގަންނަން ރޯނުހިފައިގެން ގޮސް އުޅުނު ފަދައިން މަލިކުގައިވެސް ރޯނުހިފައިގެން ވިޔަފާރިކަމުގޮސް އުޅުނެވެ. އާދެ، މުދަލަށް މުދާ ބަދަލުކުރުމުގެ ވިޔަފާރީގެ އުޞޫލުންނެވެ.\nރޯނު ވަށަން ތައްޔާރުކޮށްފައި --- ފޮޓޯ: އެފް.ޖީ\nރޯނު ފޯލިފޯލި --- ފޮޓޯ: އެފް.ޖީ\nމަލިކާއި ރާއްޖޭގައި ރާވެރިކަންކޮށް އުޅެނީވެސް އެއްގޮތަކަށެވެ. މަލިކުމީހުން ރުއްއެރުމަށް ކިޔަނީ އަރަން ދިއުމެވެ. ދެތާނގެ މީހުން ރާވެރިކަން ކުރާގޮތް، އަޅުގަނޑު ފަރުވާތެރިކަމާއެކު ބެލިބެލުމުން އަޅުގަނޑަށް ފާހަގަކުރެވުނު ހަމައެކަނި ތަފާތަކީ މަލިކުގެ ރާވެރީން ރުކުގައި ކާލިބަނދެފައި ނުހުންނަކަމެވެ. އެމީހުން ރުކަށްއަރަނީ، އަތަށާއި ފަޔަށް ޅާނބު ލައްވައިގެންނެވެ. އަޅުގަނޑު މަލިކުން ދިޔާހަކުރެއް ނުދެކެމެވެ. ފެނުނީ ކަރުހަކުރެވެ. ރާކެއްކުމާއި ހަކުރުހެދުންވެސް އަޅުގަނޑުމެންނާ އެއްގޮތެވެ.\nމަލިކު ރާވެރިޔެއްގެ ރާވެރިކަމުގެ ސާމާނު --- ފޮޓޯ: އެފް.ޖީ\nމަލިކު ރާވެރިޔަކު ރުކަށް ދަނީ --- ފޮޓޯ: އެފް.ޖީ\nސްމޯލް ސްކޭލް އިންޑަސްޓްރީ\nމަލިކުމީހުން ދިރިއުޅުމަށްޓަކައި ކޮށްއުޅޭ މަސައްކަތްތަކުގެ ތެރޭގައި މިޒަމާނުގައި އިޤްތިޞާދީ ބަހުރުވައިގައި "ސްމޯލްސްކޭލް ކޮޓެޖް އިންޑަސްޓްރީޒް" ގެ ގޮތުގައި ފާހަގަކުރާ މަސައްކަތްތައްވެސް ހިމެނެއެވެ. ތިރީގައިމިވަނީ، މަލިކުގައި ހުރި މިދެންނެވި ބާވަތުގެ އިންޑަސްޓްރީތަކެވެ.\nމަލިކުގައި ހުރި އިންޑަސްޓްރީގެ ބާވަތްތައް ---\nމަލިކު މީހުންގެ ދިރިއުޅުމަށް ކޮންމެހެން ބޭނުންވާތަކެތި އެތެރެކޮށް ހެޔޮ އަގުގައި ވިއްކުމާއި، އެމީހުން އުފައްދާތަކެތި (ކުފުރާ، ހިކިމަސް ފަދަ ތަކެތި) ގަތުމަށް ކޯޕަރޭޓިވް ސަޕްލައި އެންޑް މާކެޓިންގ ސޮސައިޓީއެއް މަލިކުގައި އުފެދިފައި އޮވެއެވެ. މިއީ ސަރުކާރުގެ އެހީއާއެކު ރަށު އެންމެން ޙިއްޞާވެގެން އުފައްދާފައިވާ ތަނެކެވެ.\nސޮސައިޓީން ޢާންމުކޮށް އެތެރެކުރާ ބާވަތްތަކުގެ ތެރޭގައި ހަނޑޫ، ހަކުރު، ފުށް، ސާފުތެޔޮ، ސައިފަތް، ޕާމްއޮއިލް، ހިމެނެއެވެ. މީގެ އިތުރުންވެސް ޢާންމު ދިރިއުޅުމަށް ބޭނުންވާ ހުރިހާ ބާވަތްތަކެއް ސޮސައިޓީން ވިއްކައެވެ. މިސޮސައިޓީގެ ތިންގޮފި މަލިކުގައި ހުރެއެވެ. މައިގޮތްޕަށް މަލިކުމީހުން ކިޔަނީ ބަނބުކެޔޮގަސްދޮށު ސޮސައިޓީއެވެ.\nކޯޕަރޭޓިވް ސޮސައިޓީ ހިންގަނީ ރަށު މީހުން ޢައްޔަންކުރާ ހަ ޑިރެކްޓަރުންގެ މައްޗަށް އެކުލެވޭ ބޯޑެއްގެ މަޝްވަރާގެ މަތިންނެވެ. މިބޯޑުގައި ސަރުކާރުން ޢައްޔަންކުރާ ދެ ރެޕްރެޒެންޓެޓިވުންވެސް ހިމެނެއެވެ. 1990 ސެޕްޓެމްބަރުގައި މިމަގާމުގައި ތިއްބެވީ މަލިކުގެ ޑެޕިއުޓީ ކަލެކްޓަރ މުރާދޫގަނޑުވަރު ޙަސަންމަނިކުފާނާއި، ޕޯޓްއެސިސްޓެންޓް ކަލިފަދާތަގޭ މުޙަންމަދެވެ.\nމަލިކު ރާވެރިޔަކު ރުކަށް އަރަނީ --- ފޮޓޯ: އެފް.ޖީ\nޢަމަލީގޮތުން ސޮސައިޓީ ހިންގަނީ ސޮސައިޓީގެ ސެކްރެޓެރީއެވެ. 1990 ސެޕްޓެމްބަރުގައި އެމަގާމުގައި ހުންނެވީ ގޮއިދުގޯތި ޢަލިމަނިކުފާނެއެވެ.\nފުޑް ކޯޕަރޭޝަން އޮފް އިންޑިޔާއިން މަލިކު ރައްޔިތުންނަށް ދޫކުރާ ރޭޝަންކާޑު (ރައްޔިތުންނަށް ހެޔޮއަގުގައި ވަކި ޢަދަދަކަށް ދޫކުރާ ކާޑު) ވިއްކަނީވެސް ސޮސައިޓީންނެވެ. އިންޑިޔާގެ އެހެނިހެން ސަރަޙައްދުތަކަށްވުރެ މަލިކަށް ދޫކުރާ ރޭޝަން އިތުރެވެ. އަގުވެސް ހެވެވެ. މިސާލަކަށް އަވަށްޓެރި ކޮއްޗޭ މީހަކަށް މަހަކު 450 ގްރާމް ހަކުރު ލިބޭއިރު މަލިކުމީހަކަށް އެއްހާސްގްރާމް ހަކުރު ލިބެއެވެ. (މިނިކޮއި އެޓް އަ ގްލާންސް 1980، ޞަފްޙާ 8)\nމޯނެގޭ ވޯކްޝޮޕް --- ފޮޓޯ: ކޭ.ޖީ (މިހާރުގެ ފޮޓޯއެއް)\nމަލިކުގައި ސަރުކާރުގެ ޚަޒާނާގެ ގޮތްޕެއް ހުރެއެވެ. އެތާނގެ ނަމަކީ ސަބްޓްރެޒަރީއެވެ. އެތާނގެ މަސައްކަތަކީ ސަރުކާރުގެ މުސާރަވެރީންގެ މުސާރައިގެ ކަންތައް ހަމަޖެއްސުމާއި ސަރުކާރުގެ ފައިސާ ބެލެހެއްޓުމެވެ. ސަބްޓްރެޒަރީ އޮފިސަރެއްގެ މަގާމުގައި 1990 ސެޕްޓެމްބަރުގައި ހުރީ ލަކްޝަދީބުގެ އަގައްތީގެ ބޭކަލެކެވެ. މިސްޓަރ ޢަބްދުއްރަޙްމާނެވެ.\nމަލިކުގައި ބޭންކެއްވެސް ހުރެއެވެ. އެއީ ސިންޑިކޭޓް ބޭންކުގެ ގޮތްޕެކެވެ. އެ ބޭންކުގެ ހެޑްއޮފީސް ހުންނަނީ އިންޑިޔާގެ ކަރުނާޓަކާގެ މަނިއްޕާލުގައެވެ. ސިންޑިކޭޓް ބޭންކުގެ މަލިކުގޮފީގެ މެނޭޖަރަކަށް 1990 ސެޕްޓެމްބަރުގައި ހުންނެވީ މިސްޓަރ ކުންޏިކޮޔާއެވެ. މިބޭންކުގެ ގޮފިތައް އިންޑިޔާ ފިޔަވައި އެހެން ޤައުމުތަކުގައިވެސް ހުރެއެވެ.


Kehsumah antibioticsge badhalugai maamui beynunkurumah sihee idhaaraathakun lafaadhenee! Kehsumah antibioticsge badhalugai maamui beynunkurumah sihee idhaaraathakun lafaadhenee!\nއާދައިގެ ރޯގާ އަދި ކެއްސުމަށް އެންޓިބަޔޮޓިކްސް ދިނުމުގެ ބަދަލުގައި މާމުއި އަދި ޓްރެޑިޝަނަލް ފަރުވާތައް ދިނުމަށް އިލްތިމާސްކުރާ މިންގަނޑުތަކެއް އިނގިރޭސިވިލާތުގެ ކަމާބެހޭ ފަރާތްތަކުން އެކުލަވާލަމުން އެބަދެއެވެ.\nއިނގިރޭސިވިލާތުގެ ނޭޝަނަލް އިންސްޓިޓިއުޓް ފޮރ ހެލްތް ކެއަރ އެކްސެލަސް (ނައިސް) އަދި ޕަބްލިކް ހެލްތް އިންގްލޭންޑު (ޕީއެޗްއީ)އިން އެކުލަވާލަންއުޅޭ މިމިންގަނޑުތަކަކީ އާދައިގެ ކެއްސުންފަދަ ބަލިތަކަށް އެންޓިބަޔޮޓިކްސް (ބަލީގެ ޖަރާސީމަށް ހަމަލާދީ ނައްތާލާ އެންމެ ވަރުގަދަ ބޭސްތައް) ދިނުން ކޮންޓްރޯލްކޮށް، ޓްރެޑިޝަނަލް ފަރުވާއަށް ރުޖޫއަވުމަށް ބާރުއަޅާ މިންގަނޑެކެވެ. މީގައި އެންޓިބަޔޮޓިކްސްގެ ބަދަލުގައި އާދައިގެ ކެއްސުމަށް ބަލިމީހުންނަށް ދެވޭނެ ފަރުވާތަކާ، އެންޓިބަޔޮޓިކްސް ދޭންޖެހޭނެ ހާލަތްތައް އަދި މިކަމަށް އާންމުން ހެލުންތެރިކުރުމާބެހޭ ބައިތައް ހިމެނެއެވެ. މިމިންގަނޑެއް ތައްޔާރުކުރުމުގެ މަޤްސަދަކީ އެންޓިބަޔޮޓިކްސް ރެސިސްޓަންސްގެ މައްސަލަ ހައްލުކުރުމެވެ.\nއާދައިގެ ރޯގާއަކީ އަމިއްލަޔަށް ދެތިން ހަފްތާތެރޭ ރަގަނޅުވާ އެއްޗެކެވެ. އަދި ގިނަ ފަހަރު އާދައިގެ ރޯގާގެ ނިޝާންތައް އެންޓިބަޔޮޓިކްސްގެ ޒަރިއްޔާއިން ރަގަނޅެއްވެސް ނުކުރެވޭކަމަށް ސިއްހީ ތަޖުރިބާކާރުންގެ ހޯދުންތަކުން ދައްކައެވެ.\nއެހެންކަމުން އެންޓިބަޔޮޓިކްސްގެ ބަދަލުގައި އަމިއްލަޔަށް ގޭގައި މާމުއި، އިނގުރު ފަދަ ތަކެތި ބޭނުންކޮށްގެން، ކެއްސުން ރަގަނޅުކުރުމަށް މަސައްކަތްކުރުން ބުއްދިވެރިއެވެ. މާމުއިއަކީ ޤުދުރަތީ އެންޓިބަޔޮޓިކްސްއެއްގެ ގޮތުގައި ދުނިޔޭގެ އެންމެ ކުރީގެ ލިޔެކިއުންތަކުންވެސް ސިފަކުރެއެވެ. އެއީ މާމުއިގައި ހިމެނޭ ޤުދުރަތީ މާއްދާތަކެއްގެ ސަބަބުންނެވެ. އެހެންކަމުން ހޫނު ފެނާ، މާމުއި އަދި އިނގުރުފަދަ އެއްޗެތި ބޭނުންކޮށް ނެޗުރަލް ރެމެޑީޒް ބޭނުންކޮށްގެން އާދަގެ ކެއްސުންގަނޑަކަށް ފަރުވާދިނުން މާބުއްދިވެރިކަމަށް ސިއްހީ ތަޖުރިބާކާރުން ލަފާދެއެވެ.\nއެންޓިބަޔޮޓިކްސް ރެސިސްޓަންސްއަކީ މިހާރު ދުނިޔޭގެ ސިއްހީ ދާއިރާއަށް ކުރިމަތިވެފައިވާ އެންމެ ބޮޑު އެއް ގޮންޖެހުމެވެ. އެއީ ބަލިތަކަށް ފަރުވާކުރުމުގައި ދިމާވާ އެންމެ ބޮޑު އެއް ހުރަހެވެ. އެންޓިބަޔޮޓިކްސް ރެސިސްޓަންސްއަކީ ބޭހަށް ބަލީގެ ވައިރަސް ނުގުޑުމުގެ މައްސަލައެވެ. މިކަން ކުރިމަތިވާ މައިގަނޑު އެއް ސަބަބަކީ މާގިނައިން އެންޓިބަޔޮޓިކްސް ބޭސް ބޭނުންކުރުމުން ބެކްޓީރިއާ ބޭހަށް ޤުދުރަތީގޮތުން ދިފާއުވާތީއެވެ. އެހެންކަމުން ބޭސް ކެއިނަމަވެސް އޭގެ އަސަރު ބަލިމީހާއަށް ނުކުރާނެއެވެ. މިކަމަށް ހައްލުހޯދުމަށް ދުނިޔޭގެ ސިއްހަތާއި ބެހޭ ޖަމިއްޔާ އަދި ޤައުމުތަކުގެ ފެންވަރުގައި ދަނީ ސިޔާސަތުތައް ކަނޑައަޅާ ގިނަ މަސައްކަތްތަކެއް ކުރަމުންނެވެ.\nނަމަވެސް ތިން ހަފްތާއަށްވުރެ ގިންދުވަސްވެ، ބަލީގެ ނިޝާންތައް ރަގަނޅުނުވެ އިތުރަށް ގޯސްވާނަމަ ޑޮކްޓަރެއްގެ ލަފާހޯދުމަކީ މުހިންމުކަމެކަމަށް ސިއްހީ ތަޖުރިބާކާރުން ބުނެއެވެ. އަދި ޓާރމިނަލް ބަލިތަކަށް އެންޓިބަޔޮޓިކްސް ދީފައިވާ މީހުންވެސް ޑޮކްޓަރުގެ އިރުޝާދުގެ ދަށުން އެންޓިބަޔޮޓިކްސް ބޭނުންކުރުމަކީ މައްސަލައެއް ނޫނެވެ. އަނެއްކޮޅުން 1 އަހަރަށްވުރެ ކުޑަކުދިންނަށް ރޯގާ އަދި ކެއްސުން ޖެހިއްޖެނަމަ މާމުއިފަދަ ތަކެތި ދިނުމުގެ ބަދަލުގައި ޑޮކްޓަރުގެ ލަފާގެ މަތިން ފަރުވާދިނުން މުހިންމެވެ.


Covid-19: Geygai Ove Fala Vejje Dhoa? Mi Suvaal Kurun Huttaalaa! - Vaguthu\nކޮވިޑް-19: "ގޭގައި އޮވެ އޮވެ ފަލަވެއްޖެދޯ؟" މި ސުވާލު ކުރުން ހުއްޓާލާ!\nކޮވިޑް-19 އާ ގުޅިގެން އެއް ބަޔަކު ވަރަށް ގިނަ ވަގުތު ވަޒީފާގައި އުޅެމުންދާ އިރު އަނެއް ބަޔަކު ތިބީ އެއްގޮތަކަށް ވެސް ގެއިން ބޭރަށް ނުނިކުމެވި ގޭގައި ތާށިވެފައެވެ. ހަޔާތަށް މިފަދަ ބޮޑު ބަދަލެއް އައުމުން، ކުރިން ކުރި ވަރަށް ކަސްރަތު ނުކުރެވުމާ ހެލި ފެލިވެ އުޅުން އިތުރުވުމުގެ އިތުރުން ގޭގައި ގިނަ ވަގުތު ހޭދަ ކުރަން ޖެހުމާއި ފޫހިވުން ފަދަ އެތައް ކަމެއްގެ ސަބަބުން ކެއުމުގައި ގެންގުޅޭ އާދަތަކަށް ބަދަލު އާދެއެވެ.\nއަދި މާބޮޑަށް ވިސްނުމާއި ގޭގައި ކަސްރަތު ކުރާނެ މާހައުލެއް ނެތުމާއި މާބޮޑަށް ވިސްނުމުގެ ސަބަބުން މީީހާގެ ބަރުދަން އިތުރުވުމަކީ ވަރަށް އާންމު ކަމެކެވެ. ކަން މިހެން އޮތް އޮރު މި ދުވަސްކޮޅު އެންމެ ގިނައިން އޮންލައިންކޮށް އެންމެ ގިނަ މީމް ފެންނަނީ ކަރަންޓީނަށް ފަހު މީހުން ނުކުންނަ އިރު ފަލަވާނެ ވާހަކައެވެ. ބައެއް މީހުން ބަދިގެ އާއި ގައިދުރުކަން ބަހައްޓަން ޖެހޭ ވާހަކަ ސަމާސާ ރާގަކަށް ބުނެފައިވާ އިރު، ކަރަންޓިންގެ ކުރިންނާއި ފަހުން ހުންނާނެ ގޮތް ކަމަށް ބުނެ ޖޯކު ޖަހާފައިވާ ޕޯސްޓްތައް މީސްމީޑިއާގައި ދަނީ ދައުރުވަމުންނެވެ.\nފަލަވުމަށް ނިސްބަތްކޮށް ކުރާ މިފަދަ ކޮމެންޓްތަކުގެ ސަބަބުން ނޭނގި ނަމަވެސް މީހުންނަށް ވަރަށް ބޮޑެތި އަސަރުތައް ކުރެއެވެ.\nބައެއް މީހުންނަކީ ކަސްރަތު ކުރަން އެހެން ބައެއްގެ އެއްބާރުލުން ބޭނުންވާ މީހުންނެވެ. އަދި ޕީސީއޯޑީ އާއި ތައިރޮއިޑް ފަދަ ބަލިތައް ހުންނަ މީހުން ގޭގައި ތިބެން ޖެހުމުން ހެލިފެލިވާ މިންވަރު މަދުވެ ފަސޭހަ އިން ފަލަވެއެވެ. އަދި ކަންބޮޑުވެ ހާސްވުމަކީ ކޮވިޑް-19 ފަދަ ބަލިމަޑުކަމެއްގައި އާއްމުކަމަކަށް ވާއިރު މިއީ ވެސް ފަލަވާ ކަމެކެވެ.\nއެމެރިކާގެ ނޭޝަނަލް އީޓިން ޑިސްއޯޑަ އެސޯސިއޭޝަނުގެ ސީއީއޯ ކްލެއަ މައިސްކޯ ބުނީ ބަރުދަން އިތުރުވުމާ މެދު ޖަހާ މިކަހަލަ ޖޯކުތަކުގެ ސަބަބުން، ބަރުދަން އިތުރުވާ މީހުންނަށް ނޭދެވޭ އަސަރު ކުރާ ކަމަށެވެ.\n"މި ދުވަސްކޮޅު މީހުންނާ މުއާމަލާތް ކުރުން ވަރަށް މުހިންމު. އެކަމަކު ގުޅާ އިރަށް ގޭގައި އޮވެ އޮވެ ފަލަވެއްޖެ ދޯއޭ އެ ކުރާ ސުވާލު އާއްމުވާ ނަމަ އެއްވެސް މީހަކު އެހެން މީހަކަށް ގުޅަަން ބޭނުމެއް ނުވާނެ. އެހެންވީމަ ބަރުދަން އިތުރުވާ ވާހަކަ ދެއްކުން އެއީ މިހާރު ނެގެޓިވް ކަމެއް. މި ފަދަ ހާލަތުގައި އިތުރަށް ކެވުމަކީ ވަރަށް އާއްމުކޮށް ދިމާވާ ކަމެއް،" އޭނާ ކިޔާ ދިނެވެ.\nކަރަންޓީނުގައި ފަލަވުމާ މެދު މިފަދަ އިން ހަޖޫ ޖަހާ ނަމަ ސްޓްރޯކް އެންޒެއިޓީ ބޮޑުވުމާއި ސިއްހަތާ މެދު މާ ބޮޑަށް ވިސްނުމަކީ އެފަދަ މީހުންގެ ނަފްސާނީ ދުޅަހެޔޮކަން ވަރަށް ބޮޑަށް ހީނަރުކޮށްލާ ކަމެއް ކަމަށް އޭނާ ބުނެއެވެ.\nއެމެރިކާގައި 30 މިލިއަނަށް ވުރެ ގިނަ މީހުންނަށް އާންމުކޮށް ކާ ވަރަށް ވުރެ ގިނަ އިން މިދުވަސްކޮޅު ކެވޭ ކަމަށް އެ އެސޯސިއޭޝަނުން ކުރި ދިރާސާއަކުން ދައްކައެވެ. އަދި ކޮންމެ 62 މިނިޓަކުން އީޓިން ޑިސްއޯޑަގައި މީހަކު މަރުވާ ކަމަށް އެ ދިރާސާއިން ދައްކައެވެ. މަދުން ކާން މީހުންނަށް މަޖުބޫރު ވަނީ ފަލަވެދާނެ ކަމުގެ ބިރަށެވެ. ނަމަވެސް އެކަމުގެ ސަބަބުން ސިއްހީ ބަލިމަޑުކަމާ މެދު ވިސްނުމަށް ވުރެ ބޮޑަށް ނަފްސާނީ ސިއްހަތަށް އަސަރު ކުރާ ކަމަށް އެ އެސޯސިއޭޝަނުން ބުނެއެވެ.\nއެފަދަ ކޮމެންޓްތަކުގެ ސަބަބުން ތިމާގެ ހަށިގަނޑާ މެދު އެހާ ޕޮޒިޓިވްކޮށް ނުވިސްނާ މީހުންނަށް އަދި ވަކިން ބޮޑަށް އަސަރު ކުރާ ކަމަށް ވެއެވެ. ޑައިޓީޝަން ޖެނިފަ ރޯލިން ބުނީ ބައެއް ފަހަރު މީރުކޮށް ކެއުމަކީ ހިތްހަމަ ޖެހޭ ކަމެއް ކަމަށެވެ. އަދި ފަލަވެދާނެ ކަމުގެ ބިރަށް ކިތަންމެ ބަނޑުހައި ވިޔަސް ނުކާން އަޒުމު ކަނޑައަޅާ ނަމަ އެއީ މީހާ ދެރަވާން މެދުވެރިވާ ކަމަކަށް ވެދާނެ ކަމަށް ބުންޏެވެ.\nމި ދުވަސްކޮޅު މީހުންގެ ބަރުދަނާ މެދު އެއްޗެއް ބުނާ އިރު ވިސްނަން ޖެހޭ ކަމަށް އޭނާ ވަނީ ބުނެފައެވެ. އެކަމުގެ ސަބަބުން ފަލަ މީހުންނާއި ފަސޭހައިން ފަލަވާ މީހުންނަށް ކުރާ ނޭދެވޭ އަސަރު އެނގޭ ނަމަ އެހެން ނުބުނާނެ ކަމަށް ވެސް ޖެނިފަ ވަނީ ބުނެފައެވެ.


"Malika" ge premier nightun thafaatheh fennaane | Mihaaru\nމި އަހަރު އަޅުވާ ފުރަތަމަ ފިލްމް "މަލިކާ" އަންނަ މަހުގެ ދޭއްގައި ރިލީޒް ކުރާނެ.\n"މަލިކާ"ގެ ޕްރިމިއާ ނައިޓުން އާ ކަންތައްތަކެއް ފެންނާނެ\n22 ފެބުރުއަރީ 2017 - 06:07 1 comment\nއަންނަ މަހުގެ ދެވަނަ ދުވަހުގެ ރޭ ޕްރިމިއާ ކުރާ ފިލްމް "މަލިކާ" ޕްރިމިއާ ނައިޓް ވަރަށް ހާއްސަ ވާނެ ކަމަށާއި އާންމުކޮށް ދިވެހި ފިލްމްތަކުގެ ޕްރިމިއާ ނައިޓުން ނުފެންނަ ކަހަލަ ކަންތައްތަކެއް ފެންނާނެ ކަމަށް އެ ފިލްމުގެ މާކެޓިން ޓީމުން ބުނެފި އެވެ.\nލިލީގެ ޗެއާމަން އަހުމަދު ނާސިރު (މައްލާ) އާއި އިބްރާހީމް ރަޝީދު (މަހުރަބު އިއްބެ) ޕްރޮޑިއުސްކޮށްފައިވާ ފިލްމުގެ މާކެޓިންއާ ހަވާލު ކުރެވި، ހުސައިން ނޫރައްދީން (ނޫރު) ބުނީ ޕްރިމިއާ ނައިޓްގައި ރެޑް ކާޕެޓް ހަފުލާއެއް ވެސް ބާއްވައި، ސަޕްރައިޒްތަކެއް ވެސް ހުންނާނެ ކަމަށެވެ.\n"އަބަދުވެސް ފިލްމެއް އަޅުވާއިރު ޕްރިމިއާ ނައިޓް ތަފާތު ގޮތަކަށް ގެނެސްދޭ ވާހަކަ އެންމެން ވެސް ދައްކާނެ. އެކަމަކު އެރޭ ފިލްމަށް ދާ މީހުން ބުނާނެ އަބަދު އެއްގޮތެކޭ ވަނީ ކޮބައިހޭ ތަފާތަކީ،" ނޫރު ބުންޏެވެ. "އެކަމަކު މަލިކާގެ ޕްރިމިއާ ނައިޓުން މި ފަހަރު މާ ގޮތްގަނޑު ބޮޑު ނޫން ނަމަވެސް، ތަފާތެއް ދައްކުވައި ދޭނަން. އޭތި ސަޕްރައިޒެއްގެ ގޮތުގައި ބާއްވާނީ."\nއޭނާ ބުނީ ބޭނުން ވަނީ އަވަހަށް ޕްރިމިއާ ކަންކަން ނިންމާލައި، ލަސްނުކޮށް ބެލުންތެރިންނަށް ފިލްމް ދައްކާލުން ކަމަށެވެ.\n"އެހެންވެ ތަންކޮޅެއް އަވަހަށް އިވެންޓް ފަށައި، ފިލްމް ވީހާ ވެސް އަވަހަކަށް ފިލްމް ދައްކާލަން ބޭނުން ވަނީ. މާ ބޮޑަށް ދެން ޕްރިމިއަ ދިގުލައިގެން ދިޔަމަ ފިލްމް ނިމޭލެއް ވެސް ލަސްވާނެ. އެކަމަކު އެހެން ވާކަށް ބޭނުމެއް ނޫން،" މިހާރު ޓިކެޓް ވެސް ވިއްކަމުން އަންނަ ފިލްމާ ބެހޭ ގޮތުން ނޫރު ބުންޏެވެ. "އެންމެ ލަސްވެގެން ވެސް ނުވަގަޑި ބައިގައި ބަރާބަރަށް ފިލްމް ފަށާނެ."\n"މަލިކާ"ގެ ޓީމުން ބުނީ މި މަހުގެ5ވަނަ ދުވަހުން ފެށިގެން ޓިކެޓް ވިއްކަމުން އަންނަ އިރު، ފިލްމަށް ރަނގަޅު ތަރުހީބެއް ވެސް ލިބެމުން އަންނަ ކަމަށެވެ. މި މަހުގެ 20 އާ ހަމައަށް ޝޯތައް ކުރިއަށް ގެންދަން އޮލިމްޕަސް އޮތީ ނަގައިފަ އެވެ.\n"މަލިކާ" ގެ ޕްރޮމޯޝަންގެ ތެރެއިން ބޭއްވި ބައިސްކަލް ބުރެއް.\n"މީގެ ޕްރޮމޯޝަން ވެސް ތަފާތު އެކި ގޮތްގޮތަށް އެބަ ޖައްސަން. އެހެންވީމަ އޭގެ ނަތީޖާ ވެސް ރަނގަޅު. ފިލްމަށް ލިބޭ ތަރުހީބާ ދޭތެރޭ ވަރަށް ހިތްހަމަޖެހޭ،" ނޫރު ބުންޏެވެ.\nއޭނާ ބުނި ގޮތުގައި އަންނަ މަހު އިތުރު ފިލްމެއް ސިނަމާ އަށް އައި ނަމަވެސް "މަލިކާ" ގެ ވިޔަފާރި އަށް އެއް ވެސް އަސަރެއް ކުރާނެ ކަމަށް ގަބޫލު ނުކުރެވެ އެވެ. ޔާރާ ޕްރޮޑަކްޝަންގެ "ވިޝްކާ" ޝްވެކް ސިނަމާގައި އަޅުވާނީ އަންނަ މަހުގެ 8 ގަ އެވެ.\n"މިއީ ވަރަށް ތަފާތު ދެ ވައްތަރެއްގެ ދެ ފިލްމް. އަނެއްކާ ފިލްމެއް ރަނގަޅުވެއްޖިއްޔާ މީހުން ބަލަން ވަންނާނެ. މަލިކާއާ ދޭތެރޭ އޮތް ޔަގީންކަން ބޮޑު. އެހެންވެ ގަބޫލެއް ނުކުރެވޭ ވިޔަފާރި އަށް ނޭދެވޭ އެއްވެސް އަސަރެއް ކުރާނެ ކަމަކަށް،" ނޫރު ބުންޏެވެ. "ދެ ފިލްމަކީ ވެސް ބެލުންތެރިން ބަލާ ހިތްވާ ކަހަލަ ފިލްމުތަކަށް ވެއްޖިއްޔާ ހިނގާނެ."\nމާލެއާ އެކު ހަތަރު ރަށެއްގައި ވެސް މާޗް2ވަނަ ދުވަހުގެ ރޭ "މަލިކާ" އަޅުވާ ގޮތަށް މިހާރު ވަނީ ހަމަޖެހިފަ އެވެ. އެއީ އައްޑު އާއި ހދ. ކުޅުދުއްފުށި، ށ. މިލަންދޫ އަދި ކ. ދިއްފުށީގަ އެވެ.\n"އޭގެ ފަހުން ވެސް ވަަރަށް ގިނަ ރަށްރަށުގައި ފިލްމް އަޅުވާނެ،" ނޫރު ބުންޏެވެ.\n"މަލިކާ" އަކީ މި އަހަރު އަޅުވާ ފުރަތަމަ ފިލްމެވެ. މިއީ ބިންމާ އިބްރާހީމް ވަހީދުގެ ސްކްރީންޕްލޭއަކަށް އަލީ މުސްތޮފާ (ސެމީ) ޑައިރެކްޓްކޮށްފައިވާ އާއިލީ ލޯބީގެ ހާދިސާތަކެއް ދައްކުވައިދޭ ފިލްމެކެވެ.\n"މަލިކާ" ގެ ޓްރެއިލާއެއް.\nމި ފިލްމުގެ ޓައިޓްލް ރޯލް "ފިލްމީ ދާއިރާ އަށް އަލަށް ތައާރަފުވާ ނުޒުހަތު ޝުއައިބް (ނުޒޫ) ކުޅެފައިވާ އިރު، މި ފިލްމުން ތަޖުރިބާރު އެކްޓަރުންނާއި ޒުވާން ތަރިންތަކެއް ފެނުގެން ދާނެ އެވެ. އޭގެ ތެރޭގައި މަރިޔަމް ޝަކީލާ، އިސްމާއީލް ޒާހިރު، އަލީ ފާރޫގް، އަހުމަދު އާސިމް، ފާތުމަތު އާޒިފާ (އަޒޫ)، ޖުމައްޔިލް ނިމާލް (ޖުމަލް)، އަލީ އާޒިމް (ދޮން އައްޔަ)، ސުޖީތާ އަބްދުﷲ (ސުޖީ) އަދި އަހުމަދު ޝާކިރު (ޝާއްކޮ އައްމަޑޭ) ހިމެނެ އެވެ.


SunOnline: Sevilla ge coach magaamun vakikoffi\ndate_range އަންގާރަ 11 އޮގަސްޓް 2020\nސެވިއްޔާގެ ކޯޗު މަގާމުން ވަކިކޮށްފި\nމުޙައްމަދު ޝަމްޢޫން 29 Apr 2018, 09:16\nސެވިއްޔާގެ ކޯޗު ވިސެންޒޯ މޮންޓެލާ --- ފޮޓޯ/ އޭޕީ\nސްޕެނިޝް ކްލަބު ސެވިއްޔާގެ ކޯޗު ވިސެންޒޯ މޮންޓެލާ މަގާމުން ވަކިކޮށްފި އެވެ.\nއުމުރުން 43 އަހަރުގެ މޮންޓެލާ ވަނީ މިދިޔަ އަހަރު ނޮވެންބަރު މަހު އޭސީ މިލާންގެ ކޯޗު ކަމުން ވެސް ވަކިކޮށްފަ އެވެ. އޭނާ ސެވިއްޔާގެ ކޯޗު ކަމާ ހަވާލުވީ މިދިޔަ ޑިސެންބަރު މަހުގަ އެވެ.\nސެވިއްޔާ އިން ބުނެފައި ވަނީ މޮންޓެލާ މަގާމުން ވަކިކޮށްފައި ވަނީ ދަށް ނަތީޖާތަކުގެ ސިލްސިލާއެއްގެ ސަބަބުން ކަމަށެވެ. މިދިޔަ ހުކުރު ދުވަހު ލެވާންޓޭއާ ދެކޮޅަށް ލީގުގައި ކުޅުނު މެޗުން ވެސް ސެވިއްޔާ ބަލިވެފައިވާ އިރު، މިދިޔަ މަހު 13 ވަނަ ދުވަހު ޗެމްޕިއަންސް ލީގުގެ ގަދަ 16އިން މެންޗެސްޓާ ޔުނައިޓެޑާ ދެކޮޅަށް ކުޅުނު ފަހުން އެޓީމު އަދި މޮޅުވެފައެއް ނުވެ އެވެ.\nސެވިއްޔާ އިން ނެރުނު ބަޔާނުގައި ބުނެފައި ވަނީ މި ސީޒަންގެ ނިޔަލަށް ދެން ކްލަބާ ހަވާލުވާނީ ކުރިން ޓީމަށް ކޯޗު ކޮށްދިން ޖޮކީން ކަޕަރޯސް ކަމަށެވެ.\nޖޯކީން އަކީ 2000 ވަނަ އަހަރުން 2005 ވަނަ އަހަރާ ހަމައަށް ކްލަބުގެ ކޯޗު ކަމުގައި ހޭދަކުރި ކޯޗެކެވެ. އޭނާ 2000 ވަނަ އަހަރު ޓީމާ ހަވާލުވި އިރު، ސެވިއްޔާ އޮތީ ދެވަނަ ޑިވިޝަންގައެވެ. ޖޯކީންގެ ފުރަތަމަ ސީޒަންގައި ސެވިއްޔާ ފުރަތަމަ ޑިވިޝަނަށް ޕްރޮމޯޓް ކޮށްދިނެވެ.\nމިހާތަނަށް ލީގުގައި ކުޅުނު 34 މެޗުން 48 ޕޮއިންޓާއެކު ސެވިއްޔާ އޮތީ ލީގު ތާވަލުގެ ހަތް ވަނައިގަ އެވެ. އަންނަ އަހަރު ޗެމްޕިއަންސް ލީގުގެ ޖާގަ ސެވިއްޔާއަށް ގެއްލިފައިވާ އިރު، ޔޫރޮޕާ ލީގަށް ވެސް އޮތީ ހަނި ފުރުސަތެކެވެ.\nmohamed_shamoon މުޙައްމަދު ޝަމްޢޫން\nހަތް އަހަރަށް ފަހު ވިލިއަން ޗެލްސީ ދޫކޮށްލަނީ\nދެ ކުޅުންތެރިއަކު ކޮވިޑަށް ޕޮޒިޓިވްވެ އެތުލެޓިކޯ ހާސްކަމެއް\nލެވަންޑޮސްކީގެ މޮޅު ކުޅުމާ އެކު ބަޔާން ކުއާޓާއަށް


vnews - Valencia ge coach akah Soba, Anko adhi Karam veseteam ah\nވެލެންސިއާގެ ކޯޗަކަށް ސޮބާ، އަންކޮ އަދި ކަރަމްވެސް އެޓީމަށް\nވެލެންސިއާ އަށް ސޮއިކުރި އަންސަރު (ކ) އަދި އެޓީމުގެ އާ ކޯޗު ސޮބާ (ވ) - ފޮޓޯ: ވެލެންސިއާ\nކްލަބް ވެލެންސިއާގެ ކޯޗަކަށް ސޮބާހް މުހައްމަދު )ސޮބާ) ހަމަޖެއްސިއިރު، ކްލަބް އީގަލްސް އިން ވިދާލި އަންސަރު އިބްރާހިމް (އަންކޮ) އަދި ވޭތުވެދިޔަ ސީޒަނުގައި ނިއުރޭޑިއަންޓް ސްޕޯޓްސް ކްލަބަށް ކުޅުނު މުހައްމަދު ކަރަމްވެސް އެޓީމަށް ސޮއިކޮށްފިއެވެ.\nވެލެންސިއާގެ ކޯޗުކަމާ ހަވާލުވިކަން ސޮބާ ވަނީ ވީސްޕޯޓްސް އަށް ކަށަވަރުކޮށްދީފައެވެ.\nވެލެންސިއާގެ ކޯޗުކަމާ ސޮބާ ހަވާލުވިއިރު، އެޓީމަށް މިދިޔަ ސީޒަނުގައި ކުޅުނު ތަޖުރިބާކާރު ޑިފެންޑަރު މުހައްމަދު ޝިފާން (ކުޑައްޓޭ) ވަނީ ކްލަބާއެކު ހެދި އެއްބަސްވުން އާކޮށްފައެވެ. އަދި ކުރިން ވެލެންސިއާގެ ކެޕްޓަންކަން ކުރި މުހައްމަދު އިމްރާންވެސް ވަނީ އެނބުރި އެ ކްލަބަށް އައިސްފައެވެ.\nވީސްޕޯޓްސް އަށް މައުލޫމާތު ދެމުން ސޮބާ ބުނީ ވެލެންސިއާ ޓީމު ވަރުގަދަކުރުމަށް މަސައްކަތްތަކެއް ކުރަމުން އަންނަ ކަމަށާއި، އެގޮތުން ކުރިޔަށް އޮތް ތިން ދުވަސް ތެރޭގައި އިތުރު ކުޅުންތެރިންތަކެއް އަނެއްކާވެސް ފެނިގެންދާނެ ކަމަށެވެ.\nސޮބާ ވަނީ މުޅިން އަލަށް ފުރަތަމަ ޑިވިޝަނަށް ގްރީން ސްޓްރީޓް ޕްރޮމޯޓްކޮށްދީ މާލޭ ލީގުގައި އެޓީމަށް ދެވަނަ ހޯދައިދީފައެވެ. އެހެން ނަމަވެސް މާލޭ ލީގުގައި ގްރީން ވަރުގަދަކޮށް ފެނުނު ނަމަވެސް ދިވެހި ޕްރިމިއާ ލީގުގައި އެޓީމަށް ރަނގަޅު ނަތީޖާތަކެއް ނެރެވިފައެއްނުވެއެވެ. ނަތީޖާއެއްގެ ގޮތުގައި ގްރީން އިން ލީގު ނިންމާލީ ގަދަ ހަތަރެއްގައި ނުހިމެނި، ފަސްވަނައިގައެވެ.\nގައުމީ ޓީމުގެ ކުރީގެ ޑިފެންޑަރު ސޮބާ އަކީ 2008 ވަނަ އަހަރު ރާއްޖެއިން ސާފް ޗެމްޕިއަންޝިޕް ކާމިޔާބުކުރިއިރު، ޓީމުގައި ހިމެނުނު ކުޅުންތެރިޔެކެވެ. އޭނާ ވަނީ ރާއްޖޭގެ މަޝްހޫރު ގިނަ ކްލަބްތަކަށް ކުޅެފައެވެ. އޭގެ ތެރޭގައި ނިއުރޭޑިއަންޓް ސްޕޯޓްސް ކްލަބް، ވިކްޓްރީ ސްޕޯޓްސް ކްލަބް އަދި ވީބީ އައްޑޫ އެފްސީ ހިމެނެއެވެ.\nސޮބާ ކޯޗިން ދާއިރާ އަށް ވަނީ ނިއުރޭޑިއަންޓް ސްޕޯޓްސް ކްލަބްގެ އެސިސްޓެންޓް ކޯޗުކަމާ ހަވާލުވި ހިސާބުންނެވެ. އެގޮތުން އޭނާ ވަނީ އެ ކްލަބުގެ ހެޑްކޯޗުކަމުން ނިކޮލާ ކަވަޒޮވިޗް ވަކިކުރުމާއެކު، އޭއެފްސީ ކަޕް އަދި ދިވެހި ލީގުގެ މެޗުތަކުގައިވެސް ނިއު އަށް އިރުޝާދީ އެ ޓީމަށް ރަނގަޅު ނަތީޖާތަކެއް ހޯދައިދީފައެވެ.


Malaria beys raajjeah export kurumuge hudhdha India in dhinumun foreign minister ekamah shukuru adhaa kuravvaifi | dhuvasmv މެލޭރިޔާ ބޭސް ރާއްޖެއަށް އެކްސްޕޯޓް ކުރުމުގެ ހުއްދަ ދިނުމުން ފޮރިން މިނިސްޓަރު އެކަމަށް ޝުކުރު އަދާކުރައްވައިފި – dhuvasmv\nމެލޭރިޔާ ބޭސް ރާއްޖެއަށް އެކްސްޕޯޓް ކުރުމުގެ ހުއްދަ ދިނުމުން ފޮރިން މިނިސްޓަރު އެކަމަށް ޝުކުރު އަދާކުރައްވައިފި\nކޮވިޑް-19ގެ ފަރުވާއަށް ބޭނުންކުރެވޭނެކަމަށް ސިއްހީ މާހިރުން ވިދާޅުވާ ބޭހެއްކަމަށްވާ ހައިޑްރޮކްސީކްލޮރޯކްއީން ރާއްޖެއަށް އެކްސްޕޯޓްކުރުމުގެ ހުއްދަ އިންޑިއާއިން ދިނުމުން، އެކަމަށް ފޮރިން މިނިސްޓަރ އަބްދުﷲ ޝާހިދު ޝުކުރު އަދާކުރައްވައިފިއެވެ.\nއިންޑިއާއިން ބޭރުކުރުން މަނާކޮށްފައިވާ މި ބޭސް ބޭރުކުރުމަށް ހުއްދަ ދީފައިވަނީ ރާއްޖެ ހިމެނޭ ގޮތަށް ދުނިޔޭގެ 13 ޤައުމަކަށެވެ. ރާއްޖެއަށް ބޭސް ބޭރުކުރުމުގެ ހުއްދަ ދީފައިވާއިރު، އިންޑިއާއިން ވަނީ އެޤައުމުން ބޭރުކުރުން ކޮންޓްރޯލް ކޮށްފައިވާ އެހެން ބައެއް ބާވަތްތަކުގެ ބޭސްވެސް ރާއްޖެއަށް އެތެރެކުރުމުގެ ހުއްދަ ދީފައެވެ. އަދި ރާއްޖެއަށް ބޭނުންވާ އަސާސީ ބޭހުގެ3މަސްދުވަހުގެ ޝިޕްމަންޓެއް ހިލޭ ދީފައިވާއިރު، ކޮވިޑް-19 އާއި ގުޅިގެން އެސް.ޓީ.އޯ އިން އޯޑަރުކުރި ބޭސްތަކުގެ ޝިޕްމަންޓް ރާއްޖެއަށް ނުގެނެވި ތާށިވުމުން، އެތަކެތި ރާއްޖެއަށް ހިލޭ ގެނެސްދީފައިވެއެވެ. އިންޑިއާއިން މި ބޭސްތައް ރާއްޖެއަށް ގެނެސްފައިވަނީ އެޤައުމުގެ5ސިޓީއެއްގައި ހުއްޓައި، އެޤައުމުގެ އެއަރފޯސް މަތިންދާބޯޓެއްގައެވެ.\nކޮވިޑް-19 އާއި ގުޅިގެން ދިމާވެފައިވާ ޙާލަތުގައި އިންޑިއާގައި އުފައްދާ ކާޑުގެ ބައެއް ބާވަތްތަކާ އެހެނިހެން ބައެއް އަސާސީ މުދާ އެޤައުމުން ބޭރުކުރުން މަނާކޮށްފައިވީނަމަވެސް، ރާއްޖެއަށް ބޭނުންވާ އަސާސީ މުދާ ހުއްޓުމެއް ނެތި ލިބޭނެކަމުގެ ޔަޤީންކަން އިންޑިއާ ސަރުކާރުން ވަނީ ދީފައެވެ.


އިންޑިއާ އިން ރާއްޖެއަށް ވެކްސިން ފޯރުކޮށްދިނުން\nއިންޑިއާގެ ނެއިބަރހޫޑް ފަސްޓް ޕޮލިސީގެ ދަށުން އަވައްޓެރި ގައުމުތަކަށް ވެކްސިން ފޯރުކޮށްދިނުމަށް އިސްކަންދޭނެ\nދިމާވާ ކޮންމެ ކަމެއްގައި އެންމެ ފުރަތަމަ އިޖާބަދޭނީ އިންޑިއާ އިން\n17 ޖެނުއަރީ 2021 | އާދީއްތަ 08:53\nއިންޑިއާއިން ވަރަށް އަވަހަށް ރާއްޖެއަށް ކޮވިޑް-19 ވެކްސިން ފޯރުކޮށްދޭނެ ކަމަށް އިންޑިއާއިން ރާއްޖެއަށް ކަނޑައަޅުއްވާފައި ހުންނަވާ ސަފީރު ސަންޖޭ ސުދީރު ވިދާޅުވެއްޖެއެވެ.\nރާއްޖެއާއި އިންޑިއާއިން އަބަދުވެސް މަސައްކަތްކުރަނީ ކޮނޑާއި ކޮނޑު ޖައްސައިގެން ކަމަށާއި ކޮވިޑް-19 ގެ މިހާލަތުގައި ވެސް އެ ކަންތައްތައް ފެނިގެންދާކަން ފާހަގަކުރައްވައި މާލެ އެކުވެނި ސިންތެޓިކް ޓްރެކް ހުޅުވުމުގެ ރަސްމިއްޔާތުގައި ވާހަކަފުޅު ދައްކަވަމުން ސަފީރު ވަނީ ދިމާވާ ކޮންމެ ކަމެއްގައި އެންމެ ފުރަތަމަ އިޖާބަދޭނީ އިންޑިއާއިން ކަމަށް ވިދާޅުވެފައެވެ.\nމީގެ އިތުރުން ރާއްޖެއާއި އިންޑިއާއާ ދެމެދު އޮންނަ ގުޅުމަކީ ތާރީޚީ އަދި ހައްސާސް ގުޅުމެއް ކަމަށާއި، އިންޑިއާއިން އަބަދުވެސް ރާއްޖޭގެ ސަރުކާރުގެ ލަނޑުދަނޑިތައް ހާސިލްކުރުމަށް އެއްބާރުލުން ދޭނެކަމަށް ސަފީރު ވަނީ ވިދާޅުވެފައެވެ.\nއިންޑިއާއިން ރާއްޖެއަށް ފޯރުކޮށްދީފައިވާ ގްރާންޓް އެސިސްޓެންޓްގެ ދަށުން ކުރިއަށް ގެންދާ ހައި އިމްޕެކްޓް ކޮމިއުނިޓީ ޕްރޮޖެކްޓްސްއަށް އަލިއަޅުއްވާލައްވާ ވާހަަކަފުޅު ދައްކަވަމުން އިންޑިއާގެ ސަފީރު ވަނީ މިއީ ދެގައުމުގެ ދެމެދުގައި އޮތް ޑައިނަމިކް ގުޅުން ވަރަށް ރަނގަޅަށް ދައްކުވައިދޭ ޕްރޮޖެކްޓެއް ކަމަށް ވިދާޅުވެފައެވެ. މިއީ މުޖުތަމަޢުއާ ވަރަށް ބޮޑަށް ގުޅިފައިވާ ޕްރޮޖެކްޓްތަކެއް ކަމަށާއި މި ޕްރޮޖެކްޓްތަކުގެ ސަބަބުން ދިވެހިންނަށް އާމްދަނީ ހޯދާނެ އިތުރު މަގުތައް ފަހިވެގެންދާނެ ކަމަށް ވެސް ސަފީރު ވިދާޅުވިއެވެ.\nހަފުލާގައި ވާހަކަފުޅު ދައްކަވަމުން ސަފީރު ވަނީ ހައި އިމްޕެކްޓް ކޮމިއުނިޓީ ޕްރޮޖެކްޓް ކުރިއަށް ގެންދެވެނީ ދެފުށް ފެންނަ ގޮތަކަށް ކަމުން، މިއީ މުޖުތަމަޢުގެ އިތުރުން ދިވެހި ސަރުކާރަށް ވެސް ފައިދާ ހުރި ޕްރޮޖެކްޓެއްކަން ފާހަގަކުރައްވާފައެވެ.\nއިންޑިއާއިން ވަރަށް އަވަހަށް ރާއްޖެއަށް ވެކްސިން ފޯރުކޮށްދޭނެ ކަމަށް އިންޑިއާގެ ސަފީރު ވިދާޅުވެފައިވާ އިރު، ހޮނިހިރު ދުވަހު އިންޑިއާ އިން ވަނީ ދުނިޔޭގައި ކުރިއަށް ގެންދެވޭ އެންމެ ބޮޑު ވެކްސިން ދިނުމުގެ ޕްރޮގްރާމް އެގައުމުގައި ފަށާފައެވެ. އިންޑިއާގެ 1.3 ބިލިއަން މީހުންގެ މުޅި އާބާދީއަށް ވެކްސިން ދިނުމުގެ އަމާޒުގައި އެގައުން ވެކްސިނޭޝަން ޕްރޮގްރާމް ފަށާފައިވާ އިރު، އެގައުމުގެ ގިނަ އަދަދެއްގެ ފާމަސޫޓިކަލް ކުންފުނިތަކަކުން ދަނީ ވެކްސިން އުފެއްދުމުގެ މަސައްކަތްކުރަމުންނެވެ.\nއިންޑިއާގެ އެކްސްޓަރނަލް އެފެއަރޒް މިނިސްޓަރ ސުބްރަމާނިޔަމް ޖައިޝަންކަރު ވަނީ އިންޑިއާގެ އެކި ހިސާބުތަކަށް ވެކްސިން ފޯރުކޮށްދެވުމާ އެކު، އެހެން ގައުމުތަކަށް ވެކްސިން ފޯރުކޮށްދިނުމުގެ މަސައްކަތް އެގައުމުން ފަށާނެ ކަމަށް ވިދާޅުވެފައެވެ.\nއިންޑިއާ އިން ވަނީ މިހާތަނަށް އައި އިރު ކޮވިޑްގެ ދެ ވެކްސިނެއް އެގައުމުގައި ބޭނުން ކުރުމުގެ ހުއްދަ ދީފައެވެ. އެއީ އެގައުމުގެ ފާމަސޫޓިކަލް ކުންފުންޏެއް ކަމަށްވާ ބާރަތް ބައޯޓެކް އިން ކޮވިޑް-19 އަށް އުފެއްދި ވެކްސިނާއި ސިރަމް އިންސްޓިޓިއުޓުން އުފައްދާ އެސްޓްރަޒެނެކާ އާއި އޮކްސްފޯޑް ޔުނިވާސިޓީގެ ކޮވިޑް ވެކްސިނެވެ. ސެރަމް އިންސްޓިޓިއުޓުން ވަނީ އެކުންފުނިން އުފައްދާ ވެކްސިން އެމަޖެންސީކޮށް ބޭނުންކުުރުމުގެ ހުއްދަ ދިނުމަށް އެދި ދުނިޔޭގެ ސިއްޙަތު ޖަމިއްޔާއަށް މިހާރު ހުށަހަޅާފައެވެ.


Maathu Sangu Ge Ehme Varugadha Thanbu, Hiyvaraai Bura Masahkathuge Namoonaa Eh - Vaguthu\nކޮވިޑަށް ޓެސްޓް ކުރާ އަދަދު "ވާނުގައި" - 18 ގަޑިއިރު ކުރިން\nމާތު: ސަންގުގެ އެންމެ ވަރުގަދަ ތަނބު، ހިތްވަރާއި ބުރަ މަސައްކަތުގެ ނަމޫނާއެއް\nރާއްޖޭގެ މަޝްހޫރުކަން ހޯދަމުން އަންނަ ނޫސްވެރިޔާ މާތު؛- ވަގުތު އިމޭޖަސް- މުހައްމަދު އަފްޒަލް\n"މާހަތު ހުސައިން (މާތު) ސަންގް ޓީވީ" މިއީ އަޅުގަނޑު މި އާޓިކަލް ފަށަން ބޭނުންވާ ގޮތެވެ. އޭނާ އަކީ ކޮންމެ ޕްރޮގްރާމެއްގައި ގެނެސްދޭން ބޭނުންވާ ކޮންމެ މައުލޫމާތަކަށް ވެސް އެފަދަ ދެވަނައެއް މަދުން ނޫނީ ނުފެންނާނެ ފަދަ ހުނަރުވެރި ނޫސްވެރިއެކެވެ. ބޮޑު އިވެންޓެއް ވިޔަސް، ބޮޑު ލައިވް ކަވަރޭޖެއް ވިޔަސް ނޫނީ ބޮޑު މުޒާހަރާއެއް ކަވަރު ކުރަން ވިޔަސް، އެ ހުރީ މާތު އެވެ. އިޖުތިމާއީ މައްސަލައަކަށް ވިޔަސް، ސިޔާސީ ހިޔާލު ތަފާތުވުމެއްގެ ޚަބަރު ގެނެސްދޭން ވެސް ހުރީ މާތު އެވެ. އޭނާ މިހާރު ރާއްޖޭގައި އެންމެ ވިދާލެވޭ ވީޑިއޯ ޖާނަލިސްޓުންގެ ތެރޭގައި އެކަކަށް މާތު ވާނެއެވެ.\nމާތުގެ ސްކޫލު ދައުރުގެ ހަނދާންތައް!\nމާތުއަކީ އައްޑޫ ސިޓީ ހުޅުދޫއަށް ނިސްބަތްވާ ޒުވާނެކެވެ. އޭނާގެ ސާނަވީ ތައުލީމީ ހަޔާތް ސ.އަތޮޅު ތައުލީމީ މަރުކަޒުން ނިންމާލިއެވެ. އޭނާ އަކީ ސްކޫލްގައި އުޅުނުއިރު އަދަބީ ކަންތައްތަކުގައި ޝާމިލްވެ އުޅުނު ދަރިވަރެކެވެ. އެގޮތުން އާ އަހަރެއް ފެށޭއިރު އަބަދުވެސް ބަލާނީ، ދިވެހި ހަފްތާ އޮންނަ ދުވަހެއް ކަމަށާއި، އެދުވަހު އެންމެ ކުރާ ހިތްވާ ކަމަކަށް އޮންނަނީ ހަބަރު ކިޔުން ކަމަށް މާތު ބުންޏެވެ. އެހެންކަމުން މާތު ސްކޫލް ދައުރުން ފެށިގެން އޭނާ ވަރަށް ބޮޑަށް ނޫސްވެރިކަމަށް ޝައުގުވެރިކަން އުފެދުނުކަން އެނގެ އެވެ. މާތު ބުނިގޮތުގައި، ސްކޫލްގައި އުޅުނުއިރު އެންމެ ބޮޑު ޝައުގުވެރިކަމެއް ހުންނަނީ ވެސް ދިވެހި މާއްދާއަށެވެ.\nކުޑައިރުގެ ހަނދާންތައް! \nމާތު ފާހަގަކުރީ އޭނާގެ ކުޑައިރުގެ ހަނދާންތަކުގެ ތެރެއިން އުމުރުން 16،15 އަހަރު ހިސާބުގައި ކުރި ކަމެއްގެ ވާހަކަ އެވެ. މާތު ބުނީ، އެއިރު ޓިއުޝަން ނިންމާފައި ދަނީ ޖޫސް ޕެޓީ ގަންނަން ކަމަށެވެ.\n"އެއިރު ދެން ކޮންމެވެސް އެކަކު ގެންގުޅޭނެ ބައިސްކަލެއް، ފަހަތުގައި ހުރެވޭނެ އެކަކަށް ކޮޅަށް، ދެން މާތު އިންނާނީ ފަހަތުގައި ކޮޅަށް، ދެން އެ ދާގޮތަށް ދުއްވާފައި އެތާ ކައިރީ އިންނަ ގެއަކަށް ޖޫސްޕެޓީ ގަންނަން، ދެން ދާނީ ފާލަން މައްޗަށް" ކުޑައިރުގެ ހަނދާންތަކުގެ ވާހަކަ ހިއްސާ ކުރަމުން މާތު ބުންޏެވެ.\nމިފަދަ އެތައް ކަމެއް އޭރު އޭނާ ރަށުގެ ދިރިއުޅުމާއިއެކު އަދިވެސް ހިތުގައި ރައްކާ ކުރެވިފައި އެބަހުއްޓެވެ.\nމާތު ނޫސްވެރިކަމަށް ޝައުގުވެރިކަން އުފެދުން!\n"ކުޑައިރު ޓީވީން ފެންނާނެ އޮންކެމްސް އެއްޗެހި އެއިރު ދެން ޓީވީއެމް ބިއުރޯގައި ރާއްޖޭގެ ރަށްތަކުގައި އޮންކެމް ނަގާ ތަން ފެނުނީމަ އޮން ކެމްއަށް ޝައުގުވެރިވީ، އެއިރު އެކަމަކު އޮންކެމް ވޯކް ކުރާ ގޮތެއް ނޭނގޭނެ. ހަބަރު ކިޔުމާއި އޮންކެމް އާ ދާ ގޮތް ފުދޭވަރަކަށް ރީތިވީ، ސަޅި އެއްޗެއްގެ ގޮތުގައި އެއިރު ވިސްނުނީ ކުޑައިރު" އުމުރުން ވަރަށް ކުޑައިރުން ފެށިގެން ނޫސްވެރިކަމަށް ޝައުގުވެރިކަން އުފެދުނު މާތު ބުންޏެވެ.\nމާތު ބުނީ، އެއިރު އޭނާއަށް އެންމެ ބޮޑަށް ފާހަގަވެގެން ދިޔަ ނޫސްވެރިއަކީ، މަޝްހޫރު ނޫސްވެރިޔާ އަލީ ސުލައިމާން ކަމަށެވެ. ދެން ފަހުން ވީޓީވީ އާއި ދިޓީވީ އުފެދުނުއިރު، ވީޓީން އޭނާއަށް އަނާ ވަރަށް ބޮޑަށް ފާހަގަވެގެން ދިޔައެވެ.\nއަދި އޭނާ ވަރަށް ބޮޑަށް ދިޓީވީއަށް ފޮލޯ ކުރި ކަމަށް މާތު ބުންޏެވެ. މާތު އެތަނުގެ ނިއުސް ރޫމްގައި މަސައްކަތް ކުރަން ވަރަށް ބޮޑަށް ޝައުގުވެރިކަން އުފެދުނެވެ. އޭނާ އެތަނުގައި މަސައްކަތް ކުރުމަށް ފުރުސަތު ހޯދިއެވެ.\nފުރަތަމަ ފެށުން، ދިޓީވީގެ ކިޑްސް ޕްރޮގްރާމަކުން!\nމާތު ގްރޭޑް 10 ނިންމާފައި މާލެ ބަދަލުވިއިރުވެސް، އޭނާގެ ޝައުގުވެރިކަން ހުރީ މީޑިއާ ދާއިރާއަށެވެ. އެއިރު މާތުގެ ދައްތަ ނަޒާހަތު އިބްރާހިމް ރަޝީދު (ނައްތު) މަސައްކަތް ކުރަމުން ދިޔައީ އެތަނުގައެވެ.\n"އެއިރު ރޯދަމަހަކަށް 2016 ހިސާބުގައި، ކިޑްސް ޝޯވއަކަށް އިންޓަވިއުއަށް މާތު ގެންދިޔައީ، އިންޓަވިއު އަށް ގެންދިޔައީ، އިންޓަވިއު ކުރަނީ މިހާރު ސަންއޮންލައިންގައި އުޅޭ މިހޫ އާއި ސައުޝަތު. އޭގެ ތެރެއިން ލިބުނު ފުރުސަތެއް، އެއީ އެތަނުގައި އަހަރެއް ވަންދެން އުޅުނިން" މާތު ބުނީ، އެތަން ބަންދު ކުރަންދެން އެތަނުގައި އެކި މަސައްކަތުގައި އޭނާ ޝާމިލްވެ އުޅުނު ކަމަށެވެ. އެއީ ވޮލެންޓިއަރ ކޮށެވެ. އެއްވެސް ކަހަލަ އުޖޫރައަކާއި ނުލައެވެ.\nމާތު މީޑިއާ ދާއިރާއަށް ވަންއިރު، އެ ދާއިރާގައި ނައްތު އުޅުނެވެ. އޭނާ އެ ދާއިރާއިން ކުރިއަށްދާން އެންމެ ބޮޑު ސަޕޯޓެއް ދިން މީހަކީ ނައްތު އެވެ. ނައްތު ދިން އެ ސަޕޯޓާއެކު، މާތުގެ މައިންބަފައިންގެ ރުހުން އެކަމަށް ލިބުނެވެ.\nމާތު އޭނާގެ ދައްތަ ނައްތު އާއެކު\n"ދިޓީވީގެ ނިއުސް ރޫމަށް ވަދެވުނީ ވަރަށް ތަފާތު ގޮތަކަށް، އެއީ ކިޑްސް ޝޯ ހުށަހަޅަން އުޅެއުޅެފައި، ދެން ގޭގައި ވަރަށް ފޫހިވާނެ، އެހެން އުޅޭތީ ދެން އަލަށް އައިސް އުޅުނީމައާއެކު ރައްޓެހިންވެސް ނުތިބޭނެ، ދެން ހަމަ ކުރާ ކަމަކީ ނައްތުއަށް ގުޅާފައި ބުނަނީ އޯކޭހޭ ދިޔަޔަސް"، އެގޮތަށް އެތަނަށް ގޮސް އުޅެމުން ރަނގަޅަށް ޓީވީގެ މަސައްކަތްތަގެ ތެރެއަށް ވަދެވުނެވެ.\nމާތު ސަންގަށް ވަނުން، ވަރަށް ތަފާތު!\nއޭނާ އަކީ މިހާރު ސަންގް ޓީވީގެ އެންމެ މޮޅު އެއް ނޫސްވެރިޔާ އެވެ. އެންމެ ދޫފަރިތަ އެކަކެވެ. ހުރިހާ ދާއިރާއެއްގެ ހަބަރުތައް ކަވަރު ކުރާ އޯލް އިން ވަން އެކެވެ. އޭނާ އަކީ މުޒާހަރާތައް ކަވަރު ކުރުމުގައި އެފަދަ ދެވަނައެއް ނުވާ ނޫސްވެރިއެކެވެ. ބޮޑެތި ލައިވްތަކަށް އަރަން އަބަދުވެސް ހުންނަނީ ތައްޔާރަށެވެ. ބޮޑެތި އިވެންޓްތަކުގައި ބޮޑެތި ސުވާލުތައްކޮށް، ގިނަބައެއްގެ ލޯބި ލިބިފައިވާ ނޫސްވެރިއެކެވެ.\n"ސަންގުގައިވެސް ވީ ހަމައެހެން، އެތަނަށް ގޮސް އެތަނުގެ ސްޓާފެއް ނޫން އެކަމަކު، ހަމަ އެތަނުގައިވެސް އެ މީހުން ލިޔަން ފެށީމަ އެ މީހުންގެ ލިޔުން ބަލައިގެން ހުންނަނީ، ފުރަތަމަ ސަންގުގެ ކިޑްސް ޝޯވތައް ހުށަހެޅުމަށްފަހު އެރީ ފުރަމެންދުރު ކިޔާ ޝޯއަކަށް، މާތު ހަތަރު އަހަރު ވަންދެން އެ ޝޯ ހޯސްޓް ކުރިން" މާތު ބުންޏެވެ.\nމާތުއަށް އެ ޕްރޮގްރާމަށް އަރަން ފުރުސަތު ލިބިގެން ދިޔައީ، އެތަނުގައި ކުއްލިއަކަށް މުވައްޒަފުންތަކެއް ވަކިވުމާއެކު ޕްރޮގްރާމަށް އަރާނެ މީހަކު ނުވުމުން ލިބުނު ފުރުސަތެއްގައެވެ.\n"އެއް ދުވަހު އަސްވާޑް އައިސް ބުނެފި، ކޮބާ މާތު ފުރަމެންދުރަށް އަރާލަން ވީ ނޫންހެއްޔޭ، ބުނީމަ ފުދޭވަރަކަށް އޮކްވާޑްވެސް ވި، ދެން މާތު ބުނިން އޯކޭއޭ މައްސަލައެއް ނެތޭ، އެއީ ފުރަތަމަ އެރި ޕްރޮގްރާމް"\nމާތު ފުރަތަމަ އޮންކެމްއަކަށް ނަގާފައި ވަނީ މޫސުމާއި ގުޅުން ހުރި އޮން ކެމް އެކެވެ. މާތު ބުނީ، އެފަހަރުވެސް 15 ފަހަރަށްވުރެ ގިނަ ފަހަރު އޮންކެމް ޝޮޓްތައް ޖައްސަން ޖެހުނު ކަމަށެވެ. ނަމަވެސް މިހާރު އެއް ޝޮޓުން ޖައްސާލެވޭނެ ކަމަށް މާތު ބުންޏެވެ.\nމާތު އެ ޝޯއަށް އެރުމުގެ ކުރިން ހަބަރު ލިޔެ އުޅުނެވެ. އެއިރު އޭނާ ލިޔެ އުޅުނީ މިނިސްޓްރީތަކުން ފޮނުވާ ބަޔާނަށް ތައްޔާރުކުރާ ޚަބަރުތަކެވެ. މާތު ދާއިރާއަށް އޮންނަ ޝައުގުވެރިކަމުގެ ބޮޑުކަމުން ދިޔައީ، އޭނާއަށް ތަންތަނުން ފުރުސަތު ލިބޭތޯ އެޕްލައި ކުރަމުންނެވެ. އަދި އެ ސްޓޭޝަންތަކުގެ ފޭސްބުކް ޕޭޖަށް މެސެޖްވެސް ކުރަމުންނެވެ. އޭނާ ބޭނުންވީ ވޮލެންޓިއާކޮށްވެސް އެ މަސައްކަތް ކުރާށެވެ. މާތު ބުނީ، އޭނާ ރާއްޖޭގެ ނަގާ ކިޔާލެވޭ ހުރިހާ މީޑިއާއަކަށް ކަހަލަ ގޮތަކަށް މެސެޖް ކުރި ކަމަށެވެ.\n"އެކަމަކު ފުރަމެންދުރަށް އަރަން ފުރުސަތު ލިބުނީމަ ހިތައް އެރީ އާ އޯކޭއޭ، މި ލިބުނީ ޗާންސްއެކޭ، ދެން އެއިރުވެސް ހަބަރު ލިޔުނިން، އެއީ އިއްސެމެން އިވެންޓް ނިންމާފައި އައިސް ދޭނެ، އާއްމުގޮތެއްގައި އެންވެރޮމެންޓް މިނިސްޓްރީ ކަހަލަ ތަންތަނުން ދޭނެ ބަޔާން ދިނީމަ، އެއިރު އޮންލައިންއެއް ނުއިންނާތީވެ، އެ އެއްޗެހި ކޮމްޕައިލަށް މި ލަނީ ކަނޑާލާފައި، ދެން އެއިރު ނިއުސް ހެޑަކަށް އުޅޭނެ އޭޑީ. އޭނާ ބުނާނެ ކޮންމެވެސް ވަރަކަށް ސެންޓެންސް ކަނޑާލާށޭ. އެހެން ހަދަމުން ހަދަމުން އައިސް މަޑުމަޑުން އެ މީހުން ކިޔާދޭން ފެށީ. އެއިރުވެސް ނިއުސް ރޫމަކަށް ނުއެއް ވަންނަން، ނޭނގޭ އަސްލު ނިއުސް ރޫމަށް ވަދެވުނު ގޮތެއްވެސް"\nރާއްޖޭގެ މަޝްހޫރު ނޫސްވެރިޔާ މާތު ނޫސްވެރިންގެ ބައްދަލުވުމެއްގައި ސުވާލު ކުރަނީ މާތު ބުނީ، އޭނާއަށް ނިއުސް ރޫމަށް ވަދެވުނީ އެތަނުގައި އުޅޭތާ ހަތަރު ފަސް ވަރަކަށް މަސް ފަހުންނެވެ.\nކެރިއާ ބޫސްޓެއް އައީ މުޒާހަރާތަކަށް ނުކުންނަން ފެށި ހިސާބުން!\nމާތުއަކީ މުޒާހަރާތައް ކަވަރު ކުރުމުގައި އަބަދުވެސް ފެންނަ ނޫސްވެރިއެކެވެ. ސަންގް ޓީވީގެ މައިކް ހިފައިގެން ރައްޔިތުންނަށް އެ މަންޒަރު ދަށްކަމުންދާއިރު، ފަހަތުން ވާ ކަންކަން ކިޔާދެމުން ދަނީ މާތުއެވެ. މާތު ބުނީ، އޭނާ މުޒާހަރާތައް ކަވަރު ކުރަން ނިކުތް ހިސާބުން ކެރިއާ ބޫސްޓެއް ލިބުނު ކަމަށެވެ. \n"މުޒާހަރާތަކަށް ނުކުންނަން ފެށީމަ ނޫސްވެރިންނާއި، މީހުންވެސް ދިމާވީމަ ބުނާނެ އަންހެން ކުއްޖަކު ކުރަން މާ ރަނގަޅު ކަމެއް ނޫނޭ، އަސްލު ހީނުވޭހޭ މާ ކުޑަހެން މީގެ ތެރޭގައިއުޅެން، އެއިރު 18، 19 ވާނީ. މާތު ބުނަން ނޫނެކޭ، ކުރާ ހިތްވާތީއޭ ކުރަނީ"\nމާތު މުޒާހަރާއެއް ކަވަރު ކުރަނީ\nމާތު މުޒާހަރާއަށް ދާތީ ސަންގު ޓީވީގެ ވެރިޔާ އަސްވާޑު ކައިރީގައިވެސް މީހުން އެ ވާހަކަދެއްކިއެވެ. އަސްވާޑު ދިން ޖަވާބަކީވެސް މިއީ އެވެ. އޭނާ ކުރާ ހިތުން ކުރާ ކަމަކަށް ވާތީ ދަނީ އެވެ. އޭނާ މާތުއަށް އިތުބާރު ކުރާ ވާހަކަވެސް ބުނި ކަމާށް މާތު ބުންޏެވެ.\n"އަސްލު އެއީ ކަންނޭނގެ މާތުއަށް ރިއަލައިޒްވި ސަބަބަކީ، އެބަ ޓްރަސްޓް ކުރެޔޭ، އެހެންވީމަ ކޮންމެ ކަމެއް ކުރެވޭނެއޭ"\nމާތު ބުނީ، ސަންގް ޓިވީ އޭނާއަށް އެ ފުރުސަތު ދިން ކަމަށެވެ.\nމާތުގެ ހާއްސަ ޝުކުރު!\n"އެންމެ ބޮޑު ޝުކުރެއް މަންމަ އާއި ބައްޕައަށް. ވަރަށް ބޮޑު އެއްބާރުލުމެއް ލިބޭ. ހަމައެކަނި ހުރި ދަރިފުޅަށްޓަކައި ކުރާ އުންމީދުތައް ހަގީގަތަކަށް ހަދަން. ނައްތު ވަރަށް ބޮޑަށް އެހީ ވި. މިހާ ހިސާބަށް އާދެވުމުގެ އެއް އަސްލަކީ އެއީ. ހާއްސަކޮށް ނައްތު ދޮންތައަށް. ސަންގުޓީވީ މާތުއަށް ވާ ގޮތަށް، މާތު އަކީ ސަންގު ޓީވީކަމަށް ގަބޫލު ކުރަނީ. މިވީ ހަތަރު އަހަރު ތެރޭ، ތަނުގެ އެންމެ އިތުބާރު ކުރެވޭ މުވައްޒަފަށް ވީ ވަރަށް މަސައްކަތުން. އަސްވާޑު އާއި ލިޒީކޮށްދޭ މަސައްކަތް އަބަދުވެސް އެޕްރިޝިއޭޓު ކުރަން. އެ އިތުބާރު އަބަދުވެސް ދަމަހައްޓާނަން. ގާތް އެކުވެރިން. އެ އެކުވެރިން، ކުރިޔަށް ދާން ދިން ހިތްވަރު" މާތުގެ ޝުކުރު ލިސްޓު ކިޔަމުން ބުންޏެވެ.\nމާތުއަކީ މިހާރު ސަންގްޓިވީ ނިއުސް ރޫމްގެ އެންމެ ދުވަސްވީ އެއް މުވައްޒަފެވެ. އަދި މިވަގުތު އެތަން ހިންގުމާއި ހަވާލުވެ ހުރީ އޭނާ އެވެ.\nމާތު އަކީ ކުރަން ބޭނުންވާކަމެއް ކުރުމަށް ހިތްވަރު ހޯދަން އެންމެ ފުރިހަމަ މިސާލެވެ.\nއޭޕްރީލް 28, 2021 00:26\nހެއްހެއް ލިޔެފި ލިޔެފި.\nމީގެންވެސް އެނގެނީ ހަ މަ ފަރުވާ ކުޑަ ކޮށްލަނީކަން. ފެށިގޮތްވެސް ތަފާތު. އޯވަރއޯލް މިއާރޓިކަލް މި އިނޓަވިއު ގެންދިޔަ ގޮތްވެސް ވ.ރަނގަޅު.\nސޯ ފާ ޔޯ ބެސްޓް އާރޓިކަލް.\nޙަ މަ ތެދައް މިބުނީ. (:\nއޭޕްރީލް 28, 2021 01:55\nމާތު އަކީ ސަޅި ނޫސްވެރިއެއް\nއޭޕްރީލް 28, 2021 02:10\nމި ކުއްޖާ ސަންގުގަ ކިތައްމެ ދުވަސް ވިއަސް މި ކުއްޖާގެ ރިޕޯޓުތަކުން ވަރަށް އާ ކުއްޖެއް ހެން ހީވަނީ\nއޭޕްރީލް 28, 2021 04:43\nލޯބި ...ކުއްޖެއް 😘😘😘\nއޭޕްރީލް 28, 2021 09:02\nޕްރެސްކޮންފަރެންސްތަކުގައި މަބުރޫޚް މާހަތުއަށް މުހާތަބުކޮށް "މާތު، ސަންގު" އޭ ބުނުމުން އަޅުގަނޑަށް ހީވީ، "ވާއަތު ސަންގު" ހެން. މާފަށް އެދެން.\nއޭޕްރީލް 28, 2021 10:27\nކޮއްކޮ! ބުރުގާ އަޅާބަލަ. އޭރުން ﷲ ގެ ރުއްސެވުމާއި ފުއްސެވުން ލިބޭނެ.\nއޭޕްރީލް 28, 2021 12:56\nމާތުއަކީ ހަގީގަތް ހާމަކުރާ ހަގީގަތް ސާރުކޮށްދޭ ކުޅަދާނަ ނޫސްވެރިއެއް. އޭނާއަކީ މިސަރުކާރުން ޖަހާހާ ބެރަކަށް ނަށާނޫސްވެރިއެއްނޫން. މާތުގެ މަސައްކަތުން ކަރަޕްޝަންގެ އެތައްހާއްޔެއް ފަޅާލި. އަދި ވައްކަން ހާމަ ކުރި. މީހުންގެ ކަންބޮޑުވުން ހުރި އެތައް ކަމެއް އެދަނީ ތިލަކޮށް ސާފުކޮށްދެމުން. މާތުގެ މަސައްކަތައް އިޖާބަ ނުދީ ސަރުކާރަށްވެސް ހިމޭނުން ނޯވެވޭތީ އެކަމުގެ ތެރެއަށް ސަރުކާރު ވަންނަން މަޖުބޫރުވޭ. ވަރަށް ޝައުގެވެރިކޮށް ކުޅަދާނަކޮށް ރިޕޯޓްވެސް ހުށަހަޅާ ކުއްޖެއް އެއީ.\nއޭޕްރީލް 29, 2021 05:10\nޢެހާ ޝަ އުގުވެރި އެ އްނޫން އަހުންނަކަށް. ކުޑަކު އްޖަކު ފިލާވަޅެ އް ކިޔާހެން ހީވަނީ އިންޓަރވިޔޫ ކުރާ އިރުވެސް\nއޭޕްރީލް 28, 2021 22:04\nމީ ވރަށް ހި ތްވަރު ކުރާ ކުއްޖެއް\nއޭޕްރީލް 29, 2021 09:05\nއަބަދުވެސް ސަރުކާރާ ދެކޮޅަށް ވާހަކަ ދައްކާ ކުއްޖެއް. ބަހުރުވަ ވެސް ވަރަށް ހަޑި\nމެއި 1, 2021 03:14\nމިހާރު މިއޮތް ދެބޯގެރި ސަރުކާރަށް އެއްމެ ޗެލެންޖިން ނޫސްވެރިޔާ ، ޕްރައުޑް އޮފް ޔޫ .


"Heevaagi kan'balun" ge maurazu gai baiverivumah 500 ah vure gina form hushahalhaifi | Mihaaru\n"ހީވާގި ކަނބަލުން" ގެ ފެސްޓިވަލްގެ ޕްރޮމޯޝަން ޕޯސްޓަރެއް: މި މައުރަޒު އޮންނާނީ އަންނަ މަހު\n"ހީވާގި ކަނބަލުން" ގެ މައުރަޒުގައި ބައިވެރިވުމަށް 500 އަށް ވުރެ ގިނަ ފޯމް\n08 ޖެނުއަރީ 2017 - 18:57 1 comment\nއަންހެނުންގެ ތަފާތު ހުނަރު ދައްކައިލުމަށް ފަސްޓް ލޭޑީ ފާތިމަތު އިބްރާހިމް ބާއްވަވާ "ހީވާގި ކަނބަލުން"ގެ ފެސްޓިވަލްގައި ބައިވެރިވުމަށް 500 އަށް ވުރެ ގިނަ ފޯމް މިހާތަނަށް ހުށަހަޅާފައިވާ ކަމަށް މި ހަރަކާތް އިންތިޒާމުކުރާ ފަރާތުން މިއަދު ބުނެފި އެވެ.\nޖަނަވަރީ މަގުގައި ހުންނަ، ފަސްޓް ލޭޑީގެ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން، މައުރަޒުގެ އެޑްމިނިސްޓްރޭޓިވް ހެޑް އާމިނަތު މާޝާ ވިދާޅުވީ އުމުރުން 15 އަހަރުން މަތީގެ ކޮންމެ އަންހެނަކަށް ވެސް މައުރަޒުގައި ބައިވެރިވެވޭނެ ކަމަށެވެ. މައުރަޒުގައި ބައިވެރިވުމުގެ އެންމެ ފަހުގެ ތާރީހަކީ އަންނަ ހަފުތާގެ އާދިއްތަދުވަހެވެ.\n"ހީވާގި ކަނބަލުން" ގެ މައުރަޒު އޮންނާނީ އަންނަ މަހުގެ 23-27 އަށް ދަރުބާރުގޭގަ އެވެ. އަދި އެ މައުރަޒުގައި ބައިވެރިވާން ހުށަހަޅާ ތަކެތި އަންނަ މަހުގެ 10-14 ގައި ހަވާލުކުރަންޖެހޭނެ ކަމަށް ވެސް މި ހަރަކާތް އިންތިޒާމް ކުރާ ފަރާތުން ބުނެ އެވެ. ނަމަވެސް ކޭކު ފަދަ ތަކެތި ހުށަހަޅަން ޖެހޭނީ އަންނަ މަހުގެ 21 ވަނަ ދުވަހުގެ ކުރިންނެވެ.\nމައުރަޒުގެ އެޑްމިނިސްޓްރޭޓިވް މެމްބަރު އާޝިޔާ ސޯލިހު ވިދާޅުވީ މި ހަރަކާތުގައި ބައިވެރިވުމަށް ގިނަ އަދަދެއްގެ ބަޔަކު ނަން ނޯޓު ކޮށްފައިވާ ކަމަށެވެ. މިހާރު ފޯމް ހުށަހަޅާފައިވާ މީހުންގެ ތެރޭގައި ވެސް ޖަމިއްޔާތަކާއި އަންހެނުންގެ ކޮމެޓީތައް ހިމެނޭ ކަމަށް އޭނާ ވިދާޅުވި އެވެ.\n"މި 500 ފޯމަކީ ޖުމްލަ 500 މީހުންނެއް ނޫން. އޭގެ ތެރޭގައި ހިމެނޭނެ ޖަމިއްޔާތަކާއި އަންހެނުންގެ ކޮމެޓީތައް ވެސް،" އާޝިޔާ ވިދާޅުވި އެވެ.\nފެސްޓިވަލްގައި ބައިވެރިވެވޭނެ ދާއިރާތައް؛\nހާއްސަ އެހީ އަށް ބޭނުންވާ އަންހެނުން\nމި ފެސްޓިވަލްގައި ތަފާތު ހަތަރު ކެޓަގަރީން ޖުމްލަ 21 ދާއިރާއަކުން އެއްޗެހި ހުށަހެޅޭ ގޮތަށް ކުރިން އޮތް ނަމަވެސް މިހާރު އެ ދާއިރާތައް ވަނީ 25 އަށް އިތުރުކޮށްފަ އެވެ. ފަހުން އިތުރުކުރި ދާއިރާތަކަކީ:.\n- ތަފަތު ގޮތްތަކަށް ކޭކު އެޅުން\n- ނާށީގެ މަސައްކަތްތައް\n- ލިޔެލާގެ މަސައްކަތްތައް\n- އުފައްދަ ތަކެތީގައި އަންހެނުން ހިއްސާ ކުރާ މިންވަރު 50 ޕަސެންޓަށް ވުރެ އިތުރުވާ އުފެއްދުންތައް\nމި މައުރަޒުން ގަދަ ތިން ވަނަ ހޮވާނެ އެވެ. އެގޮތުން އެއް ވަނަ އަށް ހޮވޭ މީހަކަށް 100،000 ރުފިޔާ، ދެ ވަނަ އަށް 75،000 ރުފިޔާ އަދި ތިން ވަނަ ލިބޭ މީހަކަށް 50،000 ރުފިޔާ ވަނީ ހުށަހަޅައިފަ އެވެ. މީގެ އިތުރުން ކޮންމެ ކެޓަގަރީއަކުން ވެސް ވަނަތައް ހޮވާނެ އެވެ. މި ވަނަތައް ހޮވާނީ، ތަފާތު އެކި ދާއިރާތަކުން ފާހަގަކޮށްލެވޭ ފަންނީ ކޮމެޓީއަކުންނެވެ.\nމައުރަޒު އޮންނަ ވަގުތު ލައިވް މިއުޒިކާއި ލައިވްކޮށް ކެއްކުން ފަދަ ހަރަކާތްތައް އޮންނާނެ ކަމަށް ވެސް "ހީވާގި ކަނބަލުން" ގެ ފެސްޓިވަލް އިންތިޒާމް ކުރާ ޓީމުން ބުންޏެވެ.\nއިތުރު ލިޔުންތައް އަންހެނުން އަންހެނުން ބާރުވެރިކުރުން ކުރީގެ ފަސްޓް ލޭޑީ ފާތުމަތު އިބްރާހީމް އިޖްތިމާއީ ހަރަކާތް\nއަންހެނުންނަށް ހާއްސަ ފެސްޓިވަލެއް ފަސްޓް ލޭޑީ ބާއްވަނީ


Dhiraagu roadha hadhiyaage naseebuverinnah saikalu havaalukohfi\nދިރާގު ރޯދަ ހަދިޔާގެ ނަސީބުވެރިންނަށް ސައިކަލު ހަވާލުކޮށްފި\nދިރާގުން މިއަހަރުގެ ރަމަޟާން މަހު ކުރިއަށް ގެންދިޔަ “ރޯދަ ހަދިޔާ” ޕްރޮމޯޝަންގެ ސައިކަލު ލިބުނު ހަތަރު ކަސްޓަމަރަކަށް އެތަކެތި ހަވާލުކޮށްފި އެވެ.\nމިކަމަށްޓަކައި ދިރާގުގެ ހެޑް އޮފީހުގައި ބޭއްވި ރަސްމިއްޔާތެއްގައި އެ ފަރާތްތަކަށް ސައިކަލްގެ ރަސްމީ ތަޅުދަނޑި ހަވާލުކޮށްދެއްވީ އެލިޔާގެ މެނޭޖިން ޑިރެކްޓަރު އަލާއު އަލީ އާއި ދިރާގުގެ ސީއީއޯ އިސްމާއިލް ރަޝީދެވެ.\nމިގޮތުން މޯބައިލް ޕޯސްޕެއިޑާއި ޕްރިޕެއިޑް ކަސްޓަމަރުންގެ ތެރެއިން ސައިކަލް ލިބުނީ ހ. ޑީންސް ވިލާ އިސްލާއިމް ޝާން ވަހީދުއްދީން އަށެވެ. ޓަޗް ނެޓް ކަސްޓަމަރުންގެ ތެރެއިން ގއ. ދާންދޫ ފެހިވިދުވަރުގޭ ހުވައުލަދު އިބްރާހިމް އަށް ސައިކަލު ލިބުނުއިރު އޭޑީއެސްއެލް ކަސްޓަމަރުންގެ ތެރެއިން ސައިކަލު ލިބުނީ މ. އަރަލިގާ އިބްރާހިމް އިސްމާއީލްއަށެވެ. މީގެއިތުރުން ފިކްސްޑް ލައިންގެ ބައިން ސައިކަލް ލިބިފައިވަނީ ހ. މާފޮޅިވިލާ އަހުމަދު އާދިލް ޔަހުޔާ އަށެވެ.\nސައިކަލު ލިބުނު ފަރާތްތަކަށް ޔަމަހާގެ ހަތަރު މޮޑެލް ސޯލްޖީޓީ، ބައިސަން، ޒިއޯން އަދި ފީނޯ ސައިކަލުގެ ތެރެއިން ބޭނުން ވައްތަރެއް ޚިޔާރުކުރެވޭނެ ކަމަށް ދިރާގުން މައުލޫމާތުދެއްވައެވެ. އަދި ނަސީބުވެރިން ހޮވާފައި ވަނީ އެ ޕްރޮމޯޝަންގައި ބައިވެރިވި ކަސްޓަމަރުންގެ މެދުގައި ގުރުލައިގެން ކަމަށްވެސް ދިރާގުން ހާމަކުރެއެވެ.


Beybe, Fatho Ge Aiyy Bindhaalumun Hospital Gai, Operation Eh Nukurevey - Vaguthu\nއާއިލާގެ ތެރޭގައި ހިނގި ހަމަނުޖެހުމެއްގައި ލަވަކިޔުންތެރިޔާ ފަތުހުﷲ އަބްދުލް ފައްތާހު (ފަތޯ)ގެ އަތް ބިންދާލުމުން އައިޖީއެމްއެޗްގައި އެޑްމިޓް ކޮށްފިއެވެ. ނަމަވެސް މިމަހުގެ ތިންވަނަ ދުވަހު ހިނގި ހަމަނުޖެހުމުގައި އަތް ބިނދުނު ފަތޯގެ އޮޕަރޭޝަނެއް އަދިވެސް ނުކުރެވެއެވެ.\nފަތޯ ބުނާ ގޮތުގައި މި މަހުގެ ތިން ވަނަ ދުވަހު އޭނާގެ އަތް ބިންދާލީ ހިނގި ހަމަނުޖެހުމެއްގައި އޭނާގެ ބޭބެ އެވެ. ފަތޯ ބުނި ގޮތުގައި ބޭބެގެ ފަރާތުން ގެވެށި އަނިޔާ ލިބެމުންދާތާ މިހާރު ވަރަށް ގިނަ ދުވަސްވެއްޖެ އެވެ.\nފަތޯ ބުނާ ގޮތުގައި އޭނާގެ އަތް ބިންދާލި މައްސަލަ ވަނީ ފުލުހުންނަށް ވެސް ހުށަހަޅާފައެވެ. ނަމަވެސް އަދިވެސް ފަތޯއަށް އަނިޔާ ދިން އޭނާގެ ބޭބެ ހައްޔަރެއް ނުކުރެއެވެ. އޭގެ ބަދަލުގައި ވިލިމާލޭ ޕޮލިސް ސްޓޭޝަނުން އަންގާފައި ވަނީ ޕޮލިސް ސްޓޭޝަނަށް ގޮސް ބަޔާނެއް ދޭން ކަމަށާއި، ހޮސްޕިޓަލްގައި އެޑްމިޓް ކޮށްފައި އޮތުމުން ޕޮލިސް ސްޓޭޝަނަށް ދެވެން ނެތް ކަމަށް ބުނުމުން ވެސް ފުލުހުންގެ ސަމާލުކަމެއް ނުލިބުނު ކަމަށް ފަތޯ ބުނެއެވެ.\nފަތޯގެ އޮޕަރޭޝަން ނުކުރެވި ލަސްވަމުން ދަނީ އަންގާރަ ދުވަހަށް ޝެޑިއުލް ކުރި އޮޕަރޭޝަން އެދުވަހު ނުކުރެވުމުންނެވެ. އަންގާރަ ދުވަހަށް އޮޕަރޭޝަން ނުކުރެވުނީ އެދުވަހު ހޮސްޕިޓަލްގައި އެމަޖެންސީ އެހެން އޮޕަރޭޝަންތަކެއް ކުރަން ޖެހުމުން ކަމަށް ހޮސްޕިޓަލުން ވަނީ ބުނެފައެވެ.\nIncident happened on 3rd Dec 2021, yet no action taken against the criminal by @PoliceMv despite having reported, personally going to station near IGMH pic.twitter.com/rjFNvHdZ0X\n— Raf 🇵🇸 (@raftalks) December 7, 2021\nއައިޖީއެމްއެޗްގައި އޮތޮޕެޑިކް ސާޖަރީތައް ކުރަނީ އަންގާރަ ދުވަހާއި ހޮނިހިރު ދުވަހު އެކަނި ކަމަށް ވާތީ ދެން އޭނާގެ އޮޕަރޭޝަނެއް އެންމެ އަވަހަށް ވެސް ކުރެވޭނީ އަންނަ ހޮނިހިރު ދުވަހު އެވެ.\nފަތޯ އަކީ ރިސޯޓްތަކުގައި މިއުޒިކް ކުޅެމުން އަންނަ ފަންނާނެކެވެ.\nޑިސެމްބަރު 8, 2021 09:45\nޑިސެމްބަރު 8, 2021 09:46\nޑިސެމްބަރު 8, 2021 10:18\nއެއީ ބޭބެ ކިޔާ ވަރުގެ އިންސާނެއް ނޫން. ބޭބެ އަކު ތިފަދަ ކަމެއް ނުކުރާނެ. އެމީހަކު ހައްޔަރު ނުކުރެވިގެން މިއުޅެނީ ކީއްވެގެންބާ؟\nޑިސެމްބަރު 8, 2021 11:24\nބޭބެ...! ބޭބެ....! ހައްޕު.\nޑިސެމްބަރު 8, 2021 11:42\nއައި.ޖީ.އެމް.އެޗް ވަރަށް ކަޑަ.\nޑިސެމްބަރު 8, 2021 11:46\nހިތާމަ ހުރި. ތިޔަ ބޭބެއަށް ހެޔޮވިސްނުން ދެއްވާށި.\nޑިސެމްބަރު 8, 2021 17:15\nހެލްތް ސެކްޓަރ ފެއިލް ވި ކަމުގެ ކަންކަން މިފެންނަނީ. ވިސްނާ އެމެޖެންސީކޮއް ކުރަންޖެހޭ އޮޕަރޭޝަންއެއް އެމީހުން ބޭނުންވާ ދުވަހަކައް ބޭވުން އެއީ ބަލިމީހާއައް ކިހާ ތަކްލީފް ބޮޑުކަމަކައް ވާނެ ނޫންތޯ.\nޑިސެމްބަރު 23, 2021 09:01\nމި ޤަވްމުގެ ރައްޔިތުންގެ ރައްކާތެރިކަން ޤާނޫނު އަސާސީ އިން މަތިކޮށްފައި އޮންނަ ޕޮލިސް އަށް ރައްޔިތުންގެ ރައްކާތެރިކަން ކަށަވަރެއް ނުކުރެވޭ، އެމީހުން ވެރިކަން ދިފާޢު ކުރަންޖެހުނު ކޮންމެ ކަމެއް ވެސް ކޮށްފާނެ، އެކަމު ވެރިކަން ފެށީގެން އަންނަނީ ރައްޔިތުންނާ ހިސާބުން ކަމެއް މި ބީތާ އިންނަކަށް ނޭންގޭ.


Usgekolhugai Cafe' hedhumuge ebbasvun baathil kuranee | Mihaaru\nއުސްގެކޮޅު: އެ ގެކޮޅު ބޭނުން ކުރަމުން އައީ ރަސްކަލުންގެ އެކިއެކި ބޭނުން. --ފޮޓޯ: މިހާރު\n10 ޖެނުއަރީ 2019 - 12:05\nރަސްކަލުން ބޭނުން ކުރެއްވި، ތިން ބުރީގެ އުސްގެކޮޅުގައި ކެފޭއެއް ހަދަން މިދިޔަ އަހަރުގެ އޭޕްރީމް މަހު އޭރުގެ ހައުސިން މިނިސްޓްރީން ދީފައިވަނީ ބްލޫބޭ ރެސްޓޯރެންޓް ހިންގި ކުންފުންޏަކަށެވެ. އުސްގެކޮޅު އެ ކުންފުންޏަށް ކުއްޔަށް ދީފައިވަނީ ޑިޖިޓަލް ލައިބްރަރީއަކާއެކު ކެފޭއެއް ހިންގުމަށެވެ. އެ ކުންފުންޏަށް އެތަން ދީފައިވަނީ އާޓިފިޝަލް ބީޗްގައި ބްލޫބޭ ރެސްޓޯރެންޓް ހިންގި ބިން ހުސްކުރަން އަންގައި އޭގެ ބަދަލުގަ އެވެ.\n"މިހާރު" އަށް އެނގިފައިވާގޮތުގައި މިސަރުކާރުން ނިންމާފައިވަނީ ތާރީހީ ތަރިކައެއްގެ ގޮތުގައި އުސްގެކޮޅު ހިމާޔަތްކުރާށެވެ. އެހެންކަމުން ކެފޭ ހިންގުމަށް ހެދި އެއްބަސްވުން ބާތިލްކުރަން ނިންމައި އެކަމާ ގުޅުން ހުރި ގާނޫނީ ކަންކަން ކުރުމަށް ބަންޑާރަ ނައިބުގެ އޮފީހަށް މިދިޔަ ހަފުތާގައި ވަނީ ފޮނުވައިފަ އެވެ.\nރަސްކަލުން ބޭނުން ކުރެއްވި އުސްގެކޮޅުގެ އެތެރެ-- ފޮޓޯ: މިހާރު\nބްލޫބޭގެ މެނޭޖިން ޑިރެކްޓަރު، އަލީ ރަޝީދު ވިދާޅުވީ އުސްގެކޮޅުގައި ކެފޭއެއް ހަދަން ދިންތާ ގިނަ ދުވަސްތަކެއް ވެފައި ވިޔަސް މިހާތަނަށް އެއްވެސް މަސައްކަތެއް ކޮށްފައިނުވާނެ ކަމަށެވެ. އެއީ ތާރީހީ ތަނަކަށްވާއިރު އެތަނުގައި ކެފޭއެއް ހިންގުމަށްވުރެ އެކުންފުނިން އެދެނީ އެހެން ބިމެއް ކަމަށް ވެސް އަލީ ވިދާޅުވި އެވެ.\n"އަޅުގަނޑުމެން މަސައްކަތް ނުފަށާ މަޑުކޮށްލައިގެން މި ތިބީ ވެސް އެތަނުގައި އެކަން ކުރަން ބޭނުންނުވާތީ. އެ އިމާރާތާ ކުޅޭކަށް ބޭނުމެއް ނޫން. އެހެން ބިމެއް ދިނުން އަޅުގަނޑުމެން ވެސް އެދެނީ،" އަލީ ވިދާޅުވި އެވެ.\nއޭނާ ވިދާޅުވިގޮތުގައި ވެރިކަން ބަދަލުވިއިރު އެތަން ތަރައްގީ ކުރުމުގެ ޑިޒައިންތައް ވެސް ފައިނަލް ކޮށްފައިނުވާ ކަމަށެވެ. އަދި އާ ސަރުކާރާއެކު އެ ޕްރޮޖެކްޓްގެ އެއްވެސް މަސައްކަތެއް ކުރިއަށް ނުދާ ކަމަށް ވެސް އަލީ ވިދާޅުވި އެވެ.\nހެރިޓޭޖް މިނިސްޓަރު ޔުމްނާ މައުމޫން އިއްޔެ ވިދާޅުވިގޮތުގައި އުސްގެކޮޅު ހުރި ސަރަހައްދުން އެހެން ތަނަކަށް ބަދަލުކުރުމުގެ ވިސްނުން ވެސް ކުރީގެ ސަރުކާރުން ގެންގުޅުނެވެ.\nކަޅުވަކަރު މިސްކިތް ނެގުން ފަދަ އެތައް ކަމެއް ރައީސް އަބްދުﷲ ޔާމީންގެ ސަރުކާރުން ކޮށްފައިވާއިރު ތާރީހީ ތަރިކަތަކަށް އެ ސަރުކާރުން އިހުމާލުވެފައިވާ ކަމުގެ ފާޑުކިޔުންތައް ބޮޑެވެ.\nއުސްގެކޮޅަކީ 1903 ވަނަ އަހަރު ރާއްޖޭގެ ރަސްކަން ކުރެއްވި އަލްސުލްތާނު މުހައްމަދު އިމާދުއްދީން ހަވަނަ މިސްރުން ކައިވެނި ބައްލަވައިގެންނެވި އަނބިކަނބަލުންނަށް ހެއްދެވި ތަނެކެވެ. ނަމަވެސް ގިނަ ދުވަސްނުވެ އެ ރަސްކަން ނިމުމަކަށް އައީ އެވެ. ފަހުން އެ ގެކޮޅު ބޭނުންކުރީ ރަސްކަލުންގެ އެކިއެކި ބޭނުންތަކަށެވެ. އެންމެ ފަހުން އެތަނުގައި ހިންގީ ގައުމީ ދާރުލްއާސާރެވެ.\nސަލްޓަން ޕާކް ޔުމްނާ މައުމޫން، އާޓްސް، ކަލްޗަރު މިނިސްޓަރު މިނިސްޓްރީ އޮފް އާޓްސް ކަލްޗަރު އެންޑް ހެރިޓޭޖް ކެފޭ/ރެސްޓޯރެންޓް\nތީ އުސްގެކޮޅެއް ނޫން. ތީ މަތިގެކޮޅު.\nސ ފޭދޫ ހުކުރުމިސްކިއް ކާރީހުރި ރީތިކުޑަ މިސްކިއް ތަަޅާލާ ސަރުކާރު ެިމާރާތެއް ހެދިއިރު އާސާރީވީ ކޮންތާކު\nކުރީގެ ވެލާނާގެ ތީމުގެ ތަަޅާލިއިރު އާސާރީ އޮތީކޮންތާކު\nއަހަރުމެންނަށް ގުރުއަތުން ލިބިފައޮތް އާހާބަރ ކެފޭތަށް އަތުލީ އެތަންތަން ދޭނެކަމަށް ބުނެފަ. ޢެކަމަކު އެއްވެސް ބަދަލެއްނުދީ ބޭނުންބަޔަކަށް ދީނިންމާލީ. ކޮބާ އިންސާފު.\nތިހުރިހާ ކަމެއްކޮއްފަ ކޮބާ މުއިއްޒުބެ؟ ހަބަރެއް ދަބަރެއްނެތް. ގަދަބަސް ބުނެބިނެފަ ހަމަބިމަށް ފޭބި އިރު ބާރުނެތީ ތޯއްޗެއް.\nބާތިލް ކުރަންޖެހޭ ވަރަށްގިނަ އެއްބަސްވުންހުންނާނެ، ނަސަންދުރަ ، ބްރިޖް ކައިރީ ހުރި ނިއުޕޯޓް، ރަސްފަންނުގަ ހަދަންއުޅޭ ތިންޓަވަރު، ހުޅުމާލޭ ވޯޓަރ ޕާރކް ، ވެސްޓް ޕާރކް . އަދިވެސް އެބަހުރި\nއިންޑިޔާއާއި އެކު ހެދި ދަރަނީގެ އެއްބަސްވުންތައް ވެސް އެބަޖެހޭ ތިޔަ ލިސްޓައް ލާން.\nޙައިރާންވޭ ސަހާދެއް. އުތީމު ގަނޑުވަރު ކޮޅުގަ އާއި މެދު ޒިޔާރަތުގަ ކެފޭ ހުޅުވަން އެއްބަސް ވުމެއް އެބަ އޮތްތޯ ބަލާ ބަލަ.\nޢަޖައިބެއް ދިވެހިން ނާ ދިވެހި ދައުލަތައް ނޭގޭ ކެފޭ ރިސޯޓު ގެސްޓުސް ހައުސް ހިންދައިގެން ނޫނީ ވިޔަފާރީގެ މަންފާއެއް ހޯދާކައް. މިތަންމީ ފަންނީ މީހުނައް ހަނަފަސް ސަހަރާ އަކައް ވަނީ. ސިޔާސީ ޕާޓީތައް ހަދައިގެން މުސާރަ ނަގައިގެން ތިބެނީ، ކޮބާތަ ވިޔަފާރީގެ ސިޔާސަތުތައް؟؟\nނިމިދިޔަ ދޯހަޅި ކޮރޮޕްޓު ސަރުކާރުން އުސްގެކޮޅާމެދު އިހުމާލުވެ ހިންގަށް އުޅުނު ޖަރީމާގައި އެ ގެކޮޅަށް އެފަދަ އަނިޔާއެއްނުދީ ކެއްކުރީތީ ނިހާޔަތަށް ޝުކުރު ދަންނަވަށް. ބުލޫބެރީއަށް ވެސްޓު ޕާކު ނޫން އެހެން ބިމެއް ދިނުން ވ ރަނގަޅު. ވެސްޓު ޕާކް ރަނގަޅީ އެމް ޕ އެލް އަށް.


Kaiveni Hadhiyaa Kamunudhimun Party Thereygai Anbimeehaa Fussmoonu Hadhaifi - Vaguthu\nކައިވެނީގެ ހަފްލާގެ ތެރެއިން އެތައް ކަމެއް ވެއެވެ. އުފާވެރި އެތައް ކަމަކާއި، ހިތްހަމަ ނުޖެހޭ އެތައް ކަމެކެވެ. ވަކިން ހާއްސަކޮށް އިންޑިއާގެ ކައިވެނީގެ ހަފްލާތަކުގެ ތެރޭގައި ކަންކަން ދިމާވުމަކީ މިއީ ހަމަ ވަރަށް އާއްމުކޮށް ވާ ކަންކަމެވެ.\nމި އަހަރު ތެރޭގައިވެސް އިންޑިއާގެ ކައިވެނީގެ ހަފްލާ ތަކުގައި އެތައް ކަމެއްވެއްޖެއެވެ. ބައެއް މީހުން ކައިވެނި ނުކޮށް ދިއުމާއި، ކައިވެނި ހަފްލާ ތެރޭގައި ތަޅައިފޮޅުންވެސް ހިނގާފައި ވެއެެވެ. މިއީވެސް ތަފާތު ކަމެއް ކައިވެނީގެ ހަފްލާގެ ތެރޭގައި ހިނގާދިޔަ ކައިވެންޏެކެވެ.\nއާއްމުކޮށް ކައިވެނީގެ ހަފްލާއަކީ ފައިސާ އާއި އަގުބޮޑު އެތައް ހަދިޔާއެއް ލިބޭ ހަފްލާއަަަކަށްވާއިރު، ކައިވެނި ކުރާ ދެމަފިރިން އެކަަމަށް އުއްމީދުވެސް ކުރެއެވެ.\nއެގޮތުން މިދެމަފިރިންވެސް އުއްމީދު ކުރީ ކައިވެނީގެ ހަފްލާގައި އަގުބޮޑު އެއްޗެހި ލިބޭނެ ކަމަށެވެ. ކަންވީ އެހެނެއް ނޫނެވެ. ކައިވެނި ކުރި ފިރިހެން މީހާގެ ރަހުމަތްތެރިއަކު އެ ހަފްލާއަށް ގެންދިޔައީ، އަންހެން މީހާ ބޭނުންވި ހަދިޔާއެއް ނޫނެވެ. އެ ހަދިޔާ އެތަނުގައި ކަނޑައިގެން ބަލައި، އެ ހަދިޔާއާ މެދު ވަރަށް ބޮޑަށް ހިތްހަމަނުޖެހިފައި ހުރިކަން އެނގެއެވެ.\nއެ މަންޒަރު ފެންނަ ވީޑިއޯއެއް މިހާރު މީސް މީޑިއާގައިވެސް ދަނީ ދައުރުވަމުންނެވެ.\nއުއްމީދާއެކު ހުޅުވި އެ ޕާރުސަލް ތެރޭގައި އޮތީ ބުއްފުޅިއެކެވެ. އެެއީ މަޖަލަކަށް އެ މީހުން ހަދިޔާއަކަށް ފޮނުވި އެއްޗެއް ނަމަވެސް، އެ އަންހެން މީހާއަށް އެކަން ގަބޫލު ނުކުރެވުނީ ކަމަށް ވެދާނެއެވެ. އެ ޕާރުސަލް ތެރޭގައި އޮތް ހަދިޔާ ފެނިފައި އަންހެން މީހާ އައީ ރުޅިއެވެ. އަދި އެ ހަދިޔާ އޭނާ އެއްލާވެސް ލިއެވެ. އޭނާ އެ ހަދިޔާ އެއްލާލުމުންވެސް އަނެއްކާވެސް ހަދިޔާ ހިފައިގެން އައިސް އެ އަންހެން މީހާގެ އުނގުގައި ބާއްވައެވެ.\nއެ ވީޑިއޯއަށް މިހާތަަނަށް 10 މިލިއަނަށްވުރެ ގިނަ ވިއުސް ލިބުނެވެ.


ރީޖަނަލް ކޮންސަލްޓޭޝަން އޮން އެސްޑީޖީ އެލަޔަންސް- ސައުތު އޭޝިޔާ ލޯންޗުގައި މިނިސްޓްރީ އެންޑް ޖެންޑަރ އެންޑް ފެމިލީ، އަލްފާޟިލާ ޒެނީޝާ ޝަހީދު ޒަކީ ތަޤްރީރް ކުރައްވައިފި – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nPosted on 19/07/2016 21/11/2017\nބޫޓާންގެ ވެރިރަށް ތިމްޕޫގައި މިއަދު ބޭއްވުނު “ރީޖަނަލް ކޮންސަލްޓޭޝަން އޮން އެސްޑީޖީ އެލަޔަންސް – ސައުތު އޭޝިއާ ލޯންޗް“ ގައި މިނިސްޓަރ އޮފް ޖެންޑަރ އެންޑް ފެމިލީ، އަލްފާޟިލާ ޒެނީޝާ ޝަހީދު ޒަކީ، ތަޤްރީރުކުރައްވައިފިއެވެ.\nމި ޙަފްލާގައި ވާހަކަފުޅު ދައްކަވަމުން، ކުޑަކުދިންގެ ޙައްޤުތައް ރައްކާތެރިކުރެއްވުމަށް ދިވެހި ސަރުކާރުން ކުރައްވަމުންގެންދަވާ މަސައްކަތްތައް އިތުރަށް ހަރުދަނާކުރުމަށް ޚާއްސަ ސަމާލުކަމެއް ދެއްވާކަމަށް މިނިސްޓަރ ވިދާޅުވިއެވެ. ކުޑަކުދިންގެ ޙައްޤުތައް ހިމާޔަތްކުރުމަށާއި، ކުޑަކުދިންނަށް ކުރާ އަނިޔާތައް ހުއްޓުވުމަށް ކުރަންޖެހޭ މަސައްކަތްތަކަކީ ހުރިހާ އެންމެންގެ ޒިންމާއެއްކަމަށާއި، ހަރުދަނާ އުޞޫލަކުން އެ މަސައްކަތްތައް ކުރިއަށް ގެންދެވޭނީ، ޤައުމީ، ސަރަޙައްދީ އަދި ބައިނަލްއަޤްވާމީ ފެންވަރުގައި، ކަމާ ގުޅުންހުރި ދާއިރާތަކާއި މުއައްސަސާތަކުން ގުޅިގެން މަސައްކަތްކޮށްގެންކަމަށް މިނިސްޓަރގެ ވާހަކަފުޅުގައި ފާހަގަކުރެއްވިއެވެ. އަދި އަލަށް އުފެއްދެވި މިނިސްޓްރީ އޮފް ޖެންޑަރ އެންޑް ފެމިލީއާ ޙަވާލުވެވަޑައިގަތުމަށްފަހު، ކުޑަކުދިންގެ ޙައްޤުތައް ރައްކާތެރިކުރުމުގައި މިހާރު ދިމާވަމުންދާ ގޮންޖެހުންތަކާއި އަލަށް ދިމާވާ މައްސަލަތައް ހައްލުކުރުމަށްޓަކައި، ކަމާ ގުޅުންހުރި މުއައްސަސާތަކާއި ގުޅިގެން އައު ރޫހެއްގައި މަސައްކަތް ފަށާފައިވާކަމަށް ވެސް މިނިސްޓަރގެ ވާހަކަފުޅުގައި އަލިއަޅުއްވާލެއްވިއެވެ.\nމިނިސްޓަރ ޒެނީޝާގެ މިދަތުރުފުޅުގައި، 2010 ވަނަ އަހަރު ސާކްގެ އެޕެކްސް ބޮޑީއެއްގެ ގޮތުގައި ޤާއިމްކުރެވުނު “ސައުތު އޭޝިއާ އިނީޝިއޭޓިވް ޓު އެންޑް ވަޔަލަންސް އަގެއިންސްޓް ޗިލްޑްރަން” (ސައިވާކް) ގެ ފަރާތުން އިންތިޒާމްކުރައްވައިގެން ބޫޓާންގެ ވެރިރަށް ތިމްޕޫގައި މި ދެ ދުވަހު ކުރިއަށް ގެންދާ ރީޖަނަލް ކޮންސަލްޓޭޝަންގައި ބައިވެރިވެވަޑައިގަތުމަށްޓަކައި ކުރައްވާ ދަތުރުފުޅެކެވެ. މި ކޮންސަންޓޭޝަންގެ މަޤްސަދަކީ، ސައިވާކް އާއި ސައުތު އޭޝިއާ ކޯޑިނޭޓިންގ ގްރޫޕް އޮން އެކްޝަން އަގެއިންސްޓް ވަޔަލަންސް އަގެއިންސްޓް ޗިލްޑްރަން (އެސްއޭސީޖީ) ގުޅިގެން، ދެކުނު އޭޝިއާ ސަރަޙައްދުގެ ޤައުމުތަކުގެ ކަމާގުޅުންހުރި ފަރާތްތަކުގެ މެދުގައި، ސަސްޓެއިންނަބަލް ޑިވެލޮޕްމަންޓް ގޯލްސް (އެސްޑީޖީ 8.7) ނުވަތަ ދެމެހެއްޓެނިވި ތަރައްޤީގެ ލަނޑުދަނޑި ޙާސިލްކުރުމަށްޓަކައި ސަރަޙައްދީ ފެންވަރުގައި ކަމާ ގުޅުންހުރި ފަރާތްތައް ގުޅިގެން މަސައްކަތްކުރާނެގޮތްތައް ދެނެގަނެ މަޝްވަރާކުރުމަށް ބާއްވާ ބައްދަލުވުމެކެވެ\nދައުލަތުގެ ބެލުމުގެ ދަށުގައި ބަލަހައްޓަމުން ގެންދާ ކުދިންނާއެކު މިނިސްޓަރ އޮފް ޖެންޑަރ އެންޑް ފެމިލީ ޒެނީޝާ ޝަހީދު ޒަކީ މިއަހަރުގެ ފިތުރު ޢީދު ދުވަސް ފާހަގަކުރައްވައިފި →\n← ގެވެށި އަނިޔާގެ ޝިކާރައަކަށްވާ ފަރާތްތަކާއި ވަކި ޖިންސަކަށް ނިސްބަތްވީތީ އަނިޔާ ލިބޭ ފަރާތްތަކަށް ހިމާޔަތް ފޯރުކޮށްދޭ ބޫޓާންގެ އަމާންހިޔާއަކަށް މިނިސްޓަރ އޮފް ޖެންޑަރ އެންޑް ފެމިލީ، އަލްފާޟިލާ ޒެނިޝާ ޝަހީދު ޒަކީ، ޒިޔާރަތްކުރައްވައިފި


ޖުމްހޫރީ 50 ބެޑްމިންޓަން އެސޯސިއޭޝަން ޗެމްޕިއަންޝިޕްސް 2018\nޖުމްހޫރީ 50 ބެޑްމިންޓަން އެސޯސިއޭޝަން ޗެމްޕިއަންޝިޕްސް، 2018 އޮކްޓޯބަރު 17 ން 20 ށް ބޭއްވުމަށް ވަނީ ހަމަޖެހިފައެވެ. މި މުބާރާތް ބޭއްވުމަށް ހަމަޖެހިފައިވަނީ މިކްސްޑް ޓީމު އިވެންޓެއްގެ ގޮތުގައެވެ. ވީމާ، މި މުބާރާތުގައި ބައިވެރިވާން ބޭނުންފުޅުވެލައްވާ ޓީމު ތަކުން މުބާރާތާބެހޭ ކަންކަމުގައި މުޢާމަލާތް ކުރާނެ ފޯކަލް ޕޮއިންޓެއް ކަންޑައަޅުއްވާ އެފަރާތެއްގެ ނަމާއި ގުޅޭނެ ނަމްބަރު އެނގޭނެގޮތަށް 02 އޮކްޓޯބަރު 2018 ވާ އަންގާރަ ދުވަހުގެ 15:00 ގެ ކުރިން އެންޓްރީ ފޯރމާއެކު ބެޑްމިންޓަން އެސޯސިއޭޝަނަށް ލިޔުމުން ހުށައެޅުމަށް ދެންނެވީމެވެ.\n- އެންޓްރީ ފޯރމް އެސޯސިއޭޝަންގެ ވެބްސައިޓް www.badmintonmaldives.org.mv އިން ލިބެން ހުންނާނެއެވެ.\n- 02 އޮކްޓޯބަރު 2018 ވާ އަންގާރަ ދުވަހުގެ 15:00 ގެ ކުރިން ބެޑްމިންޓަން އެސޯސިއޭޝަނަށް\nމުބާރާތާބެހޭ އިތުރު މަޢުލޫމާތު ހޯއްދެއްވުމަށް ސަރުކާރު ބަންދުނޫން ކޮންމެ ދުވަހެއްގެ ހެނދުނު 9:00 ން 12:00 ށް އަދި މެންދުރުފަހު 13:00 ން 16:00 ށް މި އެސޯސިއޭޝަންގެ ނަމްބަރު 3314057 ފޯނަށް ގުޅުއްވުން އެދެމެވެ.\nމި މުބާރާތާއި ބެހޭ އިތުރު މަޢުލޫމާތު ކުރިއަށްއޮތް ހަފްތާގައި ޝާއިޢު ކުރެވޭނެ ވާހަކަ މަޢުލޫމާތަށްޓަކައި ދެންނެވީމެވެ.\nޕަބްލިޝްކުރި ތާރީޚް: 14 ސެޕްޓެންބަރު 2018\nސުންގަޑި: 02 އޮކްޓޫބަރު 2018 1500\n- ޖުމްހޫރީ 50 ބެޑްމިންޓަން އެސޯސިއޭޝަން ޗެމްޕިއަންޝިޕްސް 2018


ރައްޔިތުން އެންމެ ބޭނުންވާ ކަންކަމުގެ ތެރޭގަ ބޭސްފަރުވާ ކުރުމާ ޗުއްޓީ ލިބުމުގެ ހަމަހަމަކަން ހިމެނޭ\nހުރިހާ ރައްޔިތުންގެ މެދުގައި ހަމަހަމަކަން ރައްޔިތުން އެންމެ ބޮޑަށް ބޭނުންވާ ކަންކަމުގެ ތެރޭގައި ބޭސްފަރުވާ ކުރުމާއި ޗުއްޓީ ލިބުމުގެ ހަމަހަމަކަން ހިމެނެއެވެ.\nރައްޔިތުންގެ ފައިސާ އިން ޚަރަދުކޮށްގެން ބޭސްފަރުވާކުރާނަމަ ވަކި މީހަކަށް ބޮޑު އިނާޔަތް ލިބުމަކީ ރައްޔިތުން އެދޭ ގޮތެއް ނޫނެވެ. ޢާންމު ރައްޔިތު މީހާ ބަލިހާލު ބޮޑުވާ ކޮންމެ ފަހަރަކު އެތައް ހާލެއްގައި އުޅެގެން އާސަންދަ ހޯދައިގެން ލަންކާ އާއި އިންޑިއާއިން ބޭސްފަރުވާ ކުރަންޖެހޭއިރު އިތުރު ކަމެއް ދިމާވެގެން ފަރުވާކުރެވެނީވެސް އިތުރު ހުއްދައެއް ހޯދައިގެންނެވެ. ނަމަވެސް ރައްޔިތުންގެ މަޖިލީހުގެ މެންބަރުން ސިންގަޕޫރާއި ތައިލަންޑާއި އެމީހަކު ހިތަށްއެރިހައި ޤައުމަކުން ބޭނުންވިހައި ކަމަކަށް ފަރުވާކުރަމުން އެގެންދަނީ ހަމަ ރައްޔިތުންގެ ފައިސާ އިންނެވެ.\nޗުއްޓީއަށް ބަލާއިރު ކޮންމެ3މަހަކުން މަޖިލިސް ޗުއްޓީއަށް އެބަދެއެވެ. ކޮންމެ ޗުއްޓީއެއްގައި މަސް ދެ މަސް އެބަ ނަގައެވެ. ހަމަ މަހަކު ލައްކައެއްހައި ރުފިޔާގެ މުސާރައާއި އިނާޔަތްތައް ނަގަމުންނެވެ. ރާއްޖެއަކީ ކިތަންމެ ކުޑަ ޤައުމެއް ނަމަވެސް ބައެއް ފިރިންނަށް ރަށުގައި ނުތިބެވުން ފަދަ މައްސަލަތައް ކުރިމަތިވެފައިވާތީ ޢާއިލާއާއިއެކު ދިރިއުޅެވެނީ ވަރަށް މަދުންނެވެ. ބައެއް ފިރިންނަށް އަހަރަކު އެއްފަހަރު ލިބޭ ޗުއްޓީގައި އެކަންޏެވެ. ނަމަވެސް ރަށުގައި ތިބޭ ދެމަފިރިންނަށް އެ ފުރުޞަތު އޮންނަނީ ވަރަށް ފަހިކޮށެވެ.\nވީހައި ގިނަ ވަގުތު އެކުގައި ދިރިއުޅެން ކޮންމެ ޢާއިލާއަކުންވެސް ބޭނުންވާނެއިރު އެއްބައަކަށް އެ ފުރުޞަތު މަދުން ލިބޭނަމަ އެކަމާއިމެދު ދެރަވެ ހިތާމަކުރާނެއެވެ. ޚާއްޞަކޮށް ދަރިން އެކަމުގައި ވަރަށް ބޮޑަށް ހިތާމަކުރާނެއެވެ. ވީމާ އެކުގައި ދިރިއުޅުމަށް ހަމަހަމަ ފުރުޞަތު ލިބެންޖެހޭނެ ގޮތަކަށް މަޖިލީހުން ބިލެއް ފާސްކޮށް އެ ބިލަށް އަމަލުކުރުމަކީ އެކަމުގެ ފައިދާ ޢާއިލާތަކަށް، ޚާއްޞަކޮށް ދަރިންނަށް ވަރަށް ބޮޑު ހިތްހަމަޖެހުމެއް ގެނެސްދޭނެ ކަމެއް ކަމަށް ބެލެވެއެވެ. މަޖިލީހުގެ މެންބަރުންނަށް ކޮންމެ3މަހަކުން ޗުއްޓީ ލިބޭފަދައިން ޗުއްޓީ ލިބެން ހަމަ ކޮންމެ މުވައްޒިފަކުވެސް ބޭނުންވެއެވެ. އަނބިދަރިންނާއިއެކު ވަގުތު ހޭދަކޮށް ޗުއްޓީ ހޭދަކުރަން ބޭނުންވެއެވެ.\nރިޔާސީ އިންތިޚާބަށް ކުރމަތިލާ ހުރިހާ ކެންޑިޑޭޓުންނަށް ހުރިހާ ޓީވީތަކުން ހަމަހަމަ ފުރުޞަތު ލިބެންޖެހޭނެ ގޮތަށް މަޖިލީހަށް މިއަދު ވަނީ ބިލެއް ހުށަހަޅައިފައެވެ. މިބިލާއިއެކު މިދެންނެވި ފަދަ ރައްޔިތުން އިންތިހާއަށް ބޭނުންވެގެން ތިބި ކަންކަން ލިބޭނެ ފަދަ ބިލެއް ހުށަހެޅިނަމަ އެކަމުގެ ފައިދާ ރާއްޖޭގެ ހުރިހާ ޢާއިލާތަކަށް ކުރާނެއެވެ.\nރިޔާސީ އިންތިޚާބަށް ކުރިމަތިލާނީ ގިނަވަގެން ވެސް ،34ކެންޑިޑޭޓުން ކަމަށްބެލެވޭއިރު ރާއްޖޭގެ އާބާދީއަށް ބަލައިފިނަމަ އެއީ ވަރަށް މަދު އަދަދެކެވެ. ނަމަވެސް ކޮންމެ ރައްޔިތަކީވެސް ކޮންމެވެސް ޢާއިލާއަކަށް ނިޞްބަތްވާނެ މީހެކެވެ. ވީމާ ހަމަހަމަ ފުރުޞަތު ރައްޔިތުންގެ މަޖިލީހުން ،34މީހަކަށް ހޯދައިދޭއިރު ހުރިހާ ރައްޔިތުންނަށްވެސް އެފަދަ ހަމަހަމަ ފުރުޞަތުތައް ފަހިކޮށް ނުދޭންވީ އެއްވެސް ސަބަބެއް އޮންނާނެ ކަމަކަށް ނުފެނެއެވެ.\nޚާއްޞަކޮށް ބޭސްފަރުވާ ކުރުމުގައެވެ. ބަލިވީމާ ވީހައި ފަސޭހައިން ވީހައި ރަނގަޅު ފަރުވާއެއް ހަމަ ކޮންމެ ރައްޔިތަކުވެސް ބޭނުންވާނެއެވެ. އެމީހެއްގެ އަމިއްލަ ފައިސާ ޚަރަދުކޮށްގެން ކުރާ ކަންކަމަށް އުޞޫލުތައް ކަނޑައަޅާއިރު ރައްޔިތުންގެ ފައިސާއިން ބޭސްފަރުވާ ކުރާނަމަ ތަފާތު އުޞޫލުތައް ނައްތާލައި އެންމެންނަށް ވެސް އެއް އުޞޫލަކުން ބޭސްފަރުވާ ކުރެވޭނެ އުޞޫލެއް ފާސްކުރަންވެސް އެބަޖެހެއެވެ.\nރައްޔިތުންގެ މަޖިލީހުގެ ޙަޤީޤީ ބޭނުމަކަށްވެސް ވާންޖެހޭނީ ކޮންމެ ކަމެއްގެ ބޮޑުބައި އަމިއްލައަށް ނެގުމެއް ނޫނެވެ. ރައްޔިތުންގެ މެދުގައި ހަމަހަމަކަން ޤާއިމުކުރުމެވެ.


Gaumee team ekulavaalumugai criteriaeh muhinmu! Gaumee team ekulavaalumugai criteriaeh muhinmu!\nގައުމީ ޓީމު އެކުލަވައިލުމުގައި ކްރައިޓީރިއާއެއް މުހިންމު!\nގައުމީ ޓީމުގެ ޕްރެކްޓިހުގައި، ކުޅުންތެރިން މަޑުކޮށްލައިގެން، އަންނަ އަހަރުން ފެށިގެން، ގައުމީ ޓީމު މެޗުތައް އަތޮޅު ތެރޭގައި ކުޅުމަށް އެފްއޭއެމްއިން ވަނީ ނިންމާފަ --- ފައިލް ފޮޓޯ: އެފްއޭއެމް\nއޭޝިއަން ކަޕް ކޮލިފައިންގައި، ފަލަސްތީނާ ދެކޮޅަށް، ކުޅޭ މެޗަށް، އެކުލަވާލި 29 ކުޅުންތެރިންގެ ސްކޮޑުން، ވަރުގަދަ ނަންތަކެއް އުނިވުމުން، ފުޓްބޯޅަ އާއިލާގެ ބައެއް ކަންބޮޑުވުންތަތައް ސޯޝަލް މީޑިއާގައި އާއި ބައެއް މޭޒުތަކުގައި ހޫނުވެފައި ވެއެވެ. އާ ކުޅުންތެރިންތަކެއް، ޓީމަށް، އިތުރުވެ، މުހިންމު މޫނުތައް އެކަހެރި ވެގެނެވެ.\nމިވެނި ކުޅުނުތެރިޔަކު ނުހިމެނުމުން، ފެންމަތިވި ސުވާލާއެކު، ޓީމުގެ ސެލެކްޝަނާމެދު، ފުޓްބޯޅަ އާއިލާ އާއި ސަޕޯޓަރުންގެ ފަރާތުން އެފްއޭއެމް އަށާއި ގައުމީ ކޯޗަށް "ތުހުމަތުގެ ސުވާލުތައް" ވަނީ އަމާޒު ކުރުވާފަ އެވެ. އެ ތުހުމަތު ތަކަށް ޖަވާބެއްވެސް ބޭނުން ވެއެވެ. ޓީސީގެ ކޯޗް މުހައްމަދު ނިޒާމް (ނިޒާމްބެ) ގަބޫލު ކުރާ ގޮތުގައި، އެންމެ މުހިންމު ކަމަކީ، އެފްއޭއެމުން، ގައުމީ ސްކޮޑަށް ކުޅުންތެރިން ނެގުމުގެ ކްރައިޓީރިއާ އެއް އެކުލަވައިލުމެވެ.\n"ގައުމީ ޓީމުގެ ސެލެކްޝަން ހަދާ މީހުންނާ ދިމާލަށް، ސުވާލު އުފައްދައި އިނގިލި ދިއްކުރެވެން އޮތީ އެންމެ ކަމަކުން، އެއީ ނެޝަނަލް ޓީމު ސެލެކްޝަން ކްރައިޓީރިއާ އެއް ނެތުމުން، އެފްއޭއެމުން ނިންމަންވީ، ނެޝަނަލް ޓީމު ސިލެކްޝަން ކްރައިޓީރިއާ އެއް، ނެޝަނަލް ޓީމު ޖޯޒީ ލެވޭނީ މިވެނި މިންގަނޑެއްގައި އެކުޅުންތެރިޔެއްގެ މިވެނި ކަންކަމެއް ފުރިހަމަ ކޮށްފައި ހުރެގެނޭ،" ނިޒާމްބެ ބުންޏެވެ.\nއޭނާ ބުނީ، އެ ކްރައިޓީރިއާއަކީ، އެންމެންނަށް ފެންނަން އޮންނަޖެހޭނެ ކްރައިޓީރިއާއަކަށް ވާންޖެހޭނެ ކަމަށާއި، ކުޅުންތެރިންނާއި ކުލަބުތަކާއި ކޯޗުންނާއި، ނޫސްވެރިން ވެސް އެ ކްރައިޓީރިއާއަށް އަހުލުވެރިވާން ޖެހޭނެ ކަމަށެވެ.\n"ޓީމުތަކުގެ ކޯޗުންނަށް އެނގެން ޖެހޭނެ، ޓްރޭން ކުރާ ކުޅުންތެރިންނަކީ، މި ކޮލިޓީ ހުރި ކުޅުންތެރިއެއް ކަން، މި ކުޅުންތެރިޔާ، މިވެނި ކަމަކަށް ގެނެސްގެން ކަން، މި ކުޅުންތެރިޔާ ނެޝަނަލްޓީމަށް ލެވޭނީ،"\nގައުމީ ޓީމުގައި ހިމެނުމަކީ، ކޮންމެ ކުޅުންތެރިޔެއްގެވެސް އުންމީދެވެ. ނެޝަނަލް ޓީމުގެ ސެލެކްޝަން ކްރައިޓީރިއާއެއް ހެދުމުން ކުޅުންތެރިޔާއަށް ވެސް، އިތުރު ހިތްވަރެއް ލިބިގެން ދާނެ އެވެ. އެ މިންގަޑަށް ފެތޭ ކުޅުންތެރިޔަކަށް ވުމަށް، ކުޅުންތެރިޔާ އަމިއްލަ އަށްވެސް މަސައްކަތް ކުރާނެ، އެވެ. އޭގެ ސަބަބުން ކުޅުންތެރިންގެ ޑިސިޕްލިންއަށާއި ފިޒިކްއަށް ވިސްނައިގެން، އަމިއްލަ އަށްވެސް މަސައްކަތް ކުރާނެ އެވެ.\n"ކުޅުންތެރިޔާއަށް ވެސް އެނގެން ޖެހޭނެ. ތިމަންނަ މި ފެންވަރަށް އައިސްގެން ކަން، ތިމަންނައަށް ނެޝަނަލް ޓމުގެ ޖޯޒީ ލެވޭނީ، ތިމަންނަ މިކަންކަން ރަނގަޅު ކޮށްގެން މުޅި އަހަރު މި ކްރައިޓީރިއާގައި ދެމެހެއްޓޭނީ، އޭރުން ވާގޮތަކީ ކުޅުންތެރިންގެ އިމްޕްރޫވްމެންޓަށް ވެސް ބޮޑެތި ކުރިއެރުންތަކެއް އަންނާނެ،"\nކްރައިޓީރިއާއަށް ފެއްތުމުން، ސިލެކްޝަނާ މެދު އުފައްދާ ތުހުމަތުތަކަށް ވެސް ވަގުތުން ޖަވާބު ލިގެންދާނެ އެވެ. މިހާރު އޮތްގޮތުން، ކޮންމެ މީހަކުވެސް، އެމީހެއްގެ ފޭވަރިޓް ކުޅުންތެރިޔާ ޓީމުގައި ނުހިމެނިގެން ސުވާލު އުފެއްދުމުގެ ފުރުސަތު އެބައޮތެވެ. ނަމަވެސް އެ ކްރައިޓީރިއާގައި ތައްގަނޑު ޖެހުމުން، މިފަދަ ހުރިހާ ސުވާލުތަކަށް ވެސް ޖަވާބު ލިގެން ދިޔައީ އެވެ.\nއަނެއް ފައިދާ އަކި، ކޯޗަކަށް ހުންނަ މީހެއްގެ ވަކި ފޭވަރިޓް ކުޅުންތެރިޔެއް ޓީމުގައި ހިމެނުމުގެ ފުރުސަތެއް ވެސް، ކޯޗަކަށް ހުންނަ މީހަކަށް ނޯންނާނެ އެވެ. ކޮންމެ ކޯޗަކު ހުއްޓަސް ސްކޮޑަށް ކުޅުންތެރިން ނަގާނީ، އެ ކްރައިޓީރިއާ ފެތޭނަމަ އެވެ.\nވަރަށް ރަގަޅު ވާހަކަ އެއް އެކަމަކު ސުވާލަކީ ތިކަން ކުރެވޭނެ ބާ އޭ\nއަދިކިރިޔާ ފުޓުބޯޅާގެ ޓެކްނިކަލް ވާހަކައެއް ތިބުނީ ....... މަވަރައްސަޕޯޓް ތިކަމައް\nވެލެންސިއާ ރެލިގޭޓް ވެދާނެ ކަމުގެބިރު\nއެފްއޭއެމްގެ އެކެޑެމީ ލީގް ރޯދައަށް ފަހު\nފަހު ވަގުތު ޖެހި ލަނޑާއެކު ނަޕޮލީ އެއްވަނަ މަގާމާ ގާތަށް\nނޭމާ ރެއާލް މެޑްރިޑަށް ހިނގައިދާނެ\nމިނީ ޓާފްދަނޑު ހުޅުވައިފި، އާންމުންނަށް ބޭނުންކުރެވޭނެ


އަޅުގަނޑުގެ މައްޗަށް ތަހުގީގު ހިންގަވާ: އަލީ ވަހީދު | Jazeera\tއަޅުގަނޑުގެ މައްޗަށް ތަހުގީގު ހިންގަވާ: އަލީ ވަހީދު - Jazeera\nއަޅުގަނޑުގެ މައްޗަށް ތަހުގީގު ހިންގަވާ: އަލީ ވަހީދު\nއައިމިނަތު ޔުމްނާ February 17, 2020 83 views0\nޓޫރިޒަމް މިނިސްޓަރުގެ މަޤާމުގައި ހުންނެވި އަލީ ވަހީދު ، އެކުގައި މަސައްކަތް ކުރައްވާ ބައެއް ވަޒީރުންނަށް ހުތުރުބަހުން ބައެއްގެ ތެރޭގައި ، ވާހަކަދައްކަވާ އޯޑިއޯތަކެއް ވަނީ އާންމުވެފައެވެ.\nއޭގެތެރޭގައި ޓްރާންސްޕޯރޓް މިނިސްޓަރ އަޢިޝަތު ނަހުލާ އަށް ގުޅުއްވައި ދައްކާފައިވާ ދަށުދަރަޖައިގެ ވާހަކަ ތަކެއް ދައްކާ ކަމަށް ބުނާ އޯޑިއޯ އަކާއި ، އެޑިއުކޭޝަން މިނިސްޓަރ ޑރ.އާއިޝަތު އަލީ އާއި ހެލްތު މިނިސްޓަރ އަބްދުﷲ އަމީނަށް ނިސްބަތްކުރައްވައި ހަޑިހުތުރު ބަހުން ވާހަކަ ދެއްކެވި އޯޑިއޯ އެއް ހިމެނެއެވެ. މީގެ އިތުރުން އަލީ ވަހީދު އަދި ޔޫތް އެންޑް ސްޕޯރޓްސް މިނިސްޓްރީގެ ސްޓޭޓް މިނިސްޓަރު އަސްހަދު އަލީއާ އެކު ކޮރަޕްޝަންގެ މަޝްވަރާއެއް ކުރައްވާ އޯޑިއޯ އެއް ވެސް ވަނީ ލީކް ކޮށްލާފައެވެ.\nމި އޯޑިއޯ ތަކާ ގުޅޭގޮތުން އަލީ ވަހީދު މިއަދު ކުރެއްވި ޓްވީޓްއެއްގައި ވިދާޅުވެފައިވަނީ ދައުރު ކުރަމުން ދަނީ ސައްހަ އޯޑިއޯ ތަކެއް ނޫންކަމަށާއި ، އެކި އަޑު އެކި ގޮތަށް ގެނެސް ރޭވިގެން ހިންގާ ދަށު ދަރަޖައިގެ ހުތުރު ޖަރީމާ އެއްކަމަށެވެ. މީގެ އިތުރުން ފުރިހަމަ ތަޚްޤީޤެއް ކުރުމަށާއި އަލީ ވަހީދުގެ މައްޗަށް ވެސް ތަޚްޤީޤް ހިންގުމަަށް ގޮވާލާ ހަޤީގަތް ސާފު ކޮށްދިނުމަށް ވަނީ ގޮވާލާފައެވެ.\nމި އޯޑިއޯތަކާ ގުޅިގެން ގިނަ ބައަކު ވަނީ ސޯޝަލް މީޑީއާގައި މިނިސްޓަރ އަލީ ވަހީދަށް ފާޑުކިއާފައެވެ .އަދި އޯޑިއޯ ތަކާއި ގުޅިގެން އަލީ ވަހީދު ޖުމްހޫރީ ޕާޓީގެ ރައީސްގެ މަޤާމުން ވަކިކުރުމަށް ނުވަތަ އަމިއްލައަށް އިސްތިއުފާ ދެއްވުމަށް ވެސް ދަނީ ގޮވާލަމުންނެވެ.


Mahubadhoo gai nuhedhi huri maguthah hedhun Lasvaathee kanboduvun Faalhu Koffi - AO News\nމަހިބަދޫގައި ނުހެދި ހުރި މަގުތައް ހެދުން ލަސްވާތީ ކަންބޮޑުވުން ފާޅުކޮށްފި\nއދ. މަހިބަދޫގެ ނުހެދި ހުރި މަގުތައް ހެދުމުގެ މަޝްރޫޢު ބަޖެޓުގައި ހިމެނުނު ނަމަވެސް ނުފެށި ލަސްވާތީ އެކަމުގެ ކަންބޮޑުވުން މަހިބަދޫ ކައުންސިލުގެ ފަރާތުން ރައީސުލްޖުމްހޫރިއްޔާގެ ނައިބު ފައިޞަލް ނަސީމުގެ އަރިހުގައި ފާޅުކޮށްފިއެވެ.\nމި ކަންބޮޑުވުން ފާލުކޮށްފައިވަނީ އެރަށު ކައުންސިލުން ނައިބު ރައީސް ފައިސަލް ނަސީމާއެކު ބޭއްވެވި ބައްދަލުކުރެއްވުމުގައެވެ.\nރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، ކައުންސިލުން ވަނީ މަހިބަދޫ ރައްޔިތުންގެ ކަންބޮޑުވުންތަކާއި އެންމެ ބޮޑަށް ބޭނުންވެފައިވާ ކަންކަމާ ބެހޭ މަޢުލޫމާތު ހިއްސާކުރައްވަފައެވެ.\nމިގޮތުން، އެބޭފުޅުން ރައްޔިތުންގެ އެންމެ ބޮޑު ކަންބޮޑުވުމެއްގެ ގޮތުގައި ފާހަގަކުރައްވާފައިވަނީ ރަށުގެ ބިން ފުރިފައިވުމުގެ ސަބަބުން ދިމާވެފައިވާ ބޯހިޔާވަހިކަމުގެ ދަތިކަމުގެ މައްޗަށެވެ. އަދި ރަށުގެ ނުހެދި ހުރި މަގުތައް ހެދުމުގެ މަޝްރޫޢު ބަޖެޓުގައި ހިމެނުނު ނަމަވެސް ނުފެށި ލަސްވާތީ ހުރި ކަންބޮޑުވުންތައް ވަނީ ފާޅުކޮށްފައެވެ.\nމީގެ އިތުރުން ކުނި މެނޭޖްކުރުމުގެ ދަތިތަކާއި، ރަށުގައި ދަނާލެއް ހުރުމުގެ މުހިންމުކަމާ ގުޅޭގޮތުންނާއި ގިނަ މައްސަލަތައް ގުޅިފައިވަނީ ބިމުގެ ދަތިތަކާއި ކަމަށް ވުމުން ބިން ހިއްކުމަށް ރަށު ރައްޔިތުން އެދޭކަމުގައި ކައުންސިލުން ވަނީ ފާހަގަކުރައްވާފައެވެ.\nމިބައްދަލުކޮށްލެއްވުމުގައި ރައީސުލްޖުމްހޫރިއްޔާގެ ނައިބު ވަނީ ކައުންސިލުން ފާހަގަކުރެއްވެވި ކަންކަމުގައި ކަމާގުޅޭ އިދާރާތަކާ ވާހަކަ ދައްކަވައިގެން އެދެވޭ ޙައްލުތަކެއް ހޯއްދެވުމަށް މަސައްކަތްކުރައްވާނެ ކަމުގައި ވިދާޅުވެފައެވެ. އަދި އެމަނިކުފާނު ވަނީ ރަށުގެ އިޖްތިމާޢީ ޙާލަތު ރަނގަޅުކުރުމަށް ކުރެވެންހުރި ކަންކަމަށް އަލިއަޅުއްވާލައްވައި ވާހަކަފުޅު ދައްކަވާފައެވެ.\nނައިބު ރައީސް ފައިސަލް ނަސީމްއދ. މަހިބަދޫ


November 1 Rajje vadaigannavaane kamah Nasheed vidhaalhu vejje | Mihaaru\nރައީސް ނަޝީދު ސިލޯނުގައި: ޖަލު ހުކުމް ދެމިއޮތަސް މާލެ ވަޑައިގަންނަވަނީ "ވީ ހާލެއްގައި ވާން" ކަމަށް ނަޝީދު ވިދާޅުވި -- މިހާރު ފައިލް ފޮޓޯ\n"ވީ ހާލެއްގައި ވާން"، ނޮވެމްބަރު 1 ގައި ރާއްޖެ ދާނަން: ނަޝީދު\n03 އޮކްޓޯބަރ 2018 - 11:51 55 comments\nއިދިކޮޅު ކޯލިޝަންގެ މަޖިލިސް މެންބަރުންނަށް އެމަނިކުފާނު އިއްޔެ ފޮނުއްވެވި މެސެޖެއްގައި ވިދާޅުވެފައި ވަނީ އެމަނިކުފާނުގެ މައްޗަށް ކޮށްފައިވާ ހުކުމުގެ މައްސަލަ ނުނިމުނު ނަމަވެސް، މާލެ ވަޑައިގަތުމަށް ނިންމަވާފައިވާ ކަމަށެވެ.\n"އެންމެ ބޭފުޅުންގެ މައުލޫމާތަށްޓަކައި ދަންނަވާލަން. އަޅުގަނޑު ގަސްދުކުރަނީ ނޮވެމްބަރު އެއް ވަނަ ދުވަހު ރާއްޖެ ދާން. އެހާ އިރަށް އަޅުގަނޑުގެ މައްސަލަ ނުނިމުނު ނަމަވެސް އަޅުގަނޑު ގަސްދުކުރަނީ ވީ ހާލެއްގައި ވާން ރާއްޖެ ދިއުމަށް،" ނަޝީދު ފޮނުއްވި މެސެޖުގައިވެ އެވެ.\nކްރިމިނަލް ކޯޓުގެ ގާޒީ އަބްދުﷲ މުހައްމަދު ހައްޔަރު ކުރަން އަމުރު ކުރި މައްސަލައިގައި ޓެރަރިޒަމްގެ ކުށް ނަޝީދުގެ މައްޗަށް ސާބިތު 13 އަހަރަށް ޖަލަށް ލާން ހުކުމް ކުރީ 2015ގަ އެވެ. ނަޝީދުގެ މައްޗަށް ޓެރަރިޒަމްގެ ދައުވާ އުފުލައި ހުކުމް ކުރީ ގަވާއިދާއި އުސޫލުން ބޭރުން ކަމަށް ބައިނަލްއަގްވާމީ ޖަމާއަތްތަކުން ވަނީ ބުނެފަ އެވެ.\nއެގާރަ އަހަރުގެ ޖަލު ހުކުމެއްގައި ހުރި އަދާލަތު ޕާޓީގެ ލީޑަރު އިމްރާން އަބްދުﷲ މި ވަގުތު ހުންނެވީ ގޭ ބަންދުގަ އެވެ. މީގެ އިތުރުން ޖަލަށް ލާފައި ތިބި ކިނބިދޫ ދާއިރާގެ މެންބަރު އަބްދުﷲ ރިޔާޒާއި މައްޗަންގޮޅި ދެކުނު ދާއިރާގެ މެންބަރު އަބްދުﷲ ސިނާނާއި ދަނގެތި ދާއިރާގެ މެންބަރު އިލްހާމް އަހުމަދާއި ދިއްގަރު ދާއިރާގެ މެންބަރު ފާރިސް މައުމޫން ވެސް ވަނީ ޖަލުން މިނިވަންކޮށްފަ އެވެ. އަދި ގޭ ބަންދުގައި ހުންނެވި ގަލޮޅު ދެކުނު ދާއިރާގެ އަހްމަދު މަހުލޫފް ވެސް ވަނީ މިނިވަން ކޮށްފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު އިދިކޮޅު ފަރާތްތައް އިދިކޮޅު އިއްތިހާދު


SunOnline: Budget hushahelhun anna hafthaa gai\nބަޖެޓު ހުށަހެޅުން އަންނަ ހަފްތާގައި\n07 Nov 2018, 20:51\nރައްޔިތުން މަޖިލީހުގެ 2018 ވަނަ އަހަރުގެ3ވަނަ ދައުރުގެ 1 ވަނަ ޖަލްސާގެ ތެރެއިން -- ފޮޓޯ / ރައްޔިތުން މަޖިލީސް\nއަންނަ އަހަރަށް ލަފާކުރާ ދައުލަތުގެ ބަޖެޓު އަންނަ ހަފްތާ މަޖިލީހަށް ހުށަހަޅަން ތައްޔާރުވެއްޖެއެވެ.\nއިންތިހާބީ ރައީސް އިބްރާހިމް މުހައްމަދުގެ ސޯލިހުގެ ފަރާތްޕުޅުން އަންނަ އަހަރަށް ލަފާކޮށް ފިނޭންސް މިނިސްޓްރީ އަށް ފޮނުވާފައިވަނީ 29.6 ބިލިއަން ރުފިޔާގެ ބަޖެޓެކެވެ.\nއެނގިފައިވާގޮތުގައި އަންނަ ހަފްތާގެ އަންގާރަދުވަހު ބަޖެޓު މަޖިލީހަށް ފޮނުވުމަށް ދަނީ މަސައްކަތް ކުރަމުންނެވެ.\nބަޖެޓުގެ ބަހުސް މަރުހަލާގައި ކޮންމެ މެންބަރަކަށް 15 މިނެޓު އަދި ކޮމެޓީ ރިޕޯޓަށްފަހު ރިޕޯޓަށް ބަހުސްކުރުމަށް ކޮންމެ މެންބަރަކަށް ހަތް މިނެޓު ދިނުމަށްމަޖިލީހުގެ އާންމު ކޮމެޓީ އިން މިއަދު ވަނީ ނިންމައިފައެވެ. މި ނިންމުން މިންމާފައިވަނީ އާންމު ކޮމެޓީގެ ބައްދަލުވުމުގައި ބައިވެރިވެލެއްވި 10 މެންބަރުންގެ އިއްތިފާގުންނެވެ.\nމާލިއްޔަތު ގާނޫނު ބުނާ ގޮތުން އޮކްޓޯބަރުގެ ނިޔަލަށް މަޖިލީހަށް ބަޖެޓު ހުށަހަޅަން ޖެހެ އެވެ. އަލަށް އިންތިހާބުވި ސަރުކާރުގެ ފަރާތުން ފިނޭންސް އަށް ބަޖެޓު ހުށަހަޅާފައިވަނީ މިދިޔަ މަހުގެ 31 ގައެވެ.\nބަޖެޓު މަޖިލީހުގެ ޖަލްސާ އަށް ހުށަހެޅުން ލަސްވެފައިވާއިރު މަޖިލީހުގެ ރައީސް ގާސިމް އިބްރާހިމް ވަނީ އާންމު ކޮމެޓީގެ މުގައްރިރު، ކެލާ ދާއިރާގެ މެންބަރު އަލީ އާރިފަށް ސިޓީ ފުޅެއް ފޮނުއްވައިފައެވެ. އެ ސިޓީގައި ވިދާޅުވެފައިވަނީ ބަޖެޓުގެ ބަހުސް މަރުހަލާގައި ކޮންމެ މެންބަރަކަށް 10 މިނެޓު އަދި ކޮމެޓީ ރިޕޯޓަށް ބަހުސް ކުރުމަށް ކޮންމެ މެންބަރަކަށް ހަތް މިނެޓު ދިނުމަށް ފެންނަ ކަމަށެވެ.\nއެ ގޮތަށް ހުށަހެޅުއްވީ ބަޖެޓު ފޮތްތައް މަޖިލީހުގެ އިދާރާއަށް ލިބުން ލަސްވެ ބަޖެޓު މަޖިލީހުގެ ޖަލްސާ އަށް ތާވަލުކުރުން ލަސްވެފައިވާތިއްޔާއި، މަޖިލީހުގެ ތިންވަނަ ދައުރު ނިމުމަކާ ގާތްވެފައިވާތީ ކަމަށް އެ ސިޓީގައި ބަޔާން ކޮށްފައިވެއެވެ.\nދައުލަތުގެ ބަޖެޓު 2019\nގަވާއިދާ ބެހޭގޮތުން ސުޕްރީމް ކޯޓުން ދެކޭ ގޮތެއް ބަލަން ލިޔުމުން އެދެފި\n53 މުވައްޒަފަކު ވަޒީފާ އިން ވަކިކޮށްފައިވާ ކަމަށް ފެނަކައިން ބުނެފި


HRCM ah ayyan kuraa memberunge nan thah majileehah - vNews.mv\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު - ފޮޓޯ: ރައީސް އޮފީސް\nއެޗްއާރުސީއެމްގެ މެންބަރުކަމަށް އައްޔަންކުރައްވާ ބޭފުޅުންގެ ނަންތައް މަޖިލީހަށް ފޮނުވައިފި\nރިފާޢަތު Male' | 15 September 2020, 15:47\nހިއުމަން ރައިޓްސް ކޮމިޝަންގެ ހުސްވެފައިވާ މެންބަރުކަމުގެ މަގާމަށް އައްޔަންކުރައްވާ ބޭފުޅުންގެ ނަންތައް ރައީސުލްޖުމްހޫރިއްޔާ ރައްޔިތުންގެ މަޖިލީހަށް ހުށަހަޅުއްވައިފިއެވެ.\nހިއުމަން ރައިޓްސް ކޮމިޝަންގެ ހުސްވެފައިވާ މެންބަރެއްގެ މަގާމަށް ބޭފުޅަކު އައްޔަންކުރެއްވުމަށްޓަކައި ރައީސުލްޖުމްހޫރިއްޔާ ރައްޔިތުންގެ މަޖިލީހަށް ނަންތައް ހުށަހަޅުއްވާފައިވަނީ، 2020 ޖުލައި 22 ވަނަ ދުވަހު އެކޮމިޝަނުގެ މެންބަރެއް ކޮމިޝަނުގެ މެންބަރުކަމުގެ މަގާމުން ވަކިކުރައްވާފައިވާތީ، ހުސްވެފައިވާ މަގާމަށް މެންބަރަކު އައްޔަން ކުރެއްވުމަށްޓަކައެވެ.\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުވަނީ، ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗް.އާރް.ސީ.އެމް) ގެ މެންބަރުކަމުގެ މަގާމަށް ތިން ބޭފުޅަކު މިމަހު 8 ވަނަ ދުވަހު އައްޔަން ކުރައްވާފައެވެ.\nކޮމިޝަނުގެ މެންބަރުކަމުގެ މަގާމަށް އައްޔަންކުރެއްވި ތިން ބޭފުޅުންނަކީ ސ. ފޭދޫ، ޑޯރެންސީވިލާ، އާމިނަތު ޝިފާޢަތު އަބްދުއްރައްޒާގާއި، މ. ޖިއެނާ، މުއުމިނާ ވަހީދު އަދި މއ. މާވެޔޮގެ، ޑޮކްޓަރ އަހުމަދު އަދުހަމް އަބްދުﷲއެވެ.\nމި ތިން ބޭފުޅުން އައްޔަންކުރައްވާފައި ވަނީ ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 190 ވަނަ މާއްދާގެ (ށ) އާއި، ގާނޫނު ނަންބަރު 2006/6 (ހިއުމަން ރައިޓްސް ކޮމިޝަނުގެ ގާނޫނު) ގެ5ވަނަ މާއްދާގެ (ހ) ގައިވާ ގޮތުގެމަތީން ކަމަށް ރައީސް އޮފީހުން މައުލޫމާތު ދެއެވެ.\nއެޗްއާރުސީއެމް ރާއްޖެ ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ރައީސުލް ޖުމްހޫރިއްޔާ


SunOnline: މުޒާހަރާ ކަވަރު ކުރެވޭނީ ކޮމިޝަނުން "ހުއްދަދޭ" ނޫސްވެރިންނަށް އެކަނި\nމުޒާހަރާ ކަވަރު ކުރެވޭނީ ކޮމިޝަނުން "ހުއްދަދޭ" ނޫސްވެރިންނަށް އެކަނި\nހުސައިން ހަސަން 25 Dec 2012, 16:36\nއެއްވުންތައް ކަވަރުމަށް ނޫސްވެރިން ހަރަކާތްތެރި ވެވޭނީ ބްރޯޑްކާސްޓިން ކޮމިޝަނުންދޭ ހުއްދައެއްގެ ދަށުން ކަމަށް އެއްވެއުޅުމުގެ މިނިވަންކަން ހަނި ކުރެވޭގޮތަށް މަޖިލީހުން މިއަދު ފާސްކުރި ބިލުގައި ކަނޑައަޅައިފި އެވެ.\nސަރުކާރަށް ތާއިދު ކުރާ މެންބަރުން ވޯޓް ދެއްވައިގެން ފާސްކުރި "ސުލްހަވެރިކަމާ އެކު އެއްވެ އުޅުމުގެ މިނިވަންކަމުގެ ބިލު"ގެ 54 ވަނަ މާއްދާގައި ބުނަނީ އެއްވުމާ ގުޅޭ މައުލޫމާތު ފެތުރުމަށް ޓަކައި ހަރަކާތްތެރިވާ ނޫސްވެރިންނަކީ، ގާނޫނުގައި ބަޔާންވެގެންވާ ފުރުސަތުތައް ލިބިގެންވާ ނޫސްވެރިންނަކީ ބްރޯޑްކާސްޓިން ކޮމިޝަނުން އެކްރެޑިޓްކޮށްފައިވާ ނޫސްވެރިންނަށް ވާންޖެހޭނެ އެވެ. އަދި އެ ގާނޫނު ފާސްވާތާ ތިން މަސް ދުވަހުގެ ތެރޭގައި ބްރޯޑްކާސްޓިން ކޮމިޝަނުން ނޫސްވެރިން އެކްރެޑިޓް ކުރުމުގެ ގަވާއިދެއް ހަދައި، އިއުލާން ކުރަންވާނެ ކަމަށް ބިލުގައި ބުނެ އެވެ.\nނަމަވެސް އެ ބިލް ކޮމެޓީ އަށް ފޮނުވި އިރު، ނޫސްވެރިން އެކްރެޑިޓް ކުރުމުގެ ބާރާއި އިހްތިޔާރު ދީފައި ވަނީ މީޑިއާ ކައުންސިލަށެވެ. ނަމަވެސް ކޮމެޓީން ރިޕޯޓް ދިރާސާ ކުރި އިރު އެ ބާރު ވަނީ ބްރޯޑްކާސްޓިން ކޮމިޝަނަށް ދީފަ އެވެ. ބްރޯޑްކާސްޓިން ކޮމިޝަނަށް އެ ބާރު ދިނުމުން ބްރޯޑްކާސްޓިން މީޑިއާތައް ފާރަވެރިވުމަށް ގާނޫނުން ބާރުދީފައިވާ ކޮމިޝަނުން ޕްރިންޓް މީޑީއާއި އޮންލައިން ނޫސްވެރިކަމަށް ބާރު ފޯރުވުމުގެ ފުރުސަތު ލިބުނީ އެވެ. ނަމަވެސް ރާއްޖޭގެ ހުރިހާ މީޑީއާތަކެއް ރެގިއުލޭޓް ކުރުމުގެ ބާރު ވަކި ގާނޫނަކުން ލިބިދީފައި ވަނީ މޯލްޑިވްސް މީޑިއާ ކައުންސިލަށެވެ.\nކުޅުދުއްފުށީ ދެކުނު ދާއިރާގެ މެންބަރު މުހައްމަދު ނަޝީދު ތައްޔާރު ކުރައްވައި ކޮމެޓީން ދިރާސާކޮށް ފާސްކުރި ބިލުގެ އެއްވުތަކާއި މުޒާހަރާތައް ރޫޅާލުމަށް ފުލުހުން އަޅާ ފިޔަވަޅުތައް ގާތުން ބަލައި އެކަންކަން ރިޕޯޓް ކުރުމަށް ޓަކައި ހަރަކާތްތެރިވާ، އެކްރެޑިޓްކޮށްފައިވާ ނޫސްވެރިންނަށް ފުލުހުން ވިޔަސް އަދި އާންމުން ވިޔަސް ހުރަސްއަޅައިގެންނުވާނެ ކަމަށް ގާނޫނުގައިވެ އެވެ. ނަމަވެސް އެއްވުމަކާ ގުޅޭ ގޮތުން ގެނެސްފައިވާ ހަނިކުރުމެއް ތަންފީޒު ކުރުމަށް ޓަކައި އެކަށީގެންވާ ދުރުމިނެއްގައި ނޫސްވެރިން ތިބުމަކީ، ނުވަތަ ބޭތިއްބުމަކީ ފުލުހުންނަށް ކުރެވިދާނެ ކަމެއް ކަމަށެވެ. އަދި އެކަން ކުރުމަކީ ނޫސްވެރިންނަށް ހުރަސްއެޅީ ކަމަށް ނުބެލެވޭނެ ކަމަށް އެ މާއްދާގައި ބުނެ އެވެ.\nނަމަވެސް ބްރޯޑްކާސްޓިން ކޮމިޝަނުން އެކްރެޑިޓްކޮށްފައިވާ ނޫސްވެރިޔަކު އެއްވުމުގެ ބައިވެރީންގެ އަމަލުގައި ބައިވެރިވަނީކަން ފާހަގަ ކުރެވޭ އަމަލެއް ކޮށްގެންނުވާނެ އެވެ. ނަމަވެސް އެފަދަ އަމަލަކީ ކޮބައިކަން ގާނޫނުގައި ބަޔާންކޮށްފައިނުވެ އެވެ. އަދި އެފަދަ އަމަލެއްކޮށްފި ނަމަ، އެ ނޫސްވެރިޔަކީ އެއްވުމުގެ ބައިވެރިއެއް ކަމުގައި ބަލައި، އެ އުސޫލުން އަމަލު ކުރުމުގެ އިހްތިޔާރު ފުލުހުންނަށް ލިބިގެންވެ އެވެ.\nމުޒާހަރާތައް ލައިވް ކުރުމާ ގުޅޭ ގޮތުން އެ ބިލުގެ 55 ވަނަ މާއްދާގައި ބުނަނީ ބްރޯޑްކާސްޓިން މީޑިއާއަކުން އެއްވުމެއް ލައިވް ކުރާ ނަމަ އެކަން ކުރަންވާނީ 60 ސިކުންތު ނުވަތަ އެއް މިނިޓް ލަހުން ކަމަށެވެ. އެއް މިނިޓް ލަހުން މުޒާހަރާ ލައިވް ކުރުމުގެ ބޭނުމަކީ އެއްވުމެއްގައި ދެކެވޭ ވާހަކައެއް ނުވަތަ ކުރާ ކަމަކީ ބްރޯޑްކާސްޓިން ކުރުމުގެ މިންގަނޑާ ހިލާފު ކަމެއް ކަމުގައިވާ ނަމަ އެ ވާހަކައެއް ނުވަތަ އެ ކަމެއް ބްރޯޑްކާސްޓު ނުކުރުމަށް ފުރުސަތު ދިނުން ކަމަށް ބިލުގައި ބުނެ އެވެ.\nއެއްވެއުޅުމުގެ ބިލް މަޖިލީހުން ފާސް ކުރީ ވޯޓްގައި ބައިވެރިވި 74 މެންބަރުންގެ ތެރެއިން 44 މެންބަރުންގެ އަޣުލަބިއްޔަތުންނެވެ. ބިލް ފާސް ކުރުމާ ދެކޮޅު ހެއްދެވީ އެމްޑީޕީ ޕާލަމެންޓްރީ ގްރޫޕްގެ 30 މެންބަރުންނެވެ.\nބިލުގައިވާ ގޮތުން ޖުމްހޫރީ މައިދާނާއި އެމްއެމްއޭ ސަރަހައްދާއި ރައީސުލްޖޫމްހޫރިއްޔާގެ ރަސްމީ ގެކޮޅާއި އެމްއެންޑީއެފާއި ފުލުހުންގެ މައި މަޒުކަޒު ކައިރިއަށް އެއްވުމަކީ މަނާ ކަމެކެވެ. އަދި އެފަދަ ތަނަކަށް އެއްވުމުގައި ތިބެންޖެހޭ ދުރުމިން ވެސް އެ ބިލުގައި ބަޔާންކޮށްފައިވެ އެވެ.\nބިލުގައިވާ ގޮތުން އެއްވުމެއް ހުއްޓި، ނުވަތަ އިށީނދެ ތިބެވޭ ގޮތަށް ރައްޔިތުންގެ މަޖިލީހާއި މިސްކިތްތަކާއި މަދަރުސާތަކާއި ޝަރުއީ ކޯޓްތަކާއި ރައީސުލްޖުމްހޫރިއްޔާގެ އޮފީސް ކައިރިއަށް އެއްވުމަކީ މަނާ ކަމެކެވެ. ނަމަވެސް މުޒާހަރާއެއްގެ ބައިވެރިން އެތަނެއްގެ ކައިރިންލާފައި ހިނގާފައި ދިޔުމަކީ މައްސަލައެއް ނޫނެވެ.\nއެއްވެއުޅުން ހަނިކުރެވޭ ގޮތަށް މި އަހަރުގެ އެޕްރީމް މަހުގެ ތެރޭގައި ނަޝީދު މަޖިލީހަށް ހުށަހެޅުއްވި ބިލް ދިރާސާ ކުރީ ސަރުކާރަށް ތާއިދު ކުރާ ޕާޓީތަކުގެ ގިނަ މެންބަރުންގެ މައްޗަށް އެކުލެވޭ ކޮމެޓީއަކުންނެވެ. އެ ކޮމެޓީގައި ހަތް މެންބަރުން ތިއްބަވަ އެވެ. އެ ކޮމެޓީގައި ހިމެނިވަޑައިގަންނަވަނީ އެ ކޮމެޓީގެ މުގައްރިރު ވިލުފުށީ ދާއިރާގެ މެންބަރު ރިޔާޒް ރަޝީދާއި ނައިބު މުގައްރިރު ކުޑަހުވަދޫ ދާއިރާގެ މެންބަރު އަހުމަދު އާމިރާއި ހުޅުހެންވޭރު ދާއިރާގެ މެންބަރު ރީކޯ މޫސާ މަނިކާއި ކިނބިދޫ ދާއިރާގެ މެންބަރު މޫސާ ރަމީޒާއި ކާށީދޫ ދާއިރާގެ މެންބަރު އަބްދުﷲ ޖާބިރާއި މަޑުއްވަރީ ދާއިރާގެ މެންބަރު ވިސާމް އަލީ އާއި ފޮނަދޫ ދާއިރާގެ މެންބަރު އަބްދުﷲ އަބްދުއްރަހީމެވެ.


Europe aai India in 737 Max manaa koffi | Mihaaru\nބޯއިން 737 މެކްސް 8 ގެ މޮޑެލަ އަކީ އެ ކުންފުނީގެ އާ އުފެއްދުމެއް.\nޔޫރަޕާއި އިންޑިއާ އިން 737 މެކްސް މަނާކޮށްފި\n13 މާޗް 2019 - 13:163comments\nނިއު ދިއްލީ (މާޗް 13) - ބޯއިން 737 މެކްސް މަރުކާގެ ބޯޓުތައް ޔޫރަޕިއަން ޔޫނިއަން އާއި އިންޑިއާގެ ވައިގެ ސަރަހައްދުގައި ދަތުރު ކުރުމުން މަނާކޮށްފި އެވެ.\nމެކްސް 8 ގެ ބޯޓު ފަހަރު މިހާރު ވަނީ ސިންގަޕޫރާއި އޮސްޓްރޭލިއާ، ޗައިނާ އަދި އިނގިރޭސި ވިލާތުން ވެސް މަނާކޮށްފަ އެވެ. މެކްސް 8 މޮޑެލްގެ ބޯޓުތައް ގައުމުތަކުން މަނާކުރަމުން ދަނީ އިތިއޯޕިއަން އެއާލައިންސްގެ މެކްސް 8 ގެ ބޯޓެއް މިދިޔަ އާދިއްތަ ދުވަހު ވެއްޓުމާ ގުޅިގެންނެވެ. މިއީ ފަސް މަސްތެރޭ ވެއްޓުނު މި މަރުކާގެ ދެ ވަނަ ބޯޓެވެ.\nއެމެރިކާގެ އޮފިޝަލުން ބުނެފައި ވަނީ މެކްސް 8 ގެ މޮޑެލް އަކީ ދަތުރު ކުރަން ރައްކާތެރި ބޯޓެއް ކަމަށެވެ. ނަމަވެސް އެމެރިކާގެ އެސޯސިއޭޝަން އޮފް ފްލައިޓް އެޓެންޑެންޓްސް - ސީޑަބްލިއުއޭ ޔޫނިއަން އިން ވަނީ 737 މެކްސްގެ ފްލީޓް ގްރައުންޑް ކުރުމަށް ފެޑެރަލް އޭވިއޭޝަން އެޑްމިނިސްޓްރޭޝަނަށް ގޮވާލައިފަ އެވެ.\nއިންޑިއާގެ ސިވިލް އޭވިއޭޝަން މިނިސްޓްރީން ބުނީ ބޯއިން 737 މެކްސްގެ ބޯޓުތައް ވަގުތުން ހުއްޓުވާފައިވާ ކަމަށެވެ.\n"އެކަށީގެންވާ ބަދަލުތައް ގެނެސް ރައްކާތެރިކަމުގެ ފިޔަވަޅުތަކުގެ ޔަގީންކަން ލިބެންދެން މި މޮޑެލްގެ ހުރިހާ ބޯޓެއް ގްރައުންޑްކޮށްފައި ވަނީ،" ސިވިލް އޭވިޝަނުގެ ބަޔާނުގައި ބުނެފައިވެ އެވެ.\nއީޔޫ އޭވިއޭޝަން ސޭފްޓީ އެޖެންސީން ބުނީ މެކްސް8 ގެ ބޯޓުތައް ސަސްޕެންޑް ކުރީ ރައްކާތެރިކަމުގެ ފިޔަވަޅެއްގެ ގޮތުން ކަމަށެވެ.\nޓީޔޫއައި އެއާވޭސް އާއި ނޯވޭޖިއަން އެއާވޭސް އިން ޔޫކޭ އަށް އޮޕަރޭޓް ކުރާ މެކްސް 8 ގެ ފްލައިޓްތައް ވަނީ ހުއްޓާލައިފަ އެވެ. ބާމިންހަމް އަށް ދަތުރު ކުރި ޓާކިޝް އެއާލައިންސްގެ ބޯޓެއް އިއްޔެ ވަނީ އަނބުރާ އިސްތަންބޫލަށް ގޮހެވެ. ސްޓޮކްހޯމުން ތެލް އަވީވަށް ދަތުރު ކުރި ނޯވޭޖިއަން އެއާގެ މެކްސް 8 ގެ ބޯޓެއް ވަނި އަނބުރާ ރޫމޭނިއާ އަށް ތިރިކޮށްފަ އެވެ.\nއިންޑިއާގެ ސްޕައިސްޖެޓުން މެކްސް 8 ގެ 13 ބޯޓު ބޭނުން ކުރެ އެވެ. އެ އެއާލައިންގެ މެކްސް8 ގެ ހުރިހާ ބޯޓެއް ވަނީ ސަސްޕެންޑްކޮށްފަ އެވެ.\nމެކްސް 8 ގެ ބޯޓުތައް މަނާކުރި ގައުމުތައް\nބޯއިން 737 މެކްސް އަކީ އެ ކުންފުނީގެ ފަހުގެ އުފެއްދުމެކެވެ. ބޯއިން 737 ގައި މެކްސް 7، 8،9އަދި 10 ވެސް ހިމެނެ އެވެ. ޖެނުއަރީ މަހުގެ ނިޔަލަށް ބޯއިން އިން ވަނީ މެކްސް 8 މޮޑެލްގެ 350 ބޯޓު އެއާލައިންތަކަށް ފޯރުކޮށްދީފަ އެވެ. މި މޮޑެލް އަށް 5،011 އޯޑަރު ބޯއިން އަށް ލިބިފައިވެ އެވެ. މިއިން ބޯޓެއްގެ އަގަކީ ގާތްގަނޑަކަށް 120 މިލިއަން ޑޮލަރެވެ.\nއިތުރު ލިޔުންތައް ބޯއިން ޔޫރަޕް އިންޑިއާ


Enmehaa Aniyaa thakun Dhuruhelivumah miadhuge Hukuru Khuthubaagai Govaalaifi - Fvm Times\nނައިބު ރައީސް ފުވައްމުލަކަށް ކުރެއްވި ދަތުރުފުޅު ނިންމަވައިލައްވައިފި ރާއްޖެއިން އަބޫދާބީ ފަންޑުން 14 މިލިއަން ޑޮލަރުގެ ލޯނެއް ނަގައިފި ދާދި އަވަހަށް ފުވައްމުލައް ސިޓީގައި ޚުތުބާ އިމްތިޙާން ހެދިގެންދާނެ - އިސްލާމިކް މިނިސްޓަރ މީހުން ކުރާ ކަންތައްތަކުގެ ގޯސް ވާހަކަ ދެއްކުން ހުއްޓައިލަންޖެހޭ: ނައިބު ރައީސް\nއެންމެހާ ބާވަތްތަކުގެ އަނިޔާތަކުން ދުރުހެލިވުމަށް މިއަދުގެ ހުކުރު ހުތުބާގައި ގޮވާލައިފިއެވެ.\nމިއަދުގެ ހުތުބާގައި ވަނީ އަނިޔާތަކުން ރައްކާތެރި ކުރުމަށާއި، އަނިޔާ ލިބޭ ފަރާތުގެ ދުއާ އަކީ ވަރަށް އަވަހަށް އިޖާބަކުރައްވާނެ ދުއާއެއްކަން ރަސޫލާގެ ހަދީސްތަކުން ސާބިތުވާކަމަށް ބުނެފައިވެއެވެ.\nއަދި ދިވެހި މުޖުތަމައުގައި ގެވެށި އަނިޔާ އިތުރުވަމުން އަންނަ މިންވަރު ފާހަގަކޮށް ހުތުބާގައި ބުނެފައިވަނީ، އެއީ އިސްލާމްދީނުގެ އެންމެ މަތިވެރި އެއް އަސާސް ކަމުގައިވާ އޯގާވެރިކަމާއި އަރާރުންވާ ކަމެއް ކަމުގައެވެ.\n“ޝަރުއީ ނައްސުތަކަށް ބަލާއިރު ފިރިހެނަކަށް ވިޔަސް، އަންހެނަކަށް ވިޔަސް، ކުޑަ ކުއްޖަކަށް ވިޔަސް، ބޮޑު މީހަކަށް ވިޔަސް، އެއްވެސް ބާވަތެއްގެ ގޯނާއެއް ކުރުމަކީ މާތް ހަރާމް ކުރައްވާފައިވާ ކަމެކެވެ” ހުތުބާގައި ބުނެފައިވެއެވެ.\nއަދި، އެއްވެސް މުސްލިމަކު އަނެއް މުސްލިމެއްގެ އަބުރާ ބެހުމާއި، ފުރައްސާރަ ކުރުމާއި، ހޭރުމާއި އިއްފަތެރިކަމަށް އަރައިގަތުމާއި، އިސްލާމް ދީން ހުއްދަ ނުކުރާ ފާހިޝް ކަންކަން ހިންގުމަކީ ބޮޑެތި ފާފަތަކުގެ ތެރޭގައި ހިމެނޭ ކަމެއްކަންވެސް ހުތުބާގައި ބަޔާންކޮށްފައިވެއެވެ.\nޤައުމުގެ މިނިވަންކަން ދިފާއު ކުރެވޭނެ ލީޑަރަކީ ރައީސް ޔާމިން ކަމަށް ޤަބޫލުކޮށް ގިނަބަޔަކު ޕިޕިއެމްއަށް!\nއޭވިއޭޝަން ދާއިރާއަށް މީހުން ބިނާކުރުމަށް މަންތާ އެއަރއިން އެޕްރެންޓިސްޝިޕް ޕްރޮގްރާމެއް\nރަޝިޔާގެ އެންމެ ބޮޑު މަހުޖަނުގެ 500 މިލިއަން ޑޮލަރުގެ ޔޮޓް “ނޯޑް” ފުވައްމުލަކުގައި\nދިވެހި ނޫސްވެރިން ތަމްރީނު ކުރަން އިންޑިއާ އިން އެހީވަނީ\nއުރީދޫގެ މޫލީ ވެބްސައިޓުން އަހަރީ ބަންދާ ދިމާކޮށް ބޮޑެތި ޑިސްކައުންޓްތައް ލިބޭ ސޭލެއް\nބީއެމްއެލްގެ ބްރާންޗްތަކާއި ސާވިސް ސެންޓަރުތަކުގެ ޚިދުމަތްތައް ތިން ދުވަހަށް ބަންދުކުރަން ނިންމައިފި\nހިޔާ ފްލެޓްގެ ކުލިނެގުން ފަސްކުރުމަކީ، ރައީސްގެ އޯގަތެރިކަން ހާމަވެގެން ދިޔަ ކަމެއް: އަހުމަދު އަބްދުﷲ\nދިވެހި ދައުލަތަށް ދިގު މުއްދަތަކަށް ޚިދުމަތް ކުރެއްވި ފުވައްމުލައް ސިޓީގެ2ބޭފުޅަކަށް ، ޝަރަފުގެ ބެޖާއި، އައްޑަނަ ދެއްވައިފި\nމެންބަރ މުމްތާޘް އުމްރާގެ އަޅުކަން އަދާކުރުމަށް ފުރާވަޑައިގެންފި\n“އުއްޗު” ގެ އުފަންދުވަސް ފާހަޤަ ކުރުމަށް ދައުވަތު ދެއްވީތީ ޝުކުރުވެރިވަން – މަހްލޫފް


Resort eh gai maakanaa eh maraali mahsala balany – Iru\nރިސޯޓެއްގައި މާކަނާއެއް މަރާލި މައްސަލަ ބަލަނީ\nސަމާ· 16 އޮކްޓޫބަރު 2019\nރިސޯޓެއްގައި މާކަނާއެއް މަރާލި މައްސަލައެއް ބަލަމުން ގެންދާ އެންވަޔަރަންމަންޓް ޕްރޮޓެކްޝަން އެޖެންސީ (އީޕީއޭ) އިން ބުނެފި އެވެ.\nއީޕީއޭ އިން މިހެން ބުނެފައި މިވަނީ ރިސޯޓެއްގެ ރޫމަކަށް މާކަނާއެއް ވަނުމުން ރިސޯޓުގެ މުވައްޒަފަކު މާކަނާ ހިފައިގެން ގެންދިއުމަށްފަހު މާކަނާއަށް އަނިޔާކޮށް މަރާލި މަންޒަރު ދައްކުވައިދޭ ވީޑިއޯ ސޯޝަލް މީޑިއާގައި އާންމުވުމާ ގުޅިގެންނެވެ.\nމިމައްސަލައިގައި އީޕީއޭއިން ބުނެފައިވަނީ އަނަންތަރާ ދިގު މޯލްޑިވްސް ރިސޯޓުގައި މާކަނާއެއް މަރާލި މައްސަލަ އެ އިދާރާގެ ސަމާލުކަމަށް އައިސްފައިވާ ކަމަށެވެ. އަދި އެމައްސަލަ އީޕީއޭ އިން ބަލަމުންދާ ކަމަށްވެސް ވަނީ ބުނެފަ އެވެ.\nWe are currently investigatingacase going viral in social media regarding killing ofaGrey Heron at Anantara Dhigu Resort. Grey Heron is protected under EPPA 4/93, and harming, capturing and killing of the protected species are prohibited by law.\n— EPA Maldives (@EPAMaldives) October 15, 2019\nރާއްޖޭގެ ތިމާވެށި ރައްކާތެރިކޮށް ދެމެހެއްޓުމާ ބެހޭ ގާނޫނުގެ ދަށުން މާކަނާއަކީ ހިމާޔަތްކޮށްފައިވާ ދޫންޏެކެވެ. އެގޮތުން ހިމާޔަތްކޮށްފައިވާ ދިރޭ ތަކެއްޗަށް އަނިޔާކޮށް ގެއްލުން ދިނުމަކީ ގާނޫނީ ކުށެކެވެ.\nފްލައިން ސްކޫލުން ދަރިވަރުން ވަކިކުރި މައްސަލަ ބަލަނީ\nއަދި އެ ކުށަށް އަރައިގަތުމަކީ ބޮޑު ޖޫރިމަނާއެއް އަންނަ ކުށެކެވެ.


Lanka reendhulahjehifai ovva 20,000 kg smuggle kuran ulhefi\nސްމަގްލްކުރި 20،000 ކިލޯ ރީނދޫ ލަންކާ ފުލުހުން ހިފަހައްޓައިފި\nދާއަލާ މަސްބޯޓެއްގައި 20،000 ކިލޯ ރީނދޫ ލަންކާއަށް ސްމަގްލްކުރަން އުޅެފި\nސްރީ ލަންކާގައި އަހަރަކު 7،000 ޓަނު ރީނދޫ ބޭނުންކުރާ ކަމަށް ހިސާބުތަކުން ދައްކަ އެވެ. މިއަހަރު ކޮވިޑާ ހެދި ގައުމު ތަޅުލެވެން ދެން އިންޑިއާއިން 5،000 ޓަނު ރީނދޫ ސްރީ ލަންކާއަށް ވަނީ އެތެރެ ކޮށްފަ އެވެ.\nދަނޑުވެރިންނަށް އެހީތެރިވުމުގެ ގޮތުން ލަންކާ ސަރުކާރުން ވަނީ ރީނދޫ ކަހަލަ ކާބޯތަކެތީގެ ބައެއް ވައްތަރުތައް އެތެރެ ކުރުން މަނާ ވެސް ކޮށްފަ އެވެ. އަދި ރީނދޫ އުފައްދާ މިންވަރު އިތުރު ކުރުމަށް ސަރުކާރުން ދަނީ އެހީތެރި ވަމުންނެވެ.\nގައުމުތައް ކޮވިޑްގައި ޖެހި މުދަލާއި ކާބޯތަކެތި އެއްގައުމުން އަނެއް ގައުމަށް އެތެރެކުރުން ދަަތިވެފައި ވަނިކޮށް، ސްރީ ލަންކާއަށް ވަގަށް އެތެރެ ކުރަން އުޅުނު 20،000 ކިލޯ ރީނދޫ ފުލުހުން ހިފަހައްޓައިފި އެވެ. ލަންކާ ނޫސްތަކުން ބުނާ ގޮތުގައި ޝިޕްމަންޓް ގެނައީ އިންޑިއާއިން ކަނޑުމަގުން، ދާއަޅާ މަސް ބޯޓެއްގަ އެވެ.\nލަންކާގައި ކޮވިޑުން ރައްކާތެރިވުމަށް އެޅި ފިޔަވަޔަވަޅުތަކުގައި އެއާޕޯޓް ބަންދުކޮށް އަދި ގައުމަށް އެތެރެވުން ހަރުކަށިކުރި އެވެ. އެހެންކަމުން އިގުތިސޯދު ވަނީ ވަރަށް ބޮޑަށް ދަށްވެފަ އެވެ.\nސްރީ ލަންކާ ރީނދުލަށް ޖެހިފައިވާ މި ދަނޑިވަޅުގައި އަގުތައް އުފުލި ބްލެކް މާކެޓުން ނޫން ގޮތަކަށް ލިބުން ފަސޭހަ ނޫން ކަމަށް ވެއެވެ. ސަރުކާރުން ރީނދޫގެ އަގު ކޮންޓްރޯލްކޮށް މުގުރި ރީނދޫ ކިލޯއެއް 750 ރުޕީސް އަށް ހަމަޖައްސާފައި އޮތް ނަމަވެސް، ކިލޯއެއްގެ އަގު 5،000 ރުޕީސް އަށް އުފުލިފައިވާ ކަމަށް ވެސް ވެއެވެ.\nއިންޑިއާ ސްރީލަންކާ ކޮވިޑް-19


ކޯވިޑް-19 : މާލީ ޚަރަދުތައް ދެކޮޅުޖެއްސުމަށް ގިނަ ބަޔަކަށް އުނދަގޫވި - ސަރވޭ ކޯވިޑް-19 : މާލީ ޚަރަދުތައް ދެކޮޅުޖެއްސުމަށް ގިނަ ބަޔަކަށް އުނދަގޫވި - ސަރވޭ\nކޯވިޑް-19 : މާލީ ޚަރަދުތައް ދެކޮޅުޖެއްސުމަށް ގިނަ ބަޔަކަށް އުނދަގޫވި - ސާވޭ\nކޯވިޑް-19އާ ގުޅިގެން މާލީ ޚަރަދުތައް ހަމަޖެއްސުމަށް ގިނަ ބަޔަކަށް އުނދަގޫވިކަމަށް "ސޯޝިއޯ-އިކޮނޮމިކް އެސްޕެކްޓްސް އޮފް ކޯވިޑް-19" މިނަމުގައި ރާއްޖޭގައި ކުރިއަށްގެންދާ ސަރވޭއިން ދައްކައިފިއެވެ.\nމިއީ ކޯވިޑް-19ގެ ސަބަބުން ދިވެހިންގެ ދިރިއުޅުމަށް އިޤްތިޞާދީގޮތުންނާއި، އިޖްތިމާޢީގޮތުން ކޮށްފައިވާ އަސަރު ދެނެގަތުމަށް ކުރިއަށްގެންދާ ސަރވޭއެކެވެ. އެޗް.ޕީ.އޭ.އާއި ދިވެހިރާއްޖޭގެ ޤައުމީ ޔުނިވަރސިޓީ، އެމް.އެން.ޔޫ ގުޅިގެން އޮންލައިންކޮށް ކުރިއަށްގެންދާ މި ސަރވޭގައި 2871 މީހުން ބައިވެރިވެފައިވާއިރު، އޭގެ ތެރެއިން 2697 މީހެއްގެ ފަރާތުން ސަރވޭއަށް ބޭނުންވާ ފުރިހަމަ ބައިވެރިވުން ލިބިފައިވާކަމަށް އެޗް.ޕީ.އޭއިން ވިދާޅުވިއެވެ. އެޗް.ޕީ.އޭއިން ވަނީ މި ސަރވޭގެ ފުރަތަމަ ބުރުން އެއްކުރެވުނު މަަޢުލޫމާތުތަކުގެ ތަފާސް ހިސާބުތައް ހިމެނޭހެން ތިންވަނަ ރިލީޒް މިހާރު އާއްމުކޮށްފައެވެ.\nތިންވަނަ ރިލީޒްގައި އެޗް.ޕީ.އޭއިން ވަނީ ސަރވޭގެ ބައިވެރިންނަށް މާލީ ޚަރަދުތައް ދެކޮޅުޖެއްސުމުގައި ގޮންޖެހުން ކުރިމަތިވި މިންވަރާއި، ޢާމްދަނީ ހޯދުމަށް ކުރާ މަސަައްކަތްތަކަށް ކުރި އަސަރުތަކާއި، ވަޒީފާ އަދާކުރަމުންދާގޮތާއި ގުޅޭގޮތުން ބައިވެރިންދެކޭގޮތް ހާމަކޮށްފައެވެ.\nއެގޮތުން ސަރވޭގެ ބައިވެރިންގެ ތެރެއިން 65 އިންސައްތަ މީހުން ބުނެފައިވަނީ ކޯވިޑް-19ގެ ސަަބަބުން އެމީހުންގެ ޒަރޫރީ ބޭނުންތަކަށް މަލީ ޚަރަދުތައް ދެކޮޅުޖެއްސުމަށް ވަރަށް ބޮޑަށް އުނދަގޫވިކަމަށެވެ. އަދި 23 އިންސައްތަ މީހުން މާލީ ޚަރަދުތައް ދެކޮޅުޖެއްސުމަށް ކޮންމެވެސް ވަރަކަށް އުނދަގޫވިކަމަށް ބުނެފައިވާއިރު، 12 އިންސައްތަ މީހުން ވަނީ އެކަމާމެދު އެއްޗެއް ބުނަން އަދި އަވަސްކަމަށް ބުނެފައެވެ.\nސަރވޭގައި ބައިވެރިވި 44 އިންސައްތަ މީހުން ކޯވިޑް-19ގެ ސަބަބުން އިޢުލާންކޮށްފައިވާ ފުރަބަންދުގެ ފިޔަވަޅުތައް ލުއިކުރުމާއި ހަމައަށް ވަޒީފާ އަދާކުރުމަށް ގޮސްފައެއްނުވެއެވެ. އަދި 37 އިންސައްތަ މީހުން އަމިއްލަގޭގައި ތިބެގެން ވަޒީފާއާއި ގުޅުންހުރި މަސައްކަތްތައް ކޮަށްފައިވާއިރު، 8 އިންސައްތަ މީހުން ވަނީ ހަފްތާއަކު ދެތިން ދުވަހު ވަޒީފާ އަދާކުރުމަށް ގޮސްފައެވެ. ފުރަބަންދުގެ ފިޔަވަޅުތައް ލުއިކުރުމާއި ހަމައަށް ކޮންމެ ދުވަހަކުވެސް ވަޒީފާ އަދާކުރުމަށް ގޮަސްފައިވަނީ ސަރވޭގައި ބައިވެރިވި އެންމެ 11 އިންސައްތަ މީހުންނެވެ.\nކޯވިޑް-19ގެ ނުރައްކާ ދުނިޔެއަށް ކުރިމަތިވުމުގެ ކުރިންވެސް މި ސަރވޭގައި ބައިވެރިންގެ ތެރެއިން ޢާމްދަނީ ހޯދުމަށް 71 އިންސައްތަ މީހުން ދިޔައީ ވަޒީފާ އަދާކުރަމުންނެވެ. އަދި 16 އިންސައްތަ މީހުން ތަފާތު ވިޔަފާރި ހިންގައިގެ ޢާމްދަނީ ހޯދަމުންދިޔައިރު، ކުއްޔާއި، ޕެންޝަން އަދި އެހެނިހެން ގޮތްގޮތުން6އިންސައްތަ މީހުންނަށް ޢާމްދަނީ ލިބިފައިވެއެވެ. އަދި ކޯވިޑް-19ގެ އައުމުގެ ކުރިންވެސް ސަރވޭގައި ބައިވެރިވި7އިންސައްތަ މީހުންނަށް ޢާމްދަނީއެއް ލިބިފައެއްނުވެއެވެ.\nީމީގެ ތެރެއިން ޢާމްދަނީ ހޯދުމަށް ވަޒީފާ އަދާކުރަމުންދާ 71 އިންސައްތަ މީހުންގެ ތެރެއިން ކޮންމެ 10 މީހަކުން އެކަކަށް ކޯވިޑް-19ގެ ސަބަބުން އެއްވެސް އާމްދަނީއެއް ލިބިފައެއްނުވެއެވެ. އަދި ކޮންމެ 10 މީހަކުން އެކެއްގެ ވަޒީފާ ކުރިއަށް އޮތްމަހެއްގެ ތެރޭގައި ގެއްލިދާނެކަމަށް ބުނެފައިވާއިރު، ކޮންމެ 10 މީހަކުން3މީހެއްގެ މޫސަރަ ކުޑަވެފައިވާކަމަށް ބުނެފައިވެއެވެ. ވަޒީފާގެ ޔަޤީންކަން އޮތީ ކޮންމެ 10 މީހަކުން5މީހެއްގެ އެކަންޏެވެ.\nއެކިކަހަލަ ވިޔަފާރި ހިންގާ ފަރާތްތަކަށް ޢާމްދަނީ ހޯދަމުންދިޔަ 16 އިންސައްތަ މީހުންނަށް ކުރިމަތިވި ގޮންޖެހުންތަކަށް ބަލާއިރު، ކޮންމެ 10 މީހަކުން5މީހެއްގެ ވިޔަފާރިއަށް ކޯވިޑް-19ގެ ސަބަބުން ވަރަށް ބޮޑަށް އަސަރުކޮށްފައިވެއެވެ. އަދި ކޮންމެ 10 މީހަކުން4މީހެއްގެ ވިޔަފާރިން އެއްވެސް ޢާމްދަނީއެއް ލިބިފައިނުވާއިރު، ކޮންމެ 10 މީހަކުން އެކެއްގެ ވިޔަފާރިއަށް އަދި މާބޮޑު އަސަރެއްކޮށްފައިނުވާކަމަށް ސަރވޭގެ ބައިވެރިން ބުނެއެވެ.\n"ސޯޝިއޯ-އިކޮނޮމިކް އެސްޕެކްޓްސް އޮފް ކޯވިޑް-19" މިނަމުގައި ރާއްޖޭގައި ކުރިއަށްގެންދާ މި ސަރވޭއަކީ އެޗް.ޕީ.އޭއާއި އެމް.އެން.ޔޫ ގުޅިގެން ކުރިއަށްގެންދާ ޢިލްމީ ދިރާސާއެކެވެ. މި ދިރާސާއަކީ ސިއްހީ ދިރާސާކުރާ ޤައުމީ ކައުންސިލުން ފާސްކޮށްފައިވާ ދިރާސާއެކެވެ. ސަރވޭގެ ފުރަތަމަ ބުރުން އެއްކުރެވުނު މަޢުލޫމާތުގެ އަލީގައި އެޗް.ޕީ.އޭއިން އާއްމުކުރި ފުރަތަމަ ރިލީޒްގައި ސަރވޭގައި ބައިވެރިވި 94 އިންސައްތަ މީހުންނަށް ކޯވިޑް-19ގެ އަލާމާތްތައް ދެނެގަންނަން އެނގޭކަން ވަނީ ހާމަކޮށްފައެވެ. އަދި ދެވަނަ ރިލީޒްގައި ސަރވޭގެ ބައިވެރިން ކޯވިޑް-19އާއި ގުޅޭ މަޢުލޫމާތު ހޯދާ ގޮތްތަކާއި، އާބާދީގެ އެކި އުމުރުފުރާތަކުގެ މެދުގައި ސިއްހީ ކަންބޮޑުވުން އެންމެ ބޮޑަށް އޮތްކަންކަމާއި، ވަޔަލެންސް އެޓް ހޯމް ނުވަތަ ގެވެށިއަނިޔާގެ ކަންބޮޑުވުން އޮތް މިންވަރާމެދު ބައިވެރިން ދެކޭގޮތް ވަނީ ހާމަކޮށްފައެވެ.


ކުދިން ހިތާނުކުރުމުގައި 20 އަހަރުގެ ތަޖުރިބާއާއެކު ނަސްރުﷲ، މިކަމަށް އެއްވަނައިގެ ބޭފުޅެއް! – Meedhoo Times\nކުދިން ހިތާނުކުރުމުގައި 20 އަހަރުގެ ތަޖުރިބާއާއެކު ނަސްރުﷲ، މިކަމަށް އެއްވަނައިގެ ބޭފުޅެއް!\nDecember 3, 2020 | އިބްރާހިމް ރަފްހާން\nކޮންމެ ފިރިހެން ކުއްޖެގެވެސް މައިންބަފައިން އެ ކުއްޖާގެ ހަޔާތުގައި އެންމެ ބޮޑަށް ތައްޔާރުވާ އެއް ދުވަހަކީ ކުއްޖާ ހިތާނުކުރާ ދުވަސްކަމީ އެއްވެސް ޝައްކެތް އޮތްކަމެއް ނޫނެވެ. ކުއްޖާ ހިތާނުކުރުމަށް ފުންނާބު އުސް ބޭފުޅަކު ހޯދާ ހުރިހާ މައިންބަފައންވެސް އެކަމަށް ވަރަށް ބޮޑަށް ތައްޔާރުވެއެވެ. މި ރިޕޯޓުގައި މި އަލިއަޅުވާލަނީ ހިތާނުކުރުމުގެ ދާއިރާގައި 20 އަހަރަށްވުރެ ގިނަ ދުވަހުގެ ތަޖުރިބާއާއިއެކު ފަރުވާތެރިކަމާއިއެކު އެ މަސައްކަތް ކުރައްވަމުން ގެންދަވާ ރ. މީދޫ ހިތްފަސޭހަގެ ނަސްރުﷲ އިބްރާހިމްގެ ވާހަކަތަކަށެވެ.\nނަސްރުﷲ އެންމެ ފުރަތަމަ މިކަމުގެ ތެރެއިން ވަދެފައިވަނީ މި ދާއިރާގައި މުޅި ރާއްޖެއަށްވެސް ނަން މަޝްހޫރު ރ. މީދޫ ، ނިރޮޅު މުޙައްމަދު ރަފީޢު އާއްމު ނަމުންނަމަ ރަފީޢުބެގެ އެހީތެރިކަމާއެކުއެވެ. އެގޮތުން 2000 ގެ ކުރީ ކޮޅުން ފެށިގެން ރަފީޢުބެގެ އެހީތެރިއެއްގެ ގޮތުގައި ދާން ފެށިއިރު އެތައް ރަަށަކަށް ކޮންމެ އަހަރަކުވެސް ގޮސް ތަޖުރިބާ ހޯދާފައިވެއެވެ. މިކަމަށް ހުރި ޝައުޤުވެރިކަމެއްގެ ބޮޑުކަމުން ނަޞްރުﷲ ވަނީ 2002 ވަނަ އަހަރުގެ ތެރޭގައި ހިތާނުކުރުމުގެ ސަނަދުވެސް ހާސިލްކޮށްފައެވެ.\nނަޞްރުﷲ ރަފީޢުބުގެ އަރިހުން ދަރިވަރުވުމަށްފަހު އަމިއްލައަށް ކުދިން ހިތާނުކޮށްދޭން ފަށާފައިވަނީ 2014 ވަނަ އަހަރުގެ ތެރޭގައެވެ. އޭގެ ފަހުން މިއަދާއި ހަމައަށް ކޮންމެ އަހަރެއްގެ ބޮޑު ބަންދަކީ ނަސްރުﷲއަށް އަންނަ އެންމެ ބުރަ އަދި އެންމެ އުފާވެރި ދުވަސްތަކެވެެ. އެތައް ރަށެއްގެ އެތައް ކުދިންނަކާއި މައިންބަފައިންނަކާއި ބައްދަލުވެ އެ ކުދިންގެ މި ބޮޑު އުފަލުގައި ބައިވެރިވެލުމަކީ ނަސްރުﷲ ދެކޭ ގޮތުގައި އޭނާއަށްވެސް ލިބޭ ވަރަށް ބޮޑު އުފަލެެކެވެ.\nނަޞްރުﷲ ފާހަގަކުރެވެނީ ވަރަށް ފަރުވާތެރިކަމާއި ސާފުތާހިރުކަމާއެކު މި މަސައްކަތް ކުރައްވަމުން ގެންދަވާ ބޭފުޅެއްގެ ގޮތުގައެވެ. އެގޮތުން ހިތާނުކުރަން ދާ ކޮންމެ ރަށެއްގައި3ދުވަސް މަޑުކުރުމަކީ ނަޞްރުﷲ ވަރަށް އިސްކަން ދެއްވައިގެން ކުރާކަމެކެވެ. އޭގޭ ބޭނުމަކީ ހިތާނުކުރުމަށްފަހު އެ ތިން ދުވަހު ކުދިންގެ ކަންކަން ގާތުން ބެލުންކަމަށާއި ކަމެއް ދިމާވެއްޖެނަމަވެސް އެހީތެރިވެވޭނެހާ ގާތުގައި ހުރުންކަމަށް ނަސްރުﷲ މަޢުލޫމާތުދެއްވިއެވެ. މިއީ ނަސްރުﷲގެ ފަރާތުން ކުދިންގެ މައިންބަފައިންވެސް އެންމެ ބަލައިގަންނަ އެއް ކަންތައްކަން ފާހަގަކޮށްލެވެއެވެ. މީގެ އިތުރުން ކުއްޖާއާއި ދުރުގައި ހުންނަ އިރުވެސް ހާއްސަަ ހާލަތެއް ދިމާވެއްޖެނަމަ އަބަދުވެސް އެ ކުއްޖާގެ ކައިރިއަށް އެ ރަށަކަށް ދިއުމަކީ ނަސްރުﷲ ވަރަށް އިސަކަންދެއްވާ ކަމެއްކަން ފާހަގަކޮށްލެވެއެވެ.\nކުރިން ފާހަގަކޮށްލިހެން ނަސްރުﷲ އަކީ ވަރަށް ފަރުވާތެރިކަމާއެކު މި މަަސައްކަތް ކުރައްވާ ބޭފުޅެކެވެ. އެގޮތުން މި މަސައްކަތް ކުރުމަށް ނަސްރުﷲ ބޭނުންކުރާ ސާމަނަކީ އެންމެ ރައްކާތެރި އަދި އެންމެ ފެންވަރު ރަނގަޅު ސާމާނުކަން ފާހަގަކޮށްލެވެއެވެ. އެގޮތުން ކޮންމެ އަހަރެއްގައިވެސް ހިތާނު މޫސުން އައުމުގެ ކުރިން ނަސްރުﷲ ބޮޑު ހަރަދެއް ކުރައްވައިގެން މިކަމަށް ބޭނުންވާ އާލަތްތައް އާކުރައްވާކަން ފާހަގަކޮށްލެވެއެވެ.\nނަސްރުﷲ ކޮންމެ ރަށެއްގައިވެސް ހިތާނުކުރުމުގެ ކުރިން އެ ހިތާނުކުރާ ކުދިންގެ މައިންބަފައިންނަށް މިކަމާއި ބެހޭ ތަފްސީލީ މަޢުލޫމާތު ދިނުމުގެ ބައްދަލުވުމެއް ބާއްވާ އެ ފަރާތްތަކުގެ ސުވާލުތަކަށް ޖަވާބު ދެއްވުމަކީވެސް ވަރަށް އިސްކަންދީގެން ކުރައްވާކަމެކެވެ. މީގެ ބޭނުމަކީ ހިތާނުކުރަން ފެށުުގެ ކުރިން މައިންބަފައިންނަށް ހުރިހާ ކަމެއް ސާފުކޮށްދިނުމެވެ.\nނަސްރުﷲ ލައްވާ ހިތާނުކުރުމުގެ ކަންތައް ކުރިއަށް ގެންދަން ބޭނުންވެލައްވާނަމަ ނަސްރުﷲގެ ފޯނު ނަމްބަރު 7913334 އަށް ގުޅުއްވައިގެން ކުރިއަށް ގެންދެވޭނެއެވެ. ނަސްރުﷲ މިހާރުވަނީ މިއަހަރުގެ ހިތާނީ މޫސުން ފަށާފައެވެ. މިވަގުތު ހިތާނުކުރުމަށް ހުންނެވީ ރ. ވާދޫގައެވެ.


Dr. Naila ge dhiriulhun kurehumuge there ah!\nޑރ. ނާއިލާ އިބްރާހިމް ދީދީއޭ ބުނުމުން ނޭނގޭ މީހަކު ނުހުންނާނެ އެވެ. އެއީ ރާއްޖޭގެ ފުރަތަމަ އޮބްސްޓެޓްރިޝަން އަދި ގައިނެކޮލޮޖިސްޓްއެވެ. ދާއިރާއިން ރާއްޖެއަށް ގިނަ ގުނަ ހިދުމަތްކޮށްދެއްވި ހުނަރުވެރި ބޭފުޅެކެވެ. ޑރ. ނާއިލާއަކީ ސޮސައިޓީ ފޯ ހެލްތް އެޑިއުކޭޝަން (ޝީ)ގެ އެއް ފައުންޑާ މެންބަރުވެސް މެއެވެ. އެ ތަނުގެ ހިދުމަތުގައި ވެސް އެތައް ދުވަހަކު ހުންނެވި އެވެ. ބެއްލެވުމުގެ ދަށުން ރާއްޖޭގެ ހުރިހާ ރަށަކަށް ޝީގެ ޓީމްތައް އެއް ފަހަރަށްވުރެ ގިނަ ފަހަރު ފޮނުއްވި އެވެ.\nޝީގެ މަސައްކަތް ފިޔަވައި މެޑިކަލްގެ ހިދުމަތުން ޑރ. ނާއިލާ އެއްކައިރިވެލީ މީގެ ދިހަ އަހަރު ކުރިންނެވެ. މެޑިކަލް ދާއިރާއިން ޑރ. ނާއިލާ ރިޓަޔާކުރެއްވުމަށް ނިންމެވީ އާއިލާއަށް ވަގުތު ދެއްވާށެވެ. ހިތަށް ލިބުނު އެންމެ ބޮޑު ފިނިކަން، ފުރަތަމަ މާމަ ދަރިކަނބަލަކު ލިބިވަޑައިގެން ގޭގައި މަޑުކޮށްލަން ޑރ. ނާއިލާ ނިންމެވީއެވެ. މާމަ ދަރިކަނބަލަށް ވަގުތުތައް ހުސްކޮށްލުމަށްފަހު ހޮބީއެއްގެ ގޮތުގައި ކުރެހުމުގެ ތެރެއަށް ޑރ. ނާއިލާ ފުންކޮށް ވެއްނެވީ އެވެ.\nއެކަމަކު، އެއީ ޑރ. ނާއިލާ އިހަށް ދުވަހު ފެއްޓެވި ކަމެއް ނޫނެވެ. ކުރެހުމަށް ޝައުގުވެރިވެ ކުރަހަން ފެއްޓެވީ މީގެ އަހަރުތަކެއް ކުރިން، 1995 ވަނަ އަހަރު އެވެ. ކުރިން އެކަމަށް އެހާ ގިނަ ވަގުތު ނުދެއްވެނީ އެވެ. ގައުމީ ހިދުމަތުގައި އުޅުއްވީ އެއަށްވުރެ މާ ބުރަކޮށެވެ. ހިތަށް އެންމެ ބޮޑު ހިތްހަމަޖެހުމެއް އޭރު ލިބުނީ ވެސް އަންހެނުން ކުރިއެރުވުމާއި ސިއްހީ ހިދުމަތް ފޯރުކޮށްދިނުމުންނެވެ.\n"އޭރު ކުރެހުމަށް ވަގުތެއް ނުދެވުނު، ރާއްޖޭގައި ޑޮކްޓަރުން ވެސް އޭރު ވަރަށް މަދު، ހާއްސަކޮށް އަޅުގަނޑުގެ ދާއިރާގައި ވަރަށް ޑޮކްޓަރުން މަދު، އެހެންކަމުން ގިނައިރު ހޮސްޕިޓަލްގައި ހޭދަ ކުރަންޖެހޭ،" ޑރ. ނާއިލާ ބުންޏެވެ.\nމިހާރު ދިރިއުޅުން ކުރެހުމުގެ ތެރޭގައި ބައްޓަން ކުރައްވާފައިވާއިރު ޑރ. ނާއިލާގެ އާޓްވޯކްގެ އިންސްޕިރޭޝަންއަކީ ރާއްޖޭގެ ގުދުރަތީ ރީތިކަމެވެ. އެކްރިލިކް ޕެއިންޓް ބޭނުންކޮށްގެން ރާއްޖޭގެ ކަނޑުއަޑީގެ އަދާޔާ ހިލާފު ޗާލުކަން އެކްރިލިކް ޝީޓް އަދި ބިއްލޫރީގެ ޕެއިންޓްކުރައްވައެވެ.\nޑރ.ނާއިލާގެ ބައެއް މަސައްކަތް\n"އެކްރިލިކް ޝީޓް ނުވަތަ ބިއްލޫރި ފަހަތުގައި އެކްރިލިކް ޕެއިންޓް ބޭނުންކޮށްގެން ކުރެހުމުން ކަނޑުއަޑީގެ ފުންމިން ތިލަމިން ރަނގަޅަށް ގެނެވޭ އަދި ފެނުގެ އަޑީގެ މަންޒަރެއްކަން ސިފަވާ ގޮތް ހުރޭ،" ޑރ. ނާއިލާ ކިޔައިދިނެވެ.\nމީގެ ކުރިން 1996 އަދި 1998 ވަނަ އަހަރުގައި ޑރ. ނާއިލާ ވަނީ އާޓްގެ ހުނަރު ކުރުނބާ މޯލްޑިވްސްގައި ބޭއްވި އާޓް އެގްޒިބިޝަނެއްގައި ދައްކާލާފަ އެވެ. އޭގެ އެތައް އަހަރެއް ފަހުން މިހާރު ޑރ. ނާއިލާ އަނެއްކާވެސް މިވަނީ ކުރެހުންތައް އާންމުކޮށް ދައްކާލަން ތައްޔާރުވެފަ އެވެ.\nމާދަމާއިން ފެށިގެން މި މަހުގެ 24 ވަނަ ދުވަހާ ހަމައަށް ނޭޝަނަލް އާޓް ގެލަރީގައި "އަންޑަވޯޓާ ވޯލްޑް އޮފް މޯލްޑިވްސް އެންޑް ކްރާފްޓްވޯކްސް ބައި ޑރ.ނާއިލާ" ނަމުގައި އެކަމަނާގެ މަސައްކަތް ދައްކާލުމަށް އެގްޒިބިޝަނެއް އޮންނާނެ އެވެ.\n"އާޓް ގެލެރީގައި ދައްކާލަނީ އަޅުގަނޑުގެ ކުރަހާފައިވާ ކަނޑުއަޑީގެ މަންޒަރުތަށް، މިގޮތުން މުރަކަ އާއި އެކި އެކި މަސްމަސް ހިމެނޭ ކަނޑުއަޑީގެ މަންޒަރުތަށް އެކްރިލިކް ޝީޓްގައި ޕެއިންޓްކޮށްފައިވާނެ، ގާތްގަނޑަކަށް 35 ވަރަކަށް ޕެއިންޓިން އެގްޒިބިޝަންގައި ދައްކާލާނީ، މިއީ އެކި ދުވަސްމަތިން ނިންމާފައިވާ މަސަައްކަތްތަކެއް، ކަނޑުއަޑީގެ މި ކުރެހުންތަކަކީ ޕެއިންޓްކުރަން ވަރަށް ގިނަ ވަގުތު ނަގައިގެން އަޅުގަނޑު ކޮށްފަ ހުރި މަސައްކަތެއް، ކަނޑުއަޑީގެ މަންޒަރު ކުރަހާއިރު ހާއްސަކޮށް އެކި ވައްތަރުގެ ކޮރަލްސް ކުރަހާއިރު ކޮންމެ ކޮރަލް ޕޮލިޕެއް ފުރިހަަމަކުރުމަށް ހިމަހިމަ ބުރުހަކުން ކުލަ ޖައްސަންޖެހޭ، މިގޮތުން ވަރަށް ވަރަށް ގިނަ ވަގުތު ނަގާ ކަމެއް،" ޑރ. ނާއިލާ ބުންޏެވެ.\nޑރ.ނާއިލާގެ އެގްޒިބިޝަން 21-24 އޯގަސްޓްގައި ނެޝެނަލް އާޓް ގެލެރީގައި\nޕެއިންޓިންގެ އިތުރުން ދެން އެގްޒިބިޝަންގައި ދައްކާލަނީ ޑރ. ނާއިލާ ހައްދާވާފައިވާ ކްރާފްޓް މަސައްކަތްތަކެވެ. މީގެ ތެރޭގައި ޑެކިއުޕާޖްގެ މަސައްކަތް ހިމެނެއެވެ.\nކުރެހުމާއި އެއްވަރަށް ދެން ޑރ. ނާއިލާ ގޭގައި ހޭދަކުރައްވާ ވަގުތުގައި ޝައުގުވެރިކަމާއި އެކު ކުރައްވާ މަސައްކަތަކީ އެކަމަނާގެ ބަގީޗާ ބެެލެހެއްޓުމާއި އާއިލާއެކު ވަގުތު ހޭދަ ކުރުމެވެ. ރިޓަޔާ ކުރުމަށްފަހުވެސް ކުރާނެ ކަމެއް ނޭގި އުޅުމުގެ ބަދަލުގައި އެމީހަކު ކުރާހިތްވާ ކަމެއް ކުރުމަށް ފަސްނުޖެހުމަކީ ޑރ. ނާއިލާގެ މެސެޖެވެ. ކުރާހިތްވާ ކަމަކުން އެހެން ބަޔަކަށް ހިދުމަތެއް ދެވެންޏާ އަދި މާ ރަނގަޅު ކަމުގައި ވިދާޅުވި އެވެ.\n"ކޮލިޓީ ލައިފެއް ވޭތުކުރެވެނީ ޒުވާން އުމުރެކޭ އެއްފަދައިން ރިޓަޔާމަންޓްގައި ވެސް އެމީހަކު ކުރާހިތްވާ ކަމެއްގައި އުޅުގެން، އެހެންވެ ކަންކަމާއި ފަސްނުޖެހި ކުރިއަށްދާންވީ އަބަދުވެސް،" ޑރ. ނާއިލާގެ މެސެޖަކީ މިއީ އެވެ.